
la kane ka Kitab la pjnmih nyngkong eh ha 
ha ktien Phareng ha ka snem 1944. U nongthoh 
u la thoh ia ka na ka bynta ka jingdawa 
jong ki balang kiba hapoh ka ‘Nagpur Church 
Council’ ; hynrei naduh ba la pynmih ia ka la 
ahem ba ka long ka Kitab kaba ai jingmyntoi ia 
ki khristan kiba shong ha kiwei kiwei de ki jaka. 
La pynkylla ia ka sha ki katto katne tylli kiwei 
pat ki jait ktien hangne ha ri India. Ka Synod 
jong ka balang jong ngi ha ri Khasi Jaintia ruh 
ka la idei ban pynioh ia kane ka kitab ha ka 
ktien Khasi. 

Ka jingthmu ba kongsan jong kane ka kitab 
ka long ban ai jingiarap, khamtam eh ia ki samla 
kiba dei ban pynkhreh na ka bynta ka jinglong 
riewdkhot. Hynrei ka long ruh ka jingangnud 
jong u nongthoh ba ka lah ban ai jingmyntoi ia 
iwei'pa'iwei i dkhot jong ka balang iba pule ia ka. 

U nongpynkylla Khasi u la pyrshang katba 
lah ban buh ryntih ia ki kyntien bad ki bynta 
jong ki sobjek kumba long thik ha ka ktien 
Phareng. Hynrei don ruh hangne hangtai ki 
bynta ba la dei ban pynpher khnang ban kham 
iahap lem bad ki jingmut ha ka ktien Khasi, bad 
ban kham iadei ruh lem bad ki nongpule ha ka 
balang jong ngi. Kumba ka long ka jingangnud 
jong u nongthoh, kumta ruh ka long ka jing- 
angnud jong u nongpynkylla Khasi banshem ba 
lyngba ka jingpyrshang ba rit jong u, kane ka 
kitab kanlong ka jingiarap bantei iaka jinglong 
mynsiem jong ka balang ha kane ka ri. 

KA 

JINGiASYLLOK BA KYNTANG 

(Ka JINGPULE NA KA BYNTA BAN PYNKHBEH lA 
KA JINGLONO BIEWDEHOT) 

LYNNONG I. 

Ka Jingrai Jingmat Jongngi. 

Ngin iapyrkhat ka mut aiu ban long ki 
riewdkhot jong ka Balatg. Ngi la kynjoh sha ka 
’rta ha kaba ngi dei ban rai jingmut da l^a bynta 
bun kiei kiei, bad ka bjmta kaba donkam eh 
jong kata ka jingrai jingmut jong ngi ka long la 
ngi kwah ne em bah long ki dkhot long ka^a k& 
Seng ia kaba la jn khot ka ^Balang CJ'JiBh 
Kh^ist’. Hadien )^at n^n pyrBhang ban ia* 
khmih kaba knmno kanb ka Seng ka long. t<a 
kundnoktdtiti^ hgi tip bd ka long ka Seng jbng Id 
brieW kibang^itha tTJisnK^i6t badkibh ^ 
trei ‘lan|; fa '"pi katto kathe kiM kiei namaf bh 
ki ias^m 'bynta hk ka jingieit bad jingshanikh 
haXJkum UwklUTrai. 

Ka jingrai jingmut jong ngi ka long ka kyr* 
dan kaba ha shiteng lynti. Kam dei ka kyrdan 
kaba nyngkong eh. Ea kyrdan kaba nyngkong 
ka la sdang lypa khlem ka jingraj jingmut jong 
ngi ha ka por ba la pynl)apti8 ia ngi. 17 Blei pm 
ap haduh ba ki briew kin da wan hi sha Xj shuwa 

ba Vn ri Cn sumar ia &i. Naduh ba sdang jong 
ki jingim jong ngi U la pynithuh ia la ka jiug* 
sumar sukher jong U ia ngi. U Jisu U la pyn* 
paw shai ia kane ha kawei ka sngi da kaba U 
lum lang ia ki khunlung hapoh la ki ksangti 
bad U ong ruh : ‘To shah ia ki khunlung ban 
wan ha Nga, to wat khang ruh ia ki naba ia kiba 
kum kita long ka hima U Blei’ (Markos 10 : 14). 
Dei namar ba don kane ka jingkular ba la pyn* 
long ia ki kmie ki kpa ban wallam ia la ki 
khunrit da kaba sngewshaniab ba yn ioh pyn- 
baptis ia ki, naba ki tip ba U Blei U pdiang ia 
ki naduh ba sdang. Ha ka por ba la pynbaptis 
ia ngi, ki kmie ki kpa jong ngi ki phla ia la 
ka jingngeit ha U Trai Jisu bad ki kular ban 
pynsan pynrangbah ia ngi ha ka jingtip ia U, 
bad U Blei ruh U shonshap ia ka muhor jong 
ka jingieit jong U halor jong ngi. Haba ngi 
dang long khynnah eh ban rai jingmut ei ei na 
ka bynta ia lade, ngi shu shaniah ha ka jingialam 

J ’ong ki kmie ki kpa bad ma ki ki kitkhlieh na 
:a bynta jong ngi. Hynrei ngim shu sah khyn* 
nah baroh shirta, bad mynta haba ngi la rang- 
bah, ma ngi hi ngi kitkhlieh na ka bpnta ia lade 
bad ka shong ha ngi ban jied la ngin snoh skhem 
ne em ha U Kynrad ha Uba ki kmie ki kpa 
jong ngi ki la shaniah bad hikai ia ngi shaphang 
jong U. Haba ngi long riewdkhot ngi pyn- 
thymmai ia ki kular ba ki kmie ki kpa jong ngi 
ki la iateh, bad ma ngi pat mynta ngi kular ha 
khmat U Blei bad ki briow ba ngih nang iaid 
shaphrang ha ka lynti ba ki la ialam ia ngi. 

Shisha ia katfco katne ngnt nangi la pya- 
baptis haba ngi la rangbah bha bad ngi tip kiei 
ki jingiatoh jutang ba ma ngi hi ngi la pynlong. 
Ka Jingbaptis ka long ka kh3rrdop da kaba ngi 
rung shapoh ka jingiasyllok jong kito kiba ieit ia 
U Trai Jisu. Ka por ka la dei eh ia ngi mynta 
ban jam sha kawei pat ka kyrdan kaba sha 
khmat. Ka jingkut jingmut jong ngi ka long ban 
shim ia la ka jong ka bynta ba dei biang hapoh 
ka Balang. Ka Balang ka don ka kam kaba 
khraw ban leh, bad lah ban pyndep hok ia ka 
tang lada ki dkhot jong ka baroh ki kitkhia ia la 
ki jong ki jong ki bynta. la kane ka kam lah 
ban leh ruh tang lyngba ka bor ba U Khrist U ai 
lia ki Sakrament. Ban long ritwdkhoi ka mut ba 
ngi sdang ban shim ia ka Sakrament ka *Jingkha- 
wai V Trai*. Khadduh eh, ka long mh ka jing- 
pynthymmai ia ka jingkular ba ngi la knlar ha 
ka por ba la pynbaptis ia ngi. Ka long ruh ka 
jingphla ha madan ba ngi da mut shisha ban iai 
bud ia la U Kynrad ha Uba ngi la shaniah. 

Hangne ha ri India don bun ki briew kiba 
dawa ba ki ieit bad shaniah ha U Jisu Khrist 
hynrei ki bym long ki dkhot jong ka Balang jong 
U. Katto katne ngut na ki kim shym shah pyn< 
baptis bad ym shym don ba khot 'Khristan* ia 
ki. Ki ong ba ki ieit bad shaniah ia U Jisu bad 
ki kwah ruh ban bud ia ka lynti jong U» hynrei 
hana bym da donkam ban shah pynbaptis ne 
pyniaaoh bad kano kano ka kynhun Khristan. 
Teng teng lab ban khot ia ki ki 'synran ba rieh’ 

kum u Joseph ka Arimathaia uba la bohrieh ia la 
ka jingieit ia U Jisa hadien ka jingiap jong 
U halor u Lum Kalbari (loan. 19 : 38). Kiwei 
pat kim buhrieh ia la ka Jingngeit hynrei kim 
leh eiei ban pyni ba ki long ki *£.hristan’ 

Kidon kiwei pat kiba la shah pynbaptis bad 
ba la thoh ia ki kyrteng jong ki ha ki register 
Balang hynrei ki ieug jngai na ki iingmane bad 
kim ju iashim bynta ryngkat bad kiwei pat ha 
ka jingmane Blei ne ha ka Sakrament ka Jing- 
khawai U Trai. Teng teng ki kynnoh pynban ia 
ka Balang na ka bynta bun kiei kiei, bad ki kren 
kynthoh da kumne bad knmtai ia ki dkhot bad 
nongialam jong ka. Ki dawa ia lade ba ki lah 
ban long ki Khristan kiba bha wat lada khlem 
da long ki dkhot jong k'a Balang. Ha to don daw 
l)a ngi lah ban ong ba kine ki briew ki bakla ? 
liada ngi kwah shisha ban bnd ia U Khristngi 
dei ne em ban long ki dkhot jong ka Bdlahg ? 

( i ). Ka long kaba dei ban kynmaw ia kaei 
ba U Jisu hi U la leh. Haba U dang don ha 
sla khyndSw ki briew ha kh ri jong U ki ju ia* 
lang man ka taiei^ ban mane ia U Blei ha ki 
'synagog’; bad shisien shisnem ki ju leit sha ka 
nongbab Jerusalem ban iasoh lang ha kata ka 
jingkhawaibah jong ka jingiaroh bad jingainguh 
ia U Blei kaba ki khot ka 'Niarn Ka Jinglait\ 
Ka long kaba shisha ba wat ha kata ka por lah 
ban kn^n kyntboh ia shibun napdraig jdng kito 
kiba leib aha ki s^nkgog bad teng tedg U Jisu 

ju mai-iasneng (rebuke) ia ki nongialam kij|;>a- 
ha nongkyudong ne ha ka Nongbah tferusalem 
kumjufa. Hynrei U Jisu'U kham fiiewkor ia ka 
jingmane ia U Blei ban ia kaba pynleit jingmut 
ehaphang ka jingduna jingbakla' jong ki katto- 
katne ngut ki nongmane Blei. Ha ka Gospel U 
Loukas ngi pule ba *U la leit rung kum^ U ju Uh 
ha ka syUagog ha ka sngi Sabbaton’(Louka8 4:16). 
Ha kawei pat ka jaka, ha Jerusalem U ong ha la- 
ki synran : *Da ka jingkwah'kaba jur nga lakwah 
shi^tdei eh ban bam ia kane ka niam ka jing> 
lait shuwa ba ngan shah shitom’ (Loukas 22 : 16)» 
Kumta lada ngi bud ia ka nuksa jong ka jingim 
0 Jisu ngi dei keifi ban 'iashim bynta pura ha ka 
jingiamane lang jong ki para jong ngi badngim 
dei ban ieng jngai noh ia lade. 

(ii). Ha kine ki sngi ngi tip ba don shibun ki 
briew kiba iasoh ia ki;parti ba pher ba pher bad 
btid ia la ki jong ki jong ki nongialam. Bunsien 
ki pynpaw madah lem bad ka jingsngewsarong 
ha kano ka parti ki dbh da kaba phong ka tupia 
ne deng ka kynja takma kaba kyrpang, lane da 
kaba pyndonkam ia ka lama. Ki sngewsarong 
na ka bynta la u jong u nongmlam bad ki kwah 
ba nwei*pa-uwei un tip ba ki iabud ia uta. 0 
nongbud uba lehrain ia la u nongialam bad uba 
buhrieh ia ka jingshisha ba u dei ha ka kyn> 
hun jong u, u long u bymmyntoi na ka bynta uta 
u nongialam. Knmta lada 0 Trai Jisu 0 long 0 
Nongialam ia 0ba ngi bud bad shaniah 0 don ka 
hok ban dawa ba ngi dei ban pynpaw shai h^ 

tsino kA Ii«ng ieng. Lada ogi ong ba ngi 
ehaniah is U, nynrig^iigim mon pat ban pyniasoh 
lem bad ka Seng jong kito kiba bud ia U, kumno 
ki briew kfn tip ba ngi long ki jong U 7 Lada u 
briew u ong ba u shaniah lut ha U Jisu, hynrei u 
ong pat ba u pyrkhat ba kam long kaba da don* 
kam ban shah pynbaptis hato kata kam mut ba 
u kyntait ban deng iaka takma jong kito kiba la 
long ki jong U Khrist nadnh ka dohnud baroh ? 
Hato U Kynrad U lah mo ban fiiew ia u kum la 
u jong ? U Jisu shisien U ong ia kaei kaei kaba 
eh shaphang ki briew kiba lehraih ban p 3 mpaw 
madan ba ki long ki jong U : ‘Naba uno*uno ruh 
n ban sngewlehraifi ia Nga bad ia ki ktien jong 
nga ha kane ka pateng bynriew ba klim bad ba 
pop ; U Khun tj Briew ruh Un lehraifi ia uta 
haba Un wan ba ka burom U Kpa jong U lem 
bad ki angel bakhuid* (Markos 8 : 38). Ban pyn- 
iasoh fbad ka Balang ka long ban pynpaw shai 
hangno ngi ieng, ka mut ruh ban deng ia ka 
takma jong kito kiba budia U. 


(iii). Kaba lai pat. Ngi iohi ba ha ki jing- 
ialang baroh ngi kham lah ban iarap iwei-ia-iwei 
pat lada ngi ialong lang hajuh ban ia haba ngi 
ialong saphred. Ym don u briew uba lah ban 
ai ia kaba bha tarn kaba u don lada u shong 
marwei. Ngi donkam ia ka jingiarap ki lok 
jong ngi. Dei namar kane ka daw, haoa U Jisu 
U phan nyngkong eh ia ki synran ban leit ialap 
ia ka khubor jong U, U phah ia ki ar*ar ngut 

(LottkM 10 : 1) khoMig ba ki lab ban iaaibor lank 
uwd ia uwei pat. Ngi iohi ia kane wat baba ngi 
peittbob ia ka ding baba ka meh. Ka mob bba 
shibun eb lada k^nton lang ia ki lyngkbot jyng* 
khai jong ki dieng, bad ban pynBaphred ia ka- 
ding ka mut ban pynlip ia ka. Ki i^istan kiba 
nyngkong ki tip ia kane. Ki sngewkmen bym 
kai sbub na ka bynta kaei ba ki la ahem ha 
U Jisu, bad ki kwah dik dik ban iasam lem ha 
kiwei pat. Kim man thait ban iawan lang hajub. 
Ka Testament Batbymmai ka ong : *Bad ki la 
iaineb skbem ha ka jinghikai .bad jingiaayllok 
jong ki Apoatol, ha l^ba kdiab kpu bad* ha ki 
jingdnwai de’. (Ki Earn. 2 : 42). Hadien katto> 
katne snem ha ka Nongbab Bom ia ki khriatan. 
la tharai sniew bad pynshitom beifi; kumta ki jlL 
leit nob jar jar mynmiet ha ka por ba la dum 
ban iaahem lang hapoh khrum ling lane ha ki 
krem ba ikynsha khnang ban iasoh lang ha kaba 
mane ia U Blei bad rakhe ia ki Sakrament. Ka 
Jingngeit ka long kaei kaei kaba kordor tarn ha 
ki jingim jong ki. Ki naug bsa bad uang pyn* 
khlaifi ia ka da kaba iasoh lang kawei. Ka 
Testament Bathymmai ka hikai ia ngi ba U Jisu 
U khot ia ngi sha ka 'Jingiasyllok Bakhraw' 
kaba suhthied ym tang ha ki sorbah ne nongkyn- 
dong jong ngi, hynrei ha man ki dong jong ka 
pyrthei, bad kane ka nang iaid lyngba ki pateng* 
bynriew: ‘Phim long shnh ki nongwei bad ki soh- 
shnong ; hynrei ki para traiahnong bad ki riev> 
khuid, bad kiba iadei lang na ka jub ka ling XT 
Blei, ba la tei balor ka nongrim ki Apoatol bad ki 

nongiftthafalypa, U Jisti khrist hi U long U maw* 
dong ba hd> khlieh’ (Eph. 2 : 19, 20). 

(iv) . Katei ka dkhot ka pynkynmaw ia ngi 
ba ka Balang ka pher shibun na kano kano ka 
kynja seng jong ki briew. La Seng nongrim ia ka 
da U Jisu hi, bad U pyni ba dei ha ka ba U wan 
ehajan jong ngi. Ka long kaba shisha ba ngi 
lah ban iashem ia U ha ka jingduwai ha kano 
kano ka por bad kano kano ka jakai hynrei 17 la 
iathuh ia ngi ba U don ryngkat khamtam eh 
haba ki briew ki iawan lang ha ka kyrteng jong 
U : — **Ha kaba ar ne lai ngut ki iashem lang ha 
ka kyrteng jong Nga hangta Nga don lem bad 
ki ?” (Math. 18 : 20). Ki Khristan kiba nyng* 
kong ha Jerusalem kiba iashem lang ban duwai, 
ki Khristan nong-Rom kiba kheihduh ia la ki 
jingim ban iashem hapoh ki khrum iing ki wad 
ia kaei kaei kaba kham palat ban ia ka jing- 
sngewshngaifi ba ki lah ban ioh — ki sngewthuh 
ba ka jingdonryngkat U Khrist ka long kaba 
shisha hapdeng jong ki. Ka long kaba sogew* 
sih lada ha kine ki sngi haba ka long kaba suk 
ia ngi ban iashem lang, pynban ngim fiiewkor ia 
kane ka jingai ba kordor. 

(v) . Nalor kane U Trai Jisu U la pynkhreh 
artylli ki rukom ha kiba U la kular ban ai ia ka 
bor ha la ki briew — Ki Sakrament ka Jingbaptis 
bad ka Jingkhawai U Tr^ai. Ia kine ki Sakra* 
ment ym lah ban rakhe tang da uwei u briew ]bii 
shimet. U Khrist U la pynlon^ ia ki ha kata ka 

Tukofa bft 4igi dm ban .daiawan lanff haba shim 
byntfk fa»i4» La>thaw, iangi sub ha kata ka 
rukom ba ngim lah ban im khlem don jingiadei 
bad kiwei pat ki hriew ; bad U Trai U la pyni 
shai ba ngim lah ban iok jingiasyllok lem bad U 
ha ki Sakranciant lyn^da ngi wan ruh ha ka jidgia- 
ayllok'bad kiijpeipat ki para jongngi. Kane 
ka mut ba lada ngi ieng k 3 rTpang na kata ka 
Seng ia kaba la khot ka *Balang’ ngi doi hok ban 
dnh.ia ki lad bai kordor eh jong ka jingaiei ba la 
ai da U Khrist hi. 

(r\). Khatduh khatwai, ka jiogkylli ba ngi 
dei shiaha ban buh kam dei ban long kaba khwan 
myntoi ia lade — *aiu ba ngin ioh’ hynrei ka dei 
ban long — *aiu ngi lah ban ai’ da kata ka jingleh 
kaba kyrpang, Kam dei ka jingkylli tang sha* 
phang ‘aiu ngi ioh’ da kaba long ki dkhot jong 
ka Balang, hynrei kumno ngi lah ban shakri ia U 
Kynrad. U Jisu U ong shisien ha la ki synran 
ba ki briew kin tip ba ki long ki nongbvd jong U 
lada ki iaieit uwei ia uwei pat (loan. 13 : 35) 
bad hajan bakut ka jingim jong U Uduwai na ka 
bynta kito baroh ki ban sa ngeit ha U da kaba 
ong ; *Lymne ngam kyrpad tang na ka bynta 
kine hi, hynrei na ka bynta kita ruh kiba ngeit 
ha nga da ka ktien jong ki ; ba baroh kin ialong 
shitylli’ kum ma Me ko Kpa ha Nga, Nga ruh ha 
Me, ba ki mh kin ialong shitylli ha Ngi, ba kata 
ka pyrthei kan ioh ngeit ba la phah ma Me ia 
Nga*. (loan. 17 : 20, fl). Ka long kaba eh ban 
iohi kumno lah ban jubab ia kane ka jingdnwai 

huUk kito kibft ahaiufth ha U ki iei^ kyipang 
ialade bad kirn iashim bynta ha ka jingiasyilok 
jong ki noDgbud jong U. Kawei kaei kaei kaba 
U Jiau U la wan ban leh ka long ban pynduh* 
pyndam noh ia ki jingpynwit kiba pyniakhlad 
hapdeng para briew, khnang ban pynmih ia ka 
jingiasyllok kaba shisha hapdeng jong ki» bad 
iwei-pa>iwei na ngi ngi dei ban shim ia la ka 
jong ka bynta bantei ia kaneka jingiasyllok 
ba shisha hapoh ka Balang. Ngim lah ban leh ia 
la ka bynta lymda ngi rung shapoh jong ka. 

To ngin kylli ia lade kumno la pynlong ia ngi 
nyngkong eh ban tip ia U Trai Jisu. Dei namar 
ba kiwei pat ki la iathuh ia ngi. Ki kmie ki kpa 
jong ngi ki la hikai ia ngi, nangta ki nonghikai 
jong ngi, u pastor jong ngi bad kiwei pat ki 
Khristan — ki briew kiba la tip ia U Trai Jisu 
da lade hi, bad kiba la pynshitom ialade ban pyn- 
sngew lem ha ngi shaphang jong U. Ka lah ban 
long ba ngi la tip shibun na kaba pule ia ka 
Baibl, hynrei ngin kynmaw ba ngi iohia ka Baibl 
rub dei tang namar ba kiwei pat ki briew ki la 
pynshitom ia lade ban pynwan sha ka ktien jong 
ngi bad ban shon ia ka na ka bynta ka jingdon- 
kam jong ngi. Ki briew kiba la leit sha shuwa 
jong ngi ki la leh ia kane baroh na ka bynta jong 
ngi, bad ngi shu pdiang ei na ki ia kane ka jing* 
kynshew spah. Mynta ka dei ka kynti jong ngi ; 
ka jingkitkhlieh ruh ka dei ka jong ngi hi. Ki 
khynnah kiba don sawdong iangi kinangsan 
nang raiigbah,ha nongsor bad nongfcyndongkum- 

juh don shibnn ki briewki bym pat tip ia U Jisu* 
Ka dei ka kynti jong ngi ban leh ia la ka byn* 
ta— ban ai lem ia ka kbubor kaba ngi la ioh ha 
kiwei pat ; bad ngim lah da shisha ban pyndep 
hok ia kane lada ngi ieng kyrpang ia lade badleh 
ia kiei kiei tang namar ba ki shu wan jia long hi 
ha ngi. Ngi lah ban pyndep hok ia la ka kam- 
ram kum ka shibynta jong ka Balang U Trai 
Jisu kaba long ka Seng ba khtaw jong kito ki 
baieit ia U. U Jiiu U la kiew aha bneng, bad U 
la iehnoh tang khyndiat ngut ki shyatang bad 
kynthei lem bad ka kam jong ka jingpynbna 
shaphang jong U l5aigba ka pyrthei aatlak. Ma 
ki bad kito baroh kiba la bud ia U ki la long 
kiba lah ban shaniah, lymda kumta ngin ym jyn 
da la tip ia U. Ma ngi rah mynta ngi dei ban 
long kiba lah ban ehaniah bad kiba leh ia la ka 
bynta ha kane ka kam. 

Ngi dei ban rai jingmut. Ngim lah ban rai 
la ngi long ne em ki nongJndia. Namar lada 
ki kmie ki kpa jong ngi ki long ki nong-lndia ma 
ngi ruh ngi long hi ki nong-lndia. Lada u briew 
u ong ba u long u Hindu, lehee ia u ruh la kha 
kum u Hindu. Ha kajuh ka rukom ngi lah 
lehse ban ong ba ngi long ki Khristan namar 
ba ki kmie ki kpa jong ngi ki long ki Khristan. 
Hynrei kata kam biang. Naba U Trai Jisu U 
kwah ia ka jingshakri jong ka mynsiem kaba da 
mon sngewbha hi. U kwah ia ka jingshakri 
jdng ki syttrail kiba bud ia U da ka jing- 
sngewlaitluid, bad kiba kohnguh ia U da la 



12 


ka moD sngewbha bad ka jingrai jingmut jong 
ki hi. U kwah ia ki nongbud ki bym sngew- 
lehrain ha ban hiew ia ki hapdeng jong ki para 
ba iabud ia U. Kumta lada ngi ieit shisha 
ia U, to ngin pynpaw madan ia ka jingrai jing- 
mut jong ngi da kaba iasoh ha ka kynhun jong 
kito kiba long ki jong U. Kam iarap ei ei ban 
peit ia ki jingduna jong kiwei pat ki para Khris* 
tan, hynrei ka iarap shibun eh lada ngi sngew* 
thuh ba ma ngi hi ngi long ka bynta jong ka 
kynhun Khristan, bad lada ngi kloi ban leh ia la 
ka bynta hapoh kata ka kynhun ban pynlong 
ia ka kaba bitnam shuh shuh ia U. 

Ka Jingpule Ba Man La Ka Sngi. 

Sngi 1. *To jied phi ha kane ka sngi ’Joshua 

24 : 14-25. 

,, 2. Ka jingshakri kaba tang ia U Blei hi 
marwei. Mat. 6 : 19*34. 

„ 3. U Trai U dawa aiu na ngi. Mark. 8 : 
27*38. 

„ 4. Ka nuksa ka jong U Trai. Louk. 2 : 
41*51. 

,, 5. Ka jingiashim bynta ha ka Jitigmane ia 
U Blei. Salm 116. 

„ 6. Ka Jingiasyllok jong ka Balang. Ki 
Kam. 2 : 41-47. 

,, 7. Ka Jingiasyllok ka Dak jong ka Jingieit. 
1 loan. 4 : 7-21. 

LYNNONG II. 

KAEI KA BALANG. 

Ngi la iohi kumno ba ka jingrai jingmut jong 
ngi ka long kaba donkam ha ka ban long ki 
dkhot jong ka Balang. Ngi la khot ia ka ka 
‘Seng’ bad ka long shisha kumta, hynrei ka long 
ka jait Seng kaba kham kyrpang, kaba kit jing* 
mut kham palat ban ia ka seng hi. Don /ai tylli 
ki rukom ba ki briew ki iapynlong ky nhun la 
ki jong ki jong : — 

(i) . Don ki kynhun ha kiba la kha ia ngi. la 
u briew la khot u ‘China’ bad u dei na kata 
ka seng kaba khraw jong ki briew ia kiba la 
khot ki *nong-China’ lada ki kmie ki kpa jong 
u ki long ki nong-China bad lada la kha ia u 
ha ri China. Um rai jingmut ei ei na ka 
bynta kata. Ka long kaei kaei kaba la shu jia 
hi ha u. Ha kajuh ka rukom ma ngi baroh ngi 
don ha ki kynhun ha kiba la kha ia ngi. 

(ii) . Nangta pat don ki seng ba ki briew ki ia 
pynlong na ka bynta kino kino ki daw kiba kyr* 
pang, bad ha kiba kiwei pat ki briew ki iasoh da 
la ka mon sngewbha. Kum ha kane ka rukom, 
katto katne ngut ki briew kiba sngewpangnud 
ban iohi ia ka jinglehbein ia ki mrad, ki sngew 
ba ki lah ban leh ei ei khnang ban pynsangeh 
noh ia kaba kum kata da kaba iapynlong kawei 
ka Synjuk lang tang na ka bynta kane ka jing* 

thmu ia kaba lah ban khot : '*Ka Seng na ka 
bynta ban khang ia ka jinglehbein ia ki mrad.” 
Kiwei pat ki briew ki pynlong ki kynja klob 
(club) lie seng ban ialehkai, ne ban pule sha- 
phang kano kano ka sobjek. Ki briew ki pyn* 
long ki *Beng’ kiba kum kine da kaba ki shu 
iarai hi da lade. 

(iii). Hynrei don kiwei pat ki seng ha kiba 
ngim lah ban rung da la ka jong ka jingrai jing- 
mut bad ha kiba ym shym la kha ia ngi. Ban 
ioh rung aha ki ngi del ban da ap ia ka jingkhot 
sngewbha ne jingjied jong u briew uba don ka 
bor ban leh kumta. Ki nongbam jingbam ha ka 
jingkhawai ki del na kane ka jait kynhun, namar 
ki wan aha ka tang namar ba u trai ling u la 
khot sngewbha ia ki. Kawei pat ka jait kynhun 
kaba kum kata ka dei ka jong ki rangbah shipai 
namar u briew um lah ban long u rangbah shipai 
tang namar ba u kwah hi ban long kumta — u dei 
ban ap haduh ba un da ioh ia ka ‘hukum jong 
u syiem.* 

Ka Balang ka long ka seng jong kane ka jait 
kaba lai. U Khlieh jong ka U long U Trai tfisu 
hi, bad dei da ka jingkhot sngewbha bad jingjied 
jong U ba ki briew ki ioh rung shapoh ka Jingia- 
syllok ka Balang jong U. 

Kane ka la long kaba shisha ha ka kynhun 
ba n;pgkong eh jong ki nongbud U Jisu. U wan 
bMi iakyndw ia kine ki briew ha ki jaka ba ki 

don katto katne ngut kiba long ki nongtong 
dohkha harud wah (Mark. 1 : 1(5-20). Uwei uba 
long u nonglum khajna ha ka kam khaU pateng 
ha ka Ungkhrong jong u (Math. 9 : 9), bad U khot 
ia ki da kaba U ong : *To bud ia nga.’ U duwai 
baroh shimiet halor u lum, nangta (J jied na- 
pdeng ki nongbud jong U khadar ngut ki ban long 
lem bad U bad ki ban shakri ia U (Louk. 12 : 13). 
Ha kabak ut ka jingim jong U U pynkynmaw ia 
ki shaphang kane; 'Phi phim shym la jied ia 
Nga, hynrei nga la jied ia phi’ (loan. 16 : 16). 
Ka la long kaba shisha bad kito ruh kiba la 
pyniasoh hadien lem bad kane ka Jingiasyllok. 
Ka don ka jingiathuhkhana shaphang u Paul. U 
pynshitom beifi bad u pyrshang ban pynduh jait 
ia ki Khristan, hynrei ha kawei ka sngi haba n 
dang leit sha Damaskos lem bad kane ka jing- 
thmu, la pynsahngeh ia u ha lynti da U Trai Jisu 
hi, bad naduh kata ka khyllipmat u kylla long u 
nongbud ba kohoguh jong U Jisu bad u shaniah 
ia lade tang ha U na ka bynta ban ioh jingpynim. 
(Ki Kam. 26 : 12-:£0). Nadien nangta urn ju 
sngewartatien shuh ban long n dkhot jong ka 
'Jingiasyllok ki Khristan’ tang da ka jingkhot 
sngewbha bad ka hukum U Trai Jisu ha Uba u 
sngewkitram ia kiei kiei baroh. Ia kane kajuh 
ka jingiathuhkhana la iai iathuh borabor ha ka 
histori jong ka Balang. To ngin shim kawei ka 
nuksa — ka jong u Augustine. Ki jingpyrshang 
baroh kim shym iarap ban ai jingsuk ia ka 
mynsiem jong u, tad haduh ha kawei ka sngi ba 
kper, u iohsngew ia ka jiugsawa kaba ong : 'To 

shim bad pule’. Mar kumta u kohnguh bad u 
plied ia ka Baibl ha ki ktien kiba ong : *To kup 
phi ia U Jisu Khrist Uba U Trai’ (Eom. 13 : 14). 
Ha u Augustine kata ka la lung ka jingpynsawa 
jong U Blei hi kaba kren ha u, bad haduh kata 
ka khyllipmat u sngewsuk jai. bad u sngewthuh 
ba ia u da shisha la wad bad shem da U Jisu 
Khrist. U Khrist Jisu haduh mynta U dang iai 
wad ia ki briew, U tyrwa ha ki ia ka jingpynim 
na ki pop jong ki, U khot sngewbha ruh ia ban 
bud bad shakri ia U, bad ban long ki jong U . 
Ka jingkhot sngewbha ka long ka jong U. Lah 
eh ban kyntait ia ka kumba U la iathuh ia ngi 
ha kato ka jingiathuhkhana shaphang u syiem 
uba la khot sngewbha ia ki briew sha ka jing- 
khawai miet jong u (Louk. 14 : 16-24). Bad 
haba ngi wan ka long borabor tang ka jing- 
pdiang sngewbha jong ngi ia ka jingkhot jong U. 

Da shisha ka jingrai jingmut kaba khraw 
tarn ha ka jingim jong ngi ka long kata ha kaba 
ngi pdiang sngewbha ia ka jingkhot U Khrist. 
Dei kane ka jingrai jingmut kaba ngi pynlong ha 
ka ban long ki riewdkhot jong ka Balang jong U. 
Katto katne ngut ki briew ki leh ia kane namar 
ba ki kmie ki kpa ki iapynong lem ba mynta ki 
la biang rta ban leh ia ka ; kiwei pat namar ba la 
ialeh lem ki paralok jong ki, lane namar ba idei 
ba rukom ki samla Khristan ban sdang shim ia 
ka Jingkhawai U Trai haba la poi sha ka kyrdan 
jong ka jinglong samla. Namar ki daw kiba kum 
kine shibun ki kyrteng lah ba shu pynlang ha ka 

register Balang, hynrei ngim rung da shisha sha> 
poh ka Jijigiasyllok U Khrist lada ka kut tang 
ha kiei kiei kiba kum kine. Ka don tang kawei 
ka lynti, bad kata ka long ban jubab ia ka jing- 
khot sngewbha jong U. Kaba ngi dei ban pyr* 
khat ka long la ngi shahshkor bad jubab ne em 
ia ka jingkhot ba kyrkieh jong U. U Andriw 
bad u Petros ki long arngut ki samla kiba kamai 
ia la ka jong ka jingim da ka kam tong dohkha, 
hynrei ha kawei ka sngi U Kynrad U wan sha ki 
bad U ong ; ‘To bud ia Nga.’ Ki iehnoh baroh 
phar bad ki bud ia U. U Jisu U ialam noh ia 
ki jngai na la ki iing ki sem na ka bynta ka jing< 
shakri ba U kwah ban ioh na ki. Ki la don 
kiwei pat ha kiba U ai kam ban trei ha la ki jong 
ki iing ki sem da kaba ong ha ki : ‘Khie leit phai 
pat sha la iing, to iathuh ruh ia kiba katno kiei- 
kiei ba U Blei U la leh ia me’ (Louk. 8:30). Ma ki 
ruh ki la iohsngew ia ka jingkhot jong U bad ki 
la jubab ia ka. Lyngba jong ki snem baroh U 
Jisu U khot ia ki briew sha lade. U tyrwa ei ia 
kaba U don ban ai, namar dei tang da U ba ki 
briew ki lah ban ioh jingpynim na ki pop bad ki 
jingtlot jong ki. Hynrei U dawa na ngi ruh ia 
kaba ngi don baroh namar U kwah ia ka jing* 
shakri lut jong ngi ia U. Kito kiba shahshkor 
bad jubab ia ka jingkhot jong U ki tip ba ia ka 
jingim jong ki baroh kawei la pynkylla dur shi* 
sha da U hi. U Paul u ong : ‘Kita kiei kiei kiba 
la long ki jingmyntoi ia nga ia kine nga la fiiew 
ka jingduh na ka bynta U Khrist, hoid shisha 
keifi bad nga hiew ia kiei kiei baroh ba ki long ka 

jingdub XM ka bynta ka jingbba kor tain jong ka 
jingtip ia U Khrist Jisn Uba U Trai jong nga, 
(Phil, 3 : 7, 8). U don kajuh ka jingtyrvia bad 
U khot rub ha kajuh ka rukom ha kine ki angi. 
Ujuh U Kynrad Bakhraw Uba lah ban pynkylla- 
dnr ia k^jingim nadong shadopg mynta U khot* 
•ngewbha ia ngi ruh ban ihakri bad bud ia U. 
Hato ngi shabshkor ia kata ka jingkhot bad aitl 
ia lade mynta kumne ? 

Haba u briew u la iohmad ia kane da lade 
hi u tip da sbieha ba U Kynrad U la buh ia la ka 
kti halor ka tyrpeng jong u bad ong rah: <To bud 
ia nga’ bad u tip ruh ka mut aiu ban shah p3m' 
kylladur ia la ^ jingim haduh ba ma u pat u 
lab ban ong : *Nga fiiew ia kiei kiei baroh ba ki 
long ka jingdub na ka bynta ka jingbha kor tam 
jong ka jingtip ia U Khrist Jisu Uba U Trai jong 
nga’. Kum uta u briew u dei ban kwah dik dik 
ban ia sham lang ia kiwei pat kiba la ioh mad ia 
kajuh ka jingshem. Dei kane kaei kaei kaba la 
pyniakynauh lang ia ki Khristan kiba nyngkong 
— i kumba kiwei pat kiei kiei kim don dor satia 
baba ianujor bad ka jingiakmen lang kaba kum 
kata ha ka jingieit ia la U Kynrad. Ka Balang 
haduh mynta ka long kajuh ka Seng jong kito 
kiba ialong lang kumjuh ha kaba pdiang ia ka 
jingkhot sngewbha jong U Kynrad jong ki — ka 
jingieit jong U ia ki bad ka jingsbaniah jong ki 
ia U. Dei namar kane ka daw balei ba to long 
kajuh to Balang shstyllup to pyrthei ; namar 
kaei kaei toba dontom ia ki dkhot jong ka kam 

dei ks ri ba ki shong» lane la ki long kibn riewr 
spab ne kiba duk, kiba nan^ ba stad ne bym nang 
tnoh nang tar, hynrei ka jingshisha ba Ujub U 
Kynrad U la khot ia ki ban long ki dkhot jong U. 

Ban sngewthuh ia ka jingmut jong ka 
Balang la ai ia kane ka jingbatai harum : — **Ka 
Balang U Blei ka long kawei ka met bad ka atng 
shipara jong ki Khristan ha ki ri bad ki por 
baroh ba la pyniasoh lang da U Myoeiem 
Bakhnid ha Uwei U Khlieh, U Jisu Khrist Uba 
U Trai" (The school catechism, Blackwood 
1910). Kine ki ktien ki long kiba donkam ban 
da pule bha ia ki namar ki pynpaw ia kaei kaei 
kaba donkam eh shaphang ka Balang. la kane 
kajuh ka jinghikai la ai ha kine ki phewsnem ba 
la lah ha ki ktien ba ki Khristan kiba shong ha 
ki ri kylleng ka pyrthei bad ha ki por baroh ki 
la ju pyndonkam, bad ju khot *Ka Jingngeit KI 
Apostol’ (The Apostols’ Creed). Ha ka ngi ong 
ba ngi ngeit ha *Ka Balang Bakhuid bad ba 
Shityllup ka pyrthei’ (The Holy Catholic 
Church). La ju pyndonkam ruh ia kiwei pat ki 
ktien naduh ki por myn nyngkong eh. 'Kawei 
ka Balang Bakhuid, kaba long Kotholik bad 
Apostolik’. To ngin iapeit kine ki ktien ba pher 
ba pher ki shon jur ia kino ki bynta 

1 . Ka Balang ka long ka Bakhuid namar 
ba ka long ka jong U Khrist hi. Ngi iohi ba dei 
17 Khrist hi Uba khot sngewbba ia uwei-pa-nwei 
u briew sha kane ka Jingiasyllok. Dei haba ngi 

pdiang ia ka jingkhot sngewbha jong U bad rung 
ahapoh ka jingiasyllok lem bad U ba ngi rung 
rub shapoh ka jingiasyllok jong ki briew jong U. 
Kumta kane ka Seng ha ka jingmut ba kyrpang 
ka long ka ‘jingthaw jong U Blei hi’ (God’s own 
creation), bad dei ban pyrkhat ba ka long 
kaba kyntang eh. Ua ka jingpyrkhat ba shisha 
baroh shaphang ka Balang ngi kynmaw ba U 
Trai Jisu U iobi ia ka jaka kaba bapdeng duh. 
Ka Testament Bathymmai ka iathuh ha ngi ia 
kane da kaba kren shaphang ka Balang ha ki 
bun ki rukom, hynrei man ka teng ka pyni ruh 
kumno ba U Khrist U long ka pdeng duh jong ka. 
(a) Teng ten g u Paul u kren shaphang ka Balang 
ba ka long kum ka^m^/ei ; hynrei ka jingtei kam 
long ei ei khlem ka nongrim kaba khlaii, bad a 
Paul u ong : *Ym don ba lah ban seng da kawei 
pat ka nongrim nalor kata kaba la seng, kaba 
long U Jisu Khrist keifi (I Kor. 3 ; 1), (b) Ha 
kawei pat ka jaka u Paul u batai shaphang ka 
Balang ba ka long kum ka met ■ kawei-pa* kawei 
ka bynta jong ka ka don la ka kam ban trei, bad 
U Khlieh Uba synshar bad iada ia ka met U long 
U Khrist hi. Dei ma U Uba synshar bad iada 
ia kaei-kaei baroh ba ka Balang kaba shisha ka 
leh ( Kol. 1 : 18), (c) Nangta pat, ia ka jingiadei 
hapdeng U Khrist bad ka Balang la batai ha ka 
dur jong ka *jingshongkurim’ ; kumta ia U Khrist 
la khot U Nongleitkurim b d ia ka Balang ka 
nongleitkurim ( Jingpynpaw : 9). Baroh kine 
ki nuksa ba pher ba pher ki ringdur ia ka Balang 
bad ka jingiadei jong ka bad U Khrist ha ka 

rukom kaba jan eh ba ngi lah ban mutdur. 
Ka jingtei kaba ieng ha ka nongrim ba skhem 
jong ka, ka met kaba wandur bha tang haba don 
U Khlieh U ba im ; ka nongleitkurim kaba rung 
ahapoh ka jingshongkurim lem bad u nongleit* 
kurim jong ka. Katba lah, ka Testament 
Bathymmai ka hikai ia ngi kumno ka Balang ka 
dei da shisha ban long kaba khuid, namar 
nadong'Shadong ka long ka jong U Khrist hi ; 
bad ka lah ban long ka Balang kaba shisha tang 
haba ka long ka jong U ha ka rukom kaba don 
kine ki jingiadei ba syndah eh lem bad U. 

2. Te namar ba ka Balang ka long ka jong 
U Khrist , ka long ruh ‘Katholik’ kaba mut 
‘Shityllup ka pyrthei’. Ki htien ba ngi shem ha 
kawei ka kynja kot tikir (school catechism) ki 
pynkynmaw ia ngi ba U Khrist U la khot sha lade 
ia ki briew kiba shong ha ki ri kylleng ka pyrthei 
bad ha ki por baroh ; bad ban iashem lem bad U 
Jisu ka long kaei kaei kaba khraw tarn ha ka 
jingim jong uno uno u briew. Te lada ka long 
shisha kaei kvei kaba kham khraw ban shah* 
shkor ia ka jingkhot U Trai Jism ban ia kana 
kano kawei pat ^ba ha kane ka pyrthei, namar* 
kata baroh kiwei pat kiei kiei, hooid kito baroh 
kiba pyniakhlad ia ka jingiadei jong ngi hapdeng 
parabriew ki long ki bym da larkam eh, bad ka 
long kaba bakla ban pynmib ia ki jingiapher tang 
na ka bynta kiba kum kita kiei kiei. Dei U Khrist 
hi Uba long ka Nongrim ym uwei pat lane kawei 
pat kaei kaei. Kane ka mut ba ka jait ka kynja 

ne ka jaitbyoriew, lane ka jingnang jingstad kim 
lab da lei lei ban pynlong ia ngi ki Khristan lane 
ban ai ha ngi ^no kano kaba ngi lah ban 
dawa ba ngi long ki briew kiba pher bad kiba 
kham kyrpang. Ka Baibl ka don kawei ka 
jingiathuhkhana shaphang ki briew kiba leit 
ban sngap ia u loannit nongpynbaptis katba a 
dang ialap. Katto katne ngut napdeng jong ki 
ki sngewsarong namar ba ki long ki Jiw ba la ju 
khot ia ki *Ki briew ba la jied’. Hynrei u loannie 
u ong ha ki : **Wat sdang ban ong ha lade : *Ngi 
don a Abraham uba long a kpa jong agi’, naba 
Nga ong ha phi ba U Blei U lah na kine ki maw 
ban pynmih khun ia u Abraham” (Louk. 3 : 8). 
Hadien pat u briew kum u Paul u tip ba kane ka 
long kaba shisha bad ym don kaei kaei ha ka 
jingim jong a ka ban iaryngkat bad ka jing* 
donkam jong ka jingkhot ba phylla U Trai Jisn. 
Kumta u Paul u ong shaphang kiwei pat kiei- 
kiei : *Nga fiiew ia ki tang kum ka synrum 
khnang ba ngan ioh ia U Khrist’ (Phil. 3 : 8). 
Uwei u nong'Germany uba long u nonghikai ha 
ki skulbah u iathuh ’-awei ka jingiathuhkhana 
ban pyni kumno ba katei ka jingong u Paul ka 
long kaba shisha. Ha kawei ka por u leit jngoh 
kai ia ka nongbah Paris ha ri France bad u sngew 
marwei shibun eh hangta namar ba um nang 
kren ia ka ktien jong kata ka ri bad ba um don 
lok ruh. Ha ka hotel ba u sah u iakynduh ia 
uwei u rangbah na ri China. Ma u ruh kumjuh 
u sngewkynjah hangta ha ri nongwei namar ba 
um nang kren ia ka ktien French’. Kumta ki 

pyrshang ban iakren para ma ki bad ki lali ban 
pyudonkam tang ia ka ktieh Phareng kaba malu- 
mala. Hynrei katba ki nang iakren ki ahem ba 
baroh ar ngiit ki dei ki Khristan. Uta u nong* 
Germany u iathuh ba hapdeng jong ki jingiapher 
barob — ki jingiapher jong ka jaitbynriew» ki 
ktien bad ki rukom im ka mih ka jingsngewhun 
bad ka mynsiem jong ka jingiagyllok namar ki 
tip ba ki iadon bynta iem ha kaei kaei kaba 
khraw tarn jong ka jingim jong ki, kata ka 
long ka jingieit ia U Trai Jisu bad ia baroh ba 
U la leh na ka bynta jong ki. 

Dei ha ka aiom khriat jong ka snem 1933 
haba ia ki hima jong ka pyrthei baroh la pynia* 
khlad kawei na kawei pat ryagkat bad ka jing- 
pynkhreh thma kaba jnr, ba ki rangbah bad 
kynthei kumjuh na kylleng sawdong jong ka pyr> 
tbei ki iawan lang ha ri India — ha Tambaram 
kaba hajan Madras ban iakren ia kiei kiei kiba 
iadei bad ka Balang Khristan. Kine ki briew ki 
la wan wat na kito ki ri kiba don hapdeng ka 
jingialehthma para ma ki, hooid wat na ki ri 
kum ka China bad Japan kiba don hapdeng ka 
saw ka sian jong ka thma. Hynrei ma ki baroh 
ki iathuh kumno ba ki la shem ba ka long kaba 
shisha ba don kaei kaei kaba tehsong lang ia 
ki — ka jingteh jong ka jinglong kawei ha U 
Khrist. 

Kane ka jingpyrkhat kaba iaf jingmut sha- 
phang ka Balang shityllup ka pyrthei ka byn^ 

thup ym tang ia ka jingjngai ki jaka hynrei ia 
ka jingjlan jong ka por rub. Haba ngi pule ia 
ka history ka Balang ha ki snem kiba mynshuwa 
ngi sngewthuh ba kito kiba la long Khristan ha 
kita ki por ki iakyndub ia kijuh ki jingshem, bad 
man ka kynti ngi shem ba ki jingiathuhkhana 
shaphang jong ki ki iaisah ha kata ka rukom ban 
pynsngew ia ngi ba wat mynta ha kine ki sngi 
ngi ialong kawei lem bad ki. Ma ki ki la ioh 
rung sha ka jingim bymjukut. Katto katne 
ngut ki la shah ia ka jingtap jong ki martyr, 
hynrei ngi ngeit ba la ngim iohi shuh ia ki, 
pynban ki long ka bynta jong kawei ka Jingia* 
syllok ba khraw. Da shisha ki long ka bynta 
kaba kordor tarn namar mynta ki la iohmad da 
lade ia kata ka jingjop kaba U Khrist U la kular 
na ka bynta kito kiba ngeit ha U. Ka dei kane 
kein ka jingmut haba ngi ong ha ka *Jingphla 
Jingngeit, jong ngi *Ngi ngeit ia ka Jingiasyllok 
ki riewkhuid.* 


To ngin bat ia kine jingshisha kiba khraw 
ehaphang ka Balang, bad ai ngin kynmaw ba 
kane ka Seng ka long kajuh ha ki pateng byn< 
riew baroh bad ki ri satlak ka pyrthei. Te ngin 
sa nang ban ym pyrkhat bakla ba ka long tang 
ka kynhun kaba rit jong ki briew kiba im tang 
ban iakajia bad pynshitom jingmut iwei ia iwei 
pat ha la i nongkyndong jong ngi. Em ! ka long 
ka Balang shityllup ka pyrthei naba ka long ka 
jong U Khrist M. 

3. Khatduh eh, ka *Jingphla Jingngeit* jong 
ngi ka ong ruh ba ka Balang ka long ‘Apostolic.’ 
la ka Balang kaba rim tarn la pynlong da ki syn* 
ran ia kiba la khot “Apostol” bad kane ka ktien 
ka mut ‘kito ia kiba la phah.’ Ia ki Apostol la 
pbah da U Khrist hi bad haduh mynta U dang 
iai phah ia ka Balang sha ka pyrthei na ka bynta 
ka kam kaba kyrpang. Ngi la iohi ba ka Testa* 
ment Bathymmai ka kren shaphang ka Balang 
kum ka ‘Met’ U Khrist, bad kane ka ktien “met” 
ka ai jingmut ia ngi khyndiat shaphang kane ba 
ngin pyni harum. Haba U Jisu U dang don ha 
kane ka pyrthei bad im hapdeng ki briew U 
pyndonkam ia la ka jong ka met ban dup ioh 
pyndep ia ka kam jong ka jingieit jong U ia ki 
briew. Haba U kwah ban pynkhiah iano iano 
U pyndonkam ia la ki kjat ban leit sha ka jaka 
ba uta u nongpang u don, U pyndonkam ia la ki 
kti ban ktah ia u, bad ia la u thylliej kumjuh 
ban kyrkhu kyrdoh bad ban pynkhiah ia u. 
Baduh mynta ka jingieit U Khrist ia ki briew 
kam shym duna ei ei, bad u dang kwah kumjuh 
ban kyrkhu ia ki. Ka mynsiem jong U ka dang 
trei kam, bad mynta haba U kwah ban pyndep 
ia la ka jong ka kam U pyndonkam ia ka Balang 
jong U. Ngi la iohi ha ki sla kiba sha khmat ba 
kata ka kynja kot tikir ka kren shaphang ki 
Khristan ‘ba la pyniasoh lang da U Mynsiem 
Bakhuid ha Uwei U Khlieh Uba long U Trai 
Jisu.’ Kane ka mut ba ka Balang kaba shisha 
ka ialeh ban im ka jingim kaba kohnguh lut 
nadong shadong ia U Mynsiem U Blei, ia U Mjn* 

siem U Trai Jisu bad ia U Mynsiem Bakhuid 
keifi, kumta khnang ba ha ka jingim jong ka 
ka lah ban pyni ha ka rukom kaba shisha aiu U 
Trai Jisu U kwah ba yn leh ha ka pyrthei kaba 
mynta. Kawei na ki jingkular kiba khraw ba U 
Trai U la kular ha la ki jong ki synran ka long 
ka jingkular ia ka jingwan U Mynsiem Bakhuid 
ban ialam ia ki. : ‘Hynrei U Nongpyntngan Uba 
U Mynsiem Bakhuid ia Uba Uta U Kpa Un 
phah ha ka kyrteng jong Nga Uta keifi Un hikai 
ia phi ia kiei-kiei baroh, bad un pynkynmaw ia 
phi shaphang kiei kiei baroh kiba Nga la ong ha 
phi’ (loan. 14 : 26). Ia kata ka jingkular la 
pyndep nyngkong eh ha ka por ba U Mynsiem U 
la wan hiar ha ka Balang ha ka sngi Pentekos 
(Ki Kam 2 : 1-4) Naduh kata ka^or ia kata ka 
jingkular la nang iai pyndep thymmai shuh shuh 
ha ka jingim jong ka Balang ba la wan hiar 
pateng na ki Apostol kaba long kajuh ka Balang 
kum ha ka por ba U la seng nongrim ia ka. 

Kine kiei kiei ki iarap ia ngi ban tip kaei ka 
Balang U Jisu Khrist, ban namar ba kl long kiba 
shisha ngi iohi ba, ban long u dkhot jong 
kane ka Balang ka long ka kabu kaba u briew u 
dei ban sngewnguh eh, hynrei ka long ruh ka 
jingkitkhlieh kaba khraw. Kam longka kynja 
jingrai jingmut kaba mata madei kum haba 
iasoh bad kano kano kawei pat ka jait seng. Ka 
long ka jingrai jingmut kaba ngi pynlong kum 
ka jubab jong n^ ia ka jingkhot snjgewbha jong 
U Trai hi, bad ngi ril jingtnnt da kaba 6m. rii 





ia lade haduh katta katta namar ngi tip ba ma 
ngi hi ngim long kiba bitnam na ka bynta kine 
kiei kiei kiba khraw, hynrei ngi kloi ban shaniah 
lut ha U Kynrad Uba la khot ia ngi, Naba ka 
Balang ka long ka jong U shuwa ba kan long ka 
jong ngi. 


Ki Jingpuh ba Man la ka Sngi. 


Sngi 1 : Ka jingkhot ia ki synran kiba nyngkong. 
Markos 1 : 16-20 ; 3 : 13.19. 

„ 2 : Ka jingkhot ia u Paul. Ki Kam, 26 : 
9-20. 


„ 3 : Ka jing«eng nongrim ia ka Balang. Mat. 
16: 13-18. 

„ 4 : Ka jingduwai jong U Trai na ka bynta 
ka Balang. loan. 17 : 1-16. 

„ 5 : Ka jingduwai jong U Trai na ka bynta 
ka Balang. loan. 17 : 17-26. 

„ 6 : Shibun ki dkhot kawei ka Met. I Kor. 
12 : 12-27. 

7 : Uwei U Trai, kawei ka Jingngeit, kawei 
ka Jin|ba|>ti)s. Ejph. 4 : 1*16. 


1 * 

LYNNONG III. 

Ain ka Balang ka leh — (1) 

Ha kane ka lynnong bad kawei pat ka ban 
bud ngin iapyrkhat kiei ki kam jong ka Balang 
U Jisu Khrist ha kiba ia uwei-pa-uwei na ki 
dkhot jong ka la khot ban leh ia la ka jong ka 
bynta. 

1, Ka jingmane ia U Blei. 

Ia ka ktien *Balang’ la pyndonkam ban mut 
ym tang ka Seng kaba khraw jong ki khristan, 
hynrei ka kynja ling ruh ha kaba ki khristan ki 
iashem lang man ka taiew na ka bynta kata 
kaba ki ju khot *ka jingiaseng’. Ha *jingiaseng,’ 
hapoh ka jingialam u Pastor (ne uno uno u nong- 
ialam), ki khristan ki iasoh lang ha kaba rwai ia 
ki jingrwai niam, ha ki jingduwai bad ha kaba 
pule bad pyrshang ban sngewthuh ia ka Baibl. 
Kane baroh ka long ka bynta jong ka jingmane 
ia U Blei, bad naduh ki sngi kiba mynshuwa eh 
kane ka la long ka bynta kaba kongsan tarn ha 
ka jingim jong ka Balang. Haba iashem lang 
ban mane ia U Blei, ki khristan ki wad kumno 
ban ioh pynthymmai ia ka jingshaniah lut jong 
ki ha U Trai hi uba la ong : ^Khlem ma nga phim 
lah leh ei ei ruh em’ (loan. 15 : 5). 

Hangne ha ri India ki Hindu ruh ki don ki 
jingtei kiba kyrpang ha la ju khot ki tempi ha 
kiba ki briew U mane blei, hynrei ki leit sha 

Mne ki tempi marwei marwei ha la ki jong ki 
jong ki por, marwei marwei ki iapyndep ia ka 
jingmane blei. Naduh ki por ba myn nyngkong 
ki khristan ki ju iawan lang ban mane ia U 
Blei. Kane kam long namar ba ki pyrkhat ba 
lah ban shem ia U Blei tang ha ki lingmane. 
Ka Baibl ka hikai shai kdar ba *U Blei Um shong 
ha ki tempi ba la thaw da ki kti’ (Ki Kam. 17 : 
24). Kane ka mut ba u nongwad Blei uba shi^ 
aha u lah ban shem ia U ha kano kano ka jaka 
bad ha ki por baroh. Na ka bynta kane ka daw 
u khristan uba shisha um klet ia la ki jingduwai 
ha ki pulit kiba jar jar jong u. Hynrei naduh 
myn nyngkong ki khristan ki la shem ba ha ban 
ngeit ha U Trai Jisu ka mut ban rung shapoh 
ka jingiasyllok kaba heh shibun eh, bad Mm 
kwah ban pynkyrpang ia lade na kata ka jing* 
iasyllok. Ka pdengduh jong kata ka jingia- 
syllok ka long U Khrist hi. Ngi ialong kawei 
hapdeng jong ngi del namar ba ngi ialong kawei 
lem bad U. Kane ka mut ba ki khristan ki 
shem ia ka jingialonglok kaba da ngam jylliew 
shisha hapdeng jong ki haba ki iawad lang ia 
la u jong U Trai. Kane kaei kaei ka jia ha ka 
jingiamane lang ia U Blei. Ngi kynmaw ba ki 
khristan kiba nyngkong, da kaba sngew- 
kmen ha kaei ba ki la shem ha U Khrist, ki ju 
iashem lang ban mane ia U Blei ha ki ling jong 
ki kawei hadien kawei. Ngi la iohi kumno ha 
Bom haba ka long kaba ma ban long khristan 
ki ju leit noh jar jar lyngba ki surok kiba dum 
aha ki jaka kynjah ha kiba ki lah ban iasoh lang 

ha ka jingmane ia U Trai jong ki. Ha ka Baibl 
hi ngi pule ia kine ki ktien : ‘Khlem da iehnoh ia 
ki jingiaseng laug joug ngi’ (Heb. 10 : 25). Kaiie 
ka hikai ia ngi ruh haduh katno ka long kaba 
donkam. Teng teng ha ki sngi Khristma') ne 
Easter lane ha kano kano ka por ba ki pynlong 
ka kynja jingkhawai, ngi iohi ba ki iingmane ki 
khapngiah. Shibun ki khristan ki iashong lang 
ha kajuh ka jaka. Kane ka long kaba bha bad 
kaba itynnat, hynrei U Trai Jisu U kwah ia 
ngi ban iawan lang hajuh kham bunsien bad da 
ka mynsiem kaba shisha, bad kham tarn eh ban 
iashim bynta ha ka jingiasyllok ha kaba ma U 
hi U long ka pdeng duh jong ka. Ia kane ngi 
lah ban leh ha kaba iamane lang ia U. kumta 
khnang ba yn nang pynkhlaiS bor ym tang ia 
ngi hi, hynrei ia ka Balang baroh kawei. 

Kawei-pa-kawei ka iingmane ka ai ha ngi ka 
lad ban iashim bynta ha kane ka liang jong ka 
jingtrei ki briew jong U Jisu Khrist man ka Sngi 
U Blei. To ngin iapyrkhat mynta ia ki jing- 
mut jong ki bynta kiba pber ba pher ha ka jing. 
mane ia U Blei kat kum ka jingialam jong u 
Pastor. 

(a) Ka Jingkhot kyrpad ia U Blei . — Khlem 
artatien ngi la ju khmihthuh ba bun ki briew 
haba ki rung hapoh iingmane, ki pyndem jar 
jar ia la ki khlieh. Kane ka jingleh ^ long kaba 
dei, b4d ha kata ka minit kaba jar jar ngi kyn* 
rotir da kaba ahgdw<tien|; buroai ba ngi rang 

shapoh ka jingdon jong U Blei hi. Ym don n 
briew u ban shu rung kyrkieh khlem da pyrkhat, 
shapoh ka kamra ha kaba don u Syiem, u Lat Sa> 
hep ne u Raja ; pynban kine ki long tang ki briew 
kiba kum ma ngi hi. Kaba katno khamtam ngi 
dei ban rung da ka jingtieng burom bad kaba 
pyrkhat sha ka jaka ba U Blei U don. Kumta 
uwei-pa-uwei u uongmane Blei u dei nyngkong 
eh ban khot kyrpad jar jar ia U Blei, kata tang 
ban iarap ia lade hi ban sngewthuh ba U don lem 
haugta Hadien katto katne por u Pastor u 
sdang ia ka jingiaseng da kaba kren katto katne 
ki ktien kiba kum kine : **To ngin iamane ia U 
Blei”. Kine ki pynsngew ha ngi haduh katno ka 
jingthmu jong ngi ka long kaba sngewkhia da 
shisha. Nangta kham bunsien bud sa ki ktien 
jingduwai katto katne, lane ki ktien jong ka 
jingrwai kaba nyngkong. Kine ki long ka jing- 
kyrpad ia ka jingdon ryngkat U Blei bad ka 
jingialam jong U ha ka jingiaseng baroh kawei. 

(b) KaJingiaroh pyndonburom ia U Blei , — 
Shisien ki synran ki kylli ia U Jisu kumno ki dei 
ban duwai. U jubab da kaba hikai ia ki ia kawei 
ka jingduwai kaba long ka nongmuna shi ju- 
uom bad kaba ngi iai pyndonkam haduh kine ki 
sugi — ngi khot ia ka Jingduwai U Trai”. Ki 

ktien sdang jongkane ka jingduwai kim don 
jingk3rrpad ei ei. Ki long ki ktien kiba pynpaw 
ia ka jingsngew jong ngi shaphang ka jingkhraw 
bad jingkhuid jong U Blei : ‘*Ko Kpa jong ngi 
Uba ha bneng, long bakhuid ka kyrteng jong 

Me”. Uwei u noogiathuhlypa jong ka Testament 
Barim u iohi ha ka jingithuhpaw jong u ia ki 
angel ba ki juane ia U Blei bad ki da ong ruh : 
“UBakhuid. U Bakhuid» U Bakhuid U Trai ki 
paid ; ka khyndew baroh ka dap da ka burom 
jong U” (Isaiah, b : 3) Dei namar ba u sngew- 
thuh shisha haduh katno u bakhraw bad u ba- 
khuid U Blei U long ba ka niam jong une u 
briew ka long kaba da ngam jylliew bad kaba 
shisha. Kumta ruh haba ngi wan ha khmat U 
Blei ngi dei ban kynmaw ia ka jingkhraw jong 
U. Kata kan iarap ia ngi ba ngin phai noh n& 
kiei kiei kiba tad dor, ki bym larkam bad kiba 
shukor bad ba ngin pynleit jingmut sha kiei kiei 
kiba khraw ki jong ka bneng hi. Na ka bynta 
kanc Ita daw ha kaba sdang eh jong ka jingmane 
jong ngi ia U Blei. u Pastor u pyndonkam ia ki 
ktien jingduwai ban pynpaw ia ka jingkhraw bad 
jingkhuid jong U Blei, bad ha ka jingrwai sdang 
ma ngi pat ngi iashim bynta ha ka jingiaroh 
pyndonburom ia U Blei. 

(k) Ka Jingaingnh ia U Blei . — Lada uno uno 
u briew u ai ha ngi ka kynja jingai sngewbha ne 
jingiarap ka long ka dustur ba ngi kwah ban ong 
“Khublei” ia u. Ki don katto katne ngut ki 
briew ha kiba ngi kham kitram shibun eh ban ia 
ha kiwei pat : kum hane ka nuksa, ngim lah ban 
kheifi ia ka dor haduh katno ki kmie ki kpa ki la 
leh na ka bynta jong ngi, ki la sumar ia ngi haba 
ngi long tang ki khunlung ki bym nang leh ei ei, 
ki la bsa bad pynkup jaifi ia ngi haba ngi dang 

long tang ki khynnah rit ; hadien pat ki nang 
iarap shuh shuh ia ngi ban pynioh jiugnang 
jiugstad bad ban pynwad jingtrei lem. Ngim lab 
ban sngewburom ia uno uno u briew u bym 
niewkor ia la ki kmie ki kpa, bad ngi khmihlynti 
ba ki briew kin pyupaw ia la ka jingsngewnguh 
ha ki bun rukom. Hynrei ngi kham kitram bnn 
shah ha U Blei ban ia ha la ki kmie ki kpa» 
namar dei ma U Uba la pynlong ia kiei kiei 
baroh wat ia ka Iyer kaba ngi ioh bad ia ka bor 
ba ngi ring bad pynhiar mynsiem ia ka. K& 
long kaei kaei kaba nang pynshlei ia ki dohnud 
jong ngi ba ngin sangeh shipor bad pyrkhat 
shaphang ki jingai baroh kiba ngi iohpdiang ha 
la ka sngi. Lada ngi leh ia kane bunsien ngin 
nang long ki briew kiba sngewhun borabor bad 
ki bym khwan myntoi ei ei na ka bynta ia lade 
haba ngi pan ei ei na U Blei. 

Haba ngi iasoh lang ha ka jingmane. ha 
kawei na ki jingduwai, u Pastor un pynpaw ia 
ka jingsngewnguh ia U Blei na ka bynta kiei 
kiei baroh kiba ngi la iohpdiang na U, na ka 
bynta ka jingim bad ka jingkoit jingkhiah, na 
ka bynta ka jingsumar sukher jong U bad ki 
lok ki jor. Katba ma ngi ruh ngi iashim bynta 
ha kane ka jingduwai jong ka jingainguh, kin 
don khlem pep kiei kiei kiba kham kyrpang kiba 
ma ngi hi shimet shimet ngi la iohpdiang na U 
Blei : kumta ngi shu duwai hi jar jar ha ka jing> 
ainguh jong ngi ia U. Ha kane ka rukom ka jing* 
ainguh jong ngi ruh ka ioh bynta lem ha ka jing* 

aingah jong ka BalaUg baroh kawei. Nklor 
kata barohy ha kane ka jingduwai ngi kynmaw 
ia ka jingai kaba khraw tarn — ka jingai ia U 
Trai Jisu hi bad ia baroh ba U la leh na ka bynta 
jong ngi. Khamtam eh dei ha ka jingiaseng ba 
ngi ainguh ia U Blei na ka bynta jong U, namar 
khlem ma U ka Balang hi kam don jingim. 

(d) Ka JingpMa . — Haba ngi kynmaw katno 
U Blei U long Uba khraw bad CJba khuid, bad 
ia ka jingbha jong U baroh kaba U la leh na 
ka bynta jong ngi, ngim lah khlem da pyrkhat 
hadnh katno ki briew kiba phor ma ngi pat ngi 
long. Lada khot sngewbha ia ngi ban leit bam- 
ja ha iing jongno jongno khlem artatien ngin 
flngewlehraifi ban leit lem bad ki jaifi kiba tngit 
lane khlem da thet bha shuwa ia la ki kti. 
Hynrei haba ngi wan ha khmat U Blei Uba khuid 
ngi sngewthuh ba don shibun kiei kiei kiba long 
knm ka jingbit ktieh ha ki jaifi ne ki kti jong- 
ngi. Da kaba hok ngi dei ban mynjur ia ka 
jingshisha ba teng teng ngi la ailad ia ki jing- 
pyrkhat ki bymdei ban rung hapoh ki jingmut 
jong ngi, kiba pynlong ia ugi ban sngewlehraifi 
da shisha lada kiwei pat ki briew ki tip shaphang 
kiba kum kita. Ngi tip ba don ki ktien kiba 
ngi la knm kren bitar iano iano dang khyndiat 
por mynshuwa, lane kano kano ka jingiathuh- 
khana ba ngi la shu iathuh lamler — ki ktien ba U 
Trai Jisu Um sngewtynnat ba ngin pyndonkam. 
Ngi tip ruh ba nmm shym leh hok ha ki katto- 
katne kiei kiei. Ha ka jingiadei parabriew lehse 

ngi la khwanmyntoi tang ialade. Haka jingshai 
kaba tlot jong ka sharak lantern baroh kiei kiei 
ki bym da khuid bba ruh kim i lei lei, hynrei 
lada wan rah mano-re-mano ia ka sharak pomp 
kaba heh ngi iohi haduh katno kiba jakhlia ki 
long bad ngi sngewlehraifi na ka bynta jong ki. 
Ka long ha kata ka rukom kaba ngi wan ha 
khmat jong U Blei. Haba ngi kynmaw haduh 
katno U Blei (J long iJba khuid, ngi sngew- 
thuh ruh katno kiei kiei ki bym dei ban don 
pynban ki don lem bad ngi. Baroh ngi ialong 
kumjuh ha kane kaei kaei, bad ngi dei hok ban 
sngewlehraifi ban wan sha U Blei Uba iohi bad 
tip lut ia kiei kiei baroh, hooid, ia kine ki jing- 
bittngit ruh kiba snoh ha ngi. 

Kaba U Blei U kwah ka long tang ba ngin 
leh hok ha kiei kiei baroh. Lada ngi shuleh 
mynleh ba ngi long kiba hok bad haba ngim 
long kumta, yn ym don jingsngewhun ei ei ha 
ka jingshakri jong ngi. Hynrei U Blei U kwah 
ia ngi ban long kiba shisha, ban long kiba shlur 
ban iathuh hangno ngi la bakla bad ban long 
ruh kiba hok ha ka jingkwah jong ngi ba ngin 
long sa shisien pat kiba khuid bad kiba khlem 
jingthoh dak ei ei. ‘Lada ngi oug ba ngim don 
ka pop ngi shukor ia lade, bad kata ka jingshisha 
kam don ha ngi. Lada ngi phla ia ki pop jong* 
ngi U long Uba iaineh bad Uba hok, ba Un map 
noh ia kita ki pop jong ngi, bad ba Un pynkhnid 
ia ngi na ka bymhok baroh’ (1 loan. 1 : S*9). Na 
ka bynta kane kadaw, shibynta na ka jingduwai 

jong Dgi ka long ka *Jingphla’, baba pyndonkam 
ia ki ktien kiba pynpaw ia ka jingdonkam jong 
Dgi ia ka jingmap joug U Blei. tvatba u Pastor 
u dang duwai ia kane ka jingduvrai to ngin lit ia 
la ki dohnud ha kaba jar jar bad kaba shisha da 
kaba wallam ha khmat U Blei ia kiei kiei ki- 
ba donkam khnang ban ioh ia ka jingpynkhuid. 
Hadien kane ka jingduwai, u Pastor un pyndon- 
kam ia kiwei pat ki ktien jong ka jingainguh 
bad kiba ai ha ngi ia ka jingsngewskhem ba la 
ngi la leh palat katno katno ruh U Blei U sngew- 
lem ia ngi bad U wan wad ia ngi da U Jisn 
Khrist, bad U tyrwa ha ngi ia ka jingmap ei na 
ka bynta ka kyrteng jong U. Te lada ki ktien 
jong ngi ki long shisha ki bym shukor, kiba mih 
ym tang na ka rmiang shyntur jong ngi, ngin sa 
ioh ia ka jingsngewkmen kaba phylla ba ka 
jingmap ei jong U ka long shisha na ka bynta 
jong ngi. 'U long Uba iaineh bad Uba hok ban 
map ia ngi ia ki pop jong ngi, bad ban pynkhuid 
ia ngi.’ 

(e) Ka Jingpynkyntang . — U Blei U peit bha 
ia ngi bad u tip ba bunsien ngim ju lah ban 
bat hok ia kiei kiei kiba ngi la thmu ban leh. 
Hynrei U da kwah eh ia ngi ban long kiba da 
mut shisha ha ka jingthmu bad jingpyrshang 
jong ngi baroh. Knmta ym don jingmyntoi ban 
phla ia kaba ngi la leh bakla bad ban kyrpad ia 
ka jingmap lada ngi mut ban iaileh ia kijuh kiei 
kiei ynda ngi tang shu mih napoh iingmano. U 
Blei U spel lyngba ia ki dohnud jong ngi bad 

ym lah ban shukor ia U da ki ktien kiba ngi 
kren. Lada ka jingphla jong ngi ka long kaba 
shisha dei ban kyrshan rah ia ka da ka jingkut 
jingmut kaba shisha ba ngin pyrshang katba 
lah hadien nnngne, ban iaid ha ka lynti ba U 
Trai Jisu U la khreh na ka bynta jong ngi. U 
kwah ba ngin im na ka bynta jong U, bad ha ki 
jingduwai jong ngi ngi pynthymmai ia kaba ngi 
la kular mynshuwa ban im na ka bynta ka jing- 
shakri ia U. Ia kane ka bynta jong ka jingduwai 
jong ngi la ju khot *Ka Jingpynkyntang’. Ngi 
aiti ia lade ha U Blei ba Un pyndonkam 
ia ngi. 

(g) Ka Jingpan ia ka Bor . — Lada ngi tip 
bha shaphang ia lade, ngi tip ba ngim lah da shi- 
sha ban bat ia la ka kular da kaba ngi shaniah 
ha la ka jong ka bor. Ka Balang hi baroh ka> 
wei ka khlaifi tang haba don ka bor jong U 
Khlieh jong ka Uba long XJ Khrist. kumta ha ka 
jingduwai jong ngi ngi iai kyrpad ia ka jingiari^ 
jong U Blei ha bun ki rukom. Ngi kyrpad ia U 
ban nang pynkhraw ia ka jingngeit jong ngi, 
ban ai hangikaborbanginymhaphaki jingpyn* 
shoi, ban ai ruh ha ngi ka jingshlur bad ka jing- 
iaineh kaba skhem. Haba ngi iakynduh ia kiei 
kiei kiba eh bad kiba pynnoh mynsiem ngi 
k3rrpad ba Un ai ha ngi ka jingiasngewthuh. 
jingmut bad kiwei pat ki paralok, kumta ha ki 
kam baroh ba ngi iatrei lem bad ki ngi lah ban 
kren bad leh ia kiei kiei kiba bitnam ia ka fcyr* 
teng U Jisu. Ka jingkyrpad jong ngi kam da 

mut eh ba Un pyllait ia ngi na ki jingeh, namar 
Dgi tip ba ki jingeh ki don ha ka pyrthei, hynrei 
ngi pan ia ka bor ba ngin jop ia kine ki jingeh. 
la kane ka byuta jong ka jingduwai jong ngi 
ha kaba ngi wad ia ka jingiarap jong U Blei ha 
ki bun rukom, na ka bynta ia lade bad na ka 
bynta ka Balang baroh kawei la ju khot *Ka 
jingkyrpad’ ne ‘ka jingpan ia ka bor’. 

(ng) Ka Jingiasaid . — Haba ngi duwai na 
ka bynta ka jingkyrkhu jong U Blei halor jong 
ngi hi, la kwah ruh ia ngi ban duwai na ka bynta 
kiwei pat U Jisu shisien u pyni ia ka dur jong 
ka jingiadei jong U lem bad la ki jong ki briew 
da kaba U ong ba ma U U long U dieng sohwaifi 
bad ma ngi ki tnat jong U. Kumta kumba ka 
tnat ka lah ban seisoh tang haba ka iaineh ha 
u dieng sohwaifi, ma ngi ruh ngi lah ban seisoh 
tang haba ngi iaineh ha U. Lada ngi don shisha 
ka jingiadei lem bad U kaba syndah kum ha ka* 
ne ka rukom, ngim lah khlera da kynmaw ba U 
sumar sukher ia kiwei kumjuh kumba U leh ia 
ngi. U ieit ia ki khun jong U baroh bad U 
kwah eh ban iarap ia ki. U kwah ia ngi 
ban ia don bynta lem ha kane ka kam kaba 
pynpaw ia ka jingieit ia kiwei pat, bad kawei ka 
lad ha kaba ngi lah ban iashim bynta ka long 
ban kynmaw ia ki jingdoukam jong ki ha ki jing- 
duwai jong ngi. Ngi kynmaw khamtam eh ia 
kiba dnk, ba pang bad kito kiba shem jynjar ne 
jingdukha mynsiem. Ngi kynmaw ia ki para- 
lok jong ngi bad kiwei pat ki parabangeit ha ka 

Balang, ngi kynmaw ia la ka jong ka shnong, ia 
la ka jong ka jylla bad ka ri bad ia kito kiba don 
ha ka kyrdau jong ka jingkitkhlieh na ka 
bynta jong ki. Hooid, iiaba ngi tip ba Ujoh U 
Blei U la thaw ia ka pyrthei ngi kynmaw ia ki 
briew kiba don ha kylleng ki jaka, bad ngi ialeh 
katba lah ban pyniadei ia ka jingkwah bad jing- 
duwai jong ngi lem bad kano kano ka jing- 
pyrshang baroh kaba lah ban ring ia ka pyrthei 
khamjan sha kaei kaba U Blei U kwah na ka 
bynta jong ka. Ia kane ka jingduwai na ka bynta 
jong kiwei pat la ju khot ‘Ka Jingiaaaid’, bad 
ka long ka jingiashim bynta ha ka kam kaba 
khraw kaba pynpaw ia ka jingieit bad sha kaba 
U Khrist U la khot ia la ka Balang. 

Haba ngi don hapoh iingmane ngi dei ban 
pyrshang ban sngewthuh ia kine ki bynta kiba 
pher ba pher jong ka jingdnwai. Ngi lah ban 
iashim bynta ha ki bun rukom, nyngkong eh da 
kaba bud ha la ki mynsiem ia ki ktien ba u 
Pastor u pyndonkam ; nangta pat teng teng haba 
ki ailad, da kaba iasoh lang ha kijuh ki ktien. 
Ka batai pat, ha ba kut jong ka jingduwai 
ngi lah ban iasoh lang ha ka ktien “Amen”, 
kaba mut, *Ai ba kan long kumta.* Naduh ki 
sngi kiba mynshuwa eh kane ka la ju long ka 
ktien da kaba ki nongwan jingiaseng baroh ki lah 
ban pyni ba ki iashim bynta ba la ialam da u 
Pastor ne uno uno u nongialam. Ia kane ka 
ktien ngi dei ban iaong lang, ym dei tang n 
Pastor hi marwei. Nalor nangta pat ngi iasoh 

lang ha kaba rwai ia ki jingrwai. Ki ktien jong 
ki rah ki long hi ka bynta jong ka jingduwai ia 
U Blei. Da ki ngi pynpaw ia ka jingiaroh, ka 
Jingphla ne wallam ia ki jingkyrpad jong ka 
jingiasaid jong ngi ha khmat jong U. 

Nalor ki jingduwai bad jingrwai don kiwei 
pat ki bynta jong ka jingmane lang ia U Blei 
bad ngi dei ban pyrshang ban sngewthuh ia ki. 

(i). Ka Jingpule ia ka Baibl . — Ha ki jingduwai 
bad jingrwai ngi kren ha U Blei, hynrei ma U 
ruh U long Uba la kloi ban kren ei ei ha ngi. U 
la ai ha ngi ia ka Baibl bad lyngba jong ka U 
kwah ban kren ei ei beit ha ngi. Ka long kaba 
dei eh ba haba ka kynhun khristan ka iashem 
lang ban mane, ki dei ban iashahshkor lang ia ka 
khubor kaba wan na U Blei, bad kumta ha ka 
por ba long jingiaseng ngi iapule lang kawei ne 
artylli ki bynta na ka Kotbah. Kham bunsien 
ngi pule kawei ka bynta na ka Testament Barim, 
kaba long ka bynta jong ka Baibl ia kaba la thoh 
shuwa ka jingwan U Khrist bad kaba pynkhreh 
ruh ia ka jingwan jong U. Kawei pat ka bynta 
ka long na ka Testament Bathymmai kaba 
iathuh ia ngi shaphang U Trai Jisu hi bad ia ka 
lynti jong U ha kaba ngi dei ban iaid. Ka long 
borabor kaba bha eh ba ki briew kin rah ia la ki 
Baibl haba ki wan aha jingiaseng, khnang bahaba 
u Pastor u ong : ‘To ngin iapule ia ka Ktien U 
Blei’, ma ngi ruh baroh ngi lah ban iashim bynta 
lem bad u katba ma u « nang pule jam. Ha 

kane ka rukom, ma ngi marwei marwai ngin lah 
ban sngewthuh kham bha ba ngi iashim la ka 
,bynta ha kaba wad ban shem ia ka khubor jong 
U Blei, bad ngi leh ia kaei kaei kaba kham k^w 
ban ia kaba shu sngap ia kaei ba u Pastor 
u ong. 

(ii). Ka Jingiathuhkhana . — Haba ngi poi sha 
kawei ka kyrdan jong ka jingiaseng u Pastor u ai 
ka jingkren. Shuwa ba un kren u pule kawei ka 
bynta kaba lyngkot na ka Baibl, l^am bunsien 
tang kawei ka dkhot, bad u iathuh ia ngi ba kata 
ka long ka dkhot *iathuhkhana’ jong u. Kane ka 
mut ba ka jingkren jong u kam long tang ka 
kynja jingkren kaba shu iathuh ha ngi aiu u 
pyrkhat shaphang kata ka sobjek ba un kren 
hynrei ka long ka jingiathuhkhana ha kaba u 
pyrshang ban pynshai ha ngi ia ka jingmut jong 
kata ka bynta na ka Baibl. Kumta ka jingia- 
thuhkhana kaba bha ka long shisha kata kaba 
iarap ia ngi ban sngewthuh ia ka khubor ka jong 
U Blei kaba don ha ka Kotbah. U Pastor u long 
n briew uba la pynlut da ki snem ha kaba pule 
bad shah hikai khnang ba u lah ban iarap ia ngi 
ha kine kiei kiei. Haba ngi poi sha kane ka 
bynta jong ka jingiaseng ngi dei ban shahshkor 
bad pynleit jingmut bha ryngkat bad ka jing- 
duwai kaba jar jar hapoh la ki mynsiem na ka 
bynta ka jingiarap ka jong U Blei ia u Pastor, 
bad U Blei U lah ban iarap ia ngi ba lyngba ka 
jingiathuhkhana ngi lah ban sngewthuh kham 
bha ia kaei kaba U kren ha ngi. 

(iii). Ka Jingaingnh (ne Jingkynshetv). — Ha- 
pdeng jingiaseng ngi ioh ka lad ban ai ia ka jing- 
aisngewbha jong ngi ba la ju pdiang borabar da 
ki rangbah balang bad ha ka rukom kaba i shong- 
khia ki leit ban buh halor ka miej. Hangta u 
Pastor u shim ia ka bad ha ka jingduwai kaba 
lyngkot u kyrpad ia ka jingkyrkhu ka jong U 
Bloi halor kita ki jingai sngewbha jong ki briew 
jong U. Ha kane ka jingai kaba rit ngi iohlad 
ban pyni da ka jingleh ba ngi kwah da shisha 
ban ai ia lade bad ia baroh ba ngi don sha U Blei. 
U Blei U long tang Uwei hi na Uba ngi ioh- 
pdiang ia kiei kiei baroh, bad U ia pynkhamti ha 
ngi katto katne kiei kiei ia kiba ngi kam kum la 
ki jong. Ka long kaba bha ban kynmaw ba ym 
don kaei kaei ruh kaba long shisha ka jong ngi. 
Ka long tang kum kaeiikaei ba la shu pynkhamti 
ha ngi ba ngi sumar bad piyndonkam bha ia ka 
na ka bynta Uta Uba la ai ha ngi. U Blei keifi U 
la pynkhamti ha ngi ia kine kiei kiei ba ngi 
sumar ia ki. U Blei U khot sngewbha ia ngi ban 
wan rah ia la ki jong ki jingai khnang ba ngin lah 
ban ioh bynta ha ka kam jong ka jingshakri ia U. 
Lada ngin pyrkhat katno ka long kaba phyllaba 
yn khot sngewbha ia ngi da U Syiem jong ki 
syiem ban shim bynta haka kam jong U.nginym 
kwah ban ai ia kaei kaei kaba tad dor bad ka bym- 
shisha. Ngin 3rm kwah ban ai ia kaei kaei kaba 
shongdor tang khyndiat — tang kat ka dor jong 
kawei ka naya peisa. Ka don ka jingiathuhkha- 
na kaba engewtynnat ha ka Testament Barim 
shaphang n fyiem David uba la kwah baa ai hi 

jingai ha U Blei. Te la don kiba wan rah ha u 
artylli ki masi dab bad ki tiar shohkba kum ki 
jingai sngewbha, khnang ba u David pat un ai ia 
ki kum ka jingknia sha (J Blei. Hynrei u David 
u pynpaw ia ka jingkwah ban da siewdor ia ki. 
Kumta u ong : ‘Lymne ngan ym ai ha U Trai 
U Blei jong nga da kata ka bymshongdor ei ei ia 
nga’ (II Sam. 24 : 24). Kane ka long ka nuksa 
na ka bynta jong ngi. Lada ngim long kiba arsap 
ngin ai ia kata kaba da shongdor shisha, bad 
ngin ym sngewtynnat ban pynjahburom ia U 
Syiem Uba la khot sngewbha ia ngi ban shim 
bynta ha ka kam jong U da kaba shu brot ha U 
ia kaba rit tarn ba ngi lah ban ai. Hynrei 
lada ngi ai shisha naduh la ka dohnud baroh 
ia kata kaba da shongdor ei ei ia ngi, te kam 
pher wat la ka long kaba rit ruh : Un pdiang 
ia ka bad Un theh ia la ka jingkyrkhu halor 
jong ka. 

(iv). Ka Jingkyrkhu Pynwai . — Ha kaba kut 
jong ka jingiaaeng, ha shuwa bangin mih noh na 
iingmane, u Pastor a kren katto katne ki ktien 
jong ka jingkyrkhu. Ki long ki ktien kiba pyn. 
kynmaw ha ngi ia ka jingkular jong U '.Blei ban 
don ryngkat lem bad ngi shano shano ba ngi leit. 
Ka long ka jingpynkynmaw ia ka Balang baroh 
kawei ba *Ka jingaiei U Jisu Khrist Uba U 
Trai, ka Jingieit U Blei Uba U Kpa, bad ka 
Jingiasyllok U Mynsiem Bakhuid’ kin iaisah 
shaduh ki bymjukut — kat kum ka jingkular jong 
U kaba ma ngi ruh ngi pdiang. 

Ki jingpule ba man la ha sn$i. 

Sngi 1 : Ka jingdonkam ia ka Jingmane lang 
ia U Blei. Heb. 10 : 19-25. 

„ 2 : U Blei U don ha bneng, ma me te 

ha ka khyndew. I Ki Syiem 8 : 
22-29. 

„ 3 : Ka jinglongkhuid U Blei bad ki pop 

u briew. 

„ 4: Ka Jingkyntiewburom bad Jingiaroh 

Salm 148 ; Isa. 6 : 1-8. 

„ 5 : Ka jingdonkam ia ka jingphla. 

I loan. 1. 

„ 0 : Ka jingpynkyntang bad Jingainguh 

thang. II Sam. 24 : 18-25. 

„ 7 : Ka Jingiasaid. I Tim. 2 ; 1-8. 

LYNNONG IV. 

Aiu Ka Balang Ka Leh — (2) 

2. Ka Jingsakhi. 

Kane ka long ka kyrteng jong ka bynta 
kaba ar bad ba khrav jong ka kam ka balang. 
Ka mut ka jingiathuh ha kiwei pat ki briew 
shaphang U Trai Jisu. Dei U Trai hi nyngkong 
eh Uba la phah ia kito kiba ieitia U ban leit sha 
ka pyrthei baroh bad ban iathuh ha kiwei pat 
shaphang jong U. Ha kata ka por, don tang 



45 


^yndiat ngut eh ki briew kiba la tip ia U. Don 
^am khyndiat shuh shuh kiba shaniah ha U ; 
^nrei U buh ia la ka jingshaniah ha kita ki 
^yndiat Dgut» bad ha shuwa ba yn sa rong noh 
U sha bneng, U phah ia ki ba kin leit sha ki 
iMikut jong ka pyrthei ban iathuh ha ki briew 
flAaphang jong U (Math. 28 : 19). U la kular ruh ba 
haba ki leh ia kane kin shem ba Ma U hi U don 
Cjj^ngkat lem bad ki ha ki por baroh, namar U ieit 
in ki briew baroh bad ka kam jong U ka dei ban 
^ng iaid shaphrang haduh ba baroh kin tip sha* 
iang jong U. Kine ki khristan kiba nyngkong 
la kohnguh ia kata ka hukum, bad tang ha* 
long khyndiat snem ki la poi sha bun tylli ki ri 
jba jngai. Kat sha ba ki leit ki phla shaphang 

t ng U. Ka Kitab ki Kam ki Apostol ka iathuh 
imno ka jingtrei ka la sdang. Ka iathuh 
^amtam eh kumno u Paul u leit sha ki ri kiba 
jpgai, u ialap ia ka Gospel da ka jingshlur. 
JH{!iwei pat ki Apostol ki leit sha kiwei pat 
ri. Ngi ngeit ruh ym slem hadien nangta, 
tt Apostol Thomas U poi shaduh ri India ryngkat 
Md kajuh ka khubor ba bha. Ter ter naduh 
^ta ka por ki khristan ki iai iathuh ha kiwei 

g it ki briew ia ka daw jong ka jingkmen 
ng ki. 


Mutdur ba don ka aiom kaba shit bad 
Ipi tyrkhong ha kawei ka distrik haduh ba ka 

i ah kaba don harud kawei ka shnong ka la 
igad lut khait. Mutdur ba wat ki pung ruh 
i|i la rkhiang khait, bad ki briew kim lah ioh um 

shuh ban dih. Te ha lyngkha, ha kawei ka sngi 
phi shem ia kawei kaei kaei kaba phylla ka 
bym pat ju lap da uno uno uwei pat u briew 
mynshuwa. Phi shem ia kawei ka umpohliew 
kaba itynnat jong ka am kaba sngur khlir khlir 
kaba kyrsoi napoh khyndew. Ngam tharai phin 
shu ieng lyngoh hangta khlem da mareh bran 
bran ban leit iathuh ia kane ka khubor ba bha ha 
ka shnong baroh kawei. Hato phin ym leh kum- 
ta ? Ki khristan ki la shem ia kawei ka jing- 
shem kaba phylla tarn ha ka pyrthei. Ki la shem 
ia U Jisu Khrist bad ia baroh ba Ula leh na ka 
bynta ki briew. Ka long kaba phylla haduh 
katta katta ba ia kaei ba U ai ha ngi la khot *Ka 
Um ka Jingim.’ Hold ka long kaba phylla da 
shisha, bad ka kamram ki khristan ka long tang 
ban shu leit sha ka pyrthei ban iathuh ha kiwei 
pat shaphang kane. Da shisha, dei na ka bynta 
kane ka kam ba U Jisu U phah ia ka balang 
jong U. U kyntu ia la ka jong ka balang ban 
sakhi ia U. 

(a). U sakhi ha iing kashari u iathuh ia kaba 
u tip baroh da kaba kren. Ha kajuh ka rukom 
u khristan u iathuh ha ki briew shaphang U 
Trai Jisu da kaba kren shaphang jong U. Don 
katto katne ki briew ba U Blei U kwah ba kin 
aiti lut ia la ki jong ki jingim sha ka kam jong 
ka jingpynbna ia kane ka khubor ha kiwei pat. 
Kawei ka daw kaba pynlong ia ki khristan ban 
ai jingainguh da ki peisa tyngka ka long na ka 
bynta ban kyrshan ia kine ki briew ia kiba U la^ 

khot, khnang ba kin ioh ka por kaba biang ban 
lum jingtip, bad ban pynkhreh ia lade ba kin 
dup lab ban pyndep hok ia kane ka kam, bad 
nangta ban long rub kiba laitluid kblem kino 
kino kiwei pat ki jingpynwit, ban ialap ba kiwei 
pat ki briew ; kbamtam ia kito kiba leit sba 
kiwei pat ki ri la ju kbot ki ^misboneri.’ la kiwei 
pat la ju kbot ki 'ebanjelisf, kaba mut, kito 
kiba ialap ia ka Kbubor Babba. Hynrei U Trai 
Jisu U kwab ia kwei de kumjub ba kin pbla ia U. 
Ha ki jingim jong ngi ngi iasbem sbibun kiwei 
pat ki briew ki bym pat ju iobsngew sbapbang 
kata ka umpobliew kaba pbylla. Ma ngi kum 
kiba la tip aiu U Jisu U la leb, ngi dei ban kwab 
dik dik ban pbla ia U ba kano kano ka por ba 
ngi iob lad. Ha uwei u briew uba kwab ban bud 
ia U, U Jisu U ong : **Leit pbai sba la iing, bad 
to iathub katno kiei kiei kiba kbraw ba U Blei 
U la leb na ka bynta jong me” (Lk. 8 : 39). Ha 
kajub ka rukom u kbmiblynti ba ngin pbla ia U 
ba ki ling ki sem jong ngi bad ki marjan marpa 
barob. 

Teng teng ka balang jong ngi ka sbna ki 
^plan’ kiba kyrpang na ka bynta ban leit ialap 
ba kiwei pat ki briew. Lebie lab ban pynbeit ba 
kan don kawei ka taiew kaba kyrpang ba lab 
ban kbot : *Ka Taiew Jingpbla’ laneba kano kano 
kawei pat ka rukom. Ha ki por kiba kum kita 
ngi dei ban sbim ia ka kabu ban leb ia la ka jong 
ka bynta. Lada ngim lab ban kren ei ei da lade 
bi, ngi lab ban iaai mynsiem lem ia kito kiba lab 

ban leh kumta da kaba ialeit ryngkat bad ki 
bad da ki jingrwai jong ngi. Ha kiwei pat ki por 
ha ki jingiakren iakhana jong ngi ngin ioh lad 
ban iathuh ha ki lok jong ngi khyndiat khyn- 
8oit shaphang U Kynrad jong ngi. Lane ngi lah 
ban shu iawer ia ki ban leit sngap ia u Pastor 
jong ngi ne ia uno uno uba iathuh shaphang U 
Jisu lada ma n^i hi ngim nang ban batai shibun 
shaphang jong U. Nalor kita baroh ai ba ngin 
ym buhrieh hangno hangno ba ngi long ki jong 
U bad ba ngi shaniah ha U. Ka pon kawei ka 
jingjia kaba sngewsih ha ka Gospel kaba iathuh 
shaphang uwei u synran uba sheptieng bad leh- 
raifi ban kam ia CJ Jisu kum la U jong U Kynrad 
(Lk. 22 : 54-62). To ngin kut jingmut ba ngin 
ym leh ia kaba kum kata lano lano ruh. 

(b). Bunsien kaba ngi kren, daka ktien kam 
kit jingmut shibun kum kaba ngi leh da ka kam. 
Lada ngi kren ia kieikiei kiba sngewtynnat hyn- 
rei ba ki jingleh jong ngi ngim bud ia ki, ka long 
kaba suk ba ki briew kin kyntait ia ki ktien jong 
ngi. La don shisien uwei u briew uba bun ktien 
blab blab. U ai ki buit kiba bha ba bha ia kiwei 
pat ki briew, hynrei ia lade u im ka jingim kaba 
thala. U ju pynmong ia ka jingsngew jong ki 
parabriew, u pynsyrwa kai ia ka peisa tyngka ha 
kaba dih kiad bad shukor ia ki briew. Te ka jia 
ha kawei ka sngi haba a pyrshang ban aibuit ia 
uwei u briew, uta u briew u phaiktien kumne : 
**Kaei kaba phi long ka kren jam than eh kat 
haduh ba ngam lah iohsngew shuh aiu ba phi 

ong”. Lada ki briew ki tip ba ngi long ki khris* 
tan, te kin peitthuh ia ka iaid ka ieng jong ngi 
bad kin rai na kata ka mut aiu ban long u khris- 
tan. U Trai Jieu U im baroh shilynter na ka 
bynta kiwei pat ki briew. hooid haduh ba la don 
ba kren shaphang jong U ha kine ki ktien : *U 
leit kylleng Uda.leh ba bha’ (KiKam.dO : 38). U 
kwah ia ngi rub ban im kum kata ka jingim ka 
bym khwan myntoi ei ei ia lade. Kumta lada ki 
lok ki iawer ia ngi ban iasoh kti lem bad ki ha ki 
kam runar, kam lehbeifi ia ki parabriew, to ngin 
kiar noh na ki. Ha ka jingtrei jong ngi lada don 
ba tyrwa ba ngin bam tyngka, lane lada don ba 
aibnit ba ngin pan peisa na ki briew na ka bynta 
ban pynleh lem ia kano kano haba ka long pyn> 
ban ka kamram jong ngi hi ban leh ia kata, ai ba 
ngin ym shahshkor ia ka jingaibuit kaba kum 
kata. Lada ngi kular ei ei, to ngin bat hok ia 
kata. Lada ngi iathuh ei ei ha ki briew ai ba 
kin sngewshaniahba kaba ngi kren ka long kaba 
shisha. Lada ngi pyrshang borabor ban long kiba 
hok ha kine ki rukom, ka lah eh ban long ba ki 
briew kin sdang ban ithuh ba kane ka long 
shisha ka jingim kaba iadei bad ka mon tJ 
Khrist. Ha ki sngi ba mynbarim, haba don shi* 
bun ka jingiapait iapra bad jingiakajia hapdeng 
parabriew, la shorn ba ha ka balang khristan 
ki briew jong kihima bad kijait bapher>ba«pher, 
ki kynrad bad ki mraw, kiba riewspah baa ba 
duk ki iaim lang sahlang kum kilok kiba ha syn- 
dah eh. Te katto katne ngut ki briew kib4 iohi 
ia kane, ki ong lem bad ka jingsngewlyngngoh kaba 

khraw : “Khmih kumno kine ki khristan ki 
iaieit iwei ia iwei pat”. Haba ki briew ki lah ban 
kren kumta shisha shaphang ka balang, ngi tip 
ba hangta ka balang ka sakhi ia U Jisu Khrist, 
ym tang ha ka ktien, hynrei ha ka kam bad ka 
jingim kumjuh. 

(k). Wat haba ngi iawan lang ban mane ia U 
Blei, ngi pynlong ka kynja jingsakhi. Baba ki 
briew ki iohi ba ki khristan ki iashera lang ban 
mane ia U Blei man ka Sngi U Trai kin sdang 
ban kylli ia lade kaei kaba pynlong ia kane baroh, 
bad kin wan jngoh da lade hi ban dup shem ia ka 
daw. Lada ka jingmane jong ngi ka long kaba 
shiaha ha ka jingtiengburom ia U Blei bad ha 
ka jingjar jar, u briew uba na shabar ruh uba 
don hangta un mad ia ka jingshisha jong ka, 
bad un ialeh ban nang sngewthuh khambha sha* 
phang jong ka. U Paul u thoh shaphang kane 
ha kawei na ki shithi jong U kumne : **Lada 
baroh ki da iathuhlypa, bad u da wan hapoh uno 
uno ruh u bymngeit lane u bymnang, la pyn* 
kynduh ia u da baroh, la bishar ia u da baroh, 
kumta te yn pynpaw ia kiei kiei ruh kibarieh ka 
dohnud jong u, kumta ruh da kaba dem khrup 
un mane ia U Blei, u da phla ba U Blei U long 
da shisha hapdeng jong phi” (I Kor. 14 ; 24-25). 
Ha ka kot jong u, “Christ’s way to India’s 
heart”, CJ Bishop Pickett u iathuh shaphang ka- 
wei ka nongkyndong jong ki briew ba la fiiew 
poh jait hynrei kiba la kylla khristan. Ki mane 
tista ia U Blei hapoh uwei u dieng kat haduh ba 



51 


katto katne ngut napdeng ki riewhehjait ki wan 
sha u noDghikai jong ki bad ki kyrpad ia u ban 
hikai ia ki rub shaphang U Jisu, namar, ki oug 
ba ki la iohi da lade hi ba kite kiba la kylla 
khristan ki tip shisha ia U Blei — hooid kumba la 
kren da u Paul hi 

3. Kajingshakfi. 

Ka bynta kaba lai jong ka kam ka Balang 
ka long ka 'Jingshakri.^ U Jisu U kren shaphang 
ka jingthmu jong ka jingwan jong U sha kane 
ka pyrthei ha kine ki ktion : *‘Nga la wan 
khnang ba kin ioh jingim bad ba kin ioh kyrha 
ruh ia ka” (loan. 10: 10). Shisha ha ka jingim U 
Jisu ngi iohi kumno U im ban iarap ia kiwei pat. 
U iarap ia kiba kyrduh bad U pynkhiah ia kiba 
pang ba shitom. U ai jingkyxmen ia kiba duk 
bad U pyntngen ia kiba pait dohnud. Bad baroh 
na ki ki lah ban phla ba U la ai shisha ha ki 
ka jingim kaba kham dap kyrhai. U leh ia kata 
baroh khlem kano kano ka jingpyrkhat ban ioh 
myntoi ia lade, hood wat haduh kaba kuthaba U 
la donkam ban aiti noh ia la ka jong ka jingim 
hi. Nangta ha kaba kut haba U ai ia ki hokum 
ba khatduh ha o Petros U kylli ia u laisien lai- 
wat la u ieitne em ia U bad haba u Petros u phla 
ba u ieit ia U, laisien laiwat U Jisu U ai ia ka 
hukum kaba ong, “Bsa ia ki langbrot jong Nga” 
(loan 21 : 15-17). Kane ka mut ba lada ka jingieit 
jong agi ia U Jisu ka long kaba shisha, ngin pyn- 
paw ia kata da kaba shakri ia kiwei pat kumba 



62 


ma U U la leh U la pyni ia kane ruh haba U 
batai shaphang ka ‘Jiugbishar kaba khatduh’ bad 
U ong ba kito kiba ioh ia ka jingpynksan dei 
namar ba ki la bsa ia kiba tbngan, ki la pyn> 
kup jaifi ia kiba lyngkhuid, ki la leit jngoh ia 
kiba pang bad kiba don ha iingbyndi, katba kito 
ia kiba la rai pynrem kim shym leh ia kanebaroh 
(Mt. 25 : 31-46). Kine kiei kiei ki pyni haduh 
katuo U im jingmut na ka bynta ban shakri bad 
iarap ia kiwei pat. U ong ba ka balang ka long 
ka jong U, bad kumta ngi lah ban sngew- 
skhem ba ka mon ba ieit jong U ka long haduh 
mynta ban ialam ia la ka balang sha ka kam 
jong ka jingshakri kaba kum kata. 

(a). Kane ka mut ka jingkloi ban iabeh 
sha kito kiba donkam ia ka jingiarap hapoh ka 
balang hi. Naduh ki sngi ba mynshuwa eh^ 
ki khristan ki ialeh ban peit ba ym dei ban 
don uwei ruh u parabangeit u ban shah thngan 
(Ki Kam 4 : 34-36). Kim shym shem ba ka 
long kaba suk ban leh ia kane ha ka rukom 
kaba dei. Kumta ki thung hynniew ngut k 
rangbah na ka bynta ka kam kaba kyrpang ban 
peit ba ki briew kiba donkam shisha ki ioh ia ka 
jingiarap (Ki Kam. 6 : 1-6). Ha ki pateng jong 
ka baron, ka balang kam ju klet ia kane ka 
jingkitkhlieh, kumta ba ki khristan kiba da don- 
kam shisha ki ioh jingiarap na ka balang. Teng 
teng shimet shimet ki ju ai jingiao'ap ia kiwei pat 
ki briew, bad teng teng kane ka jingleh ka long 
kaba dei, hynrei ka kham bha shibun ba ka 

balang baroh kawei lyngba jong kito kiba tip bad 
sngewthuh hangno ka jingdawa kaba shisha ka 
don, kan ai ia ka jingiarap da kaba leh sian 
ha ka mynsiem jong ka jingieit U Khrist. Na 
ka bynta kane ka daw, kawei-pa-kawei ka balang 
ka ju don ka 'Jingkynshew Baduk^ lane ‘Ka fund 
na ka bynta kiba duk’, Ym don uwei ruh, la 
u duk katno katno u bym lah ban iashim bynta 
ha kane ka kam kaba pynpaw ia ka jingengew- 
lem ia kiwei pat, da kaba u ai ia kaba u lah 
baroh sha kane ka jingainguh. 

Don kiwei pat ki rukom da kiba ka balang ka 
shakri ia kito kiba donkam ia ka jingiarap, bad 
ngi dei ban pyrshang ban tip ia baroh ba ka 
balang jong ngi ka leh. Ka lah ban long ka jing- 
kyrshan ia ki hospitalbadkidispenBari, lane kaba 
shna ki iingshong na ka bynta ki tymmen bad 
ki khunawet. Ka lah ban long ka jingiarap ia ki 
briew kiba duk ban pynnang pynstad ia ki khun 
jong ki, lane ha kino kino kiwei pat ki rukom da 
kaba pyrshang ban pyndep ia ka hukum U Trai 
Jisu, “Baa ia ki langbrot jong Nga”. Haba ngi 
wan ban long ki dkhot jong ka balang ngi dei 
ban ialeh ban tip bad sngewthuh ia kiei kiei ba- 
roh ba.ka balang ka leh, bad ban long kiba la 
kloi ban ai bad ban shakri, ha kane ka rukom 
khnang ba ngi lah ban shimia laka jong ka byn- 
ta ha kaba pura ha ka. 

(b) U Jisu Um ju sngewhun mynno mynno 
ruh ia ka jingahakri kaba dei tang na ka bynta 

la ki jong ki briew. U ong : ‘Lada phi ieit ia 
kita kiba ieit ia phi, phi iuhnong aiu ? hato ki 
nongkhrong kim leh kumjuh ? (Math. 5 : 46). 
Hooid, ka long kaba shisha ba lajan ha baroh ki 
kynhun, ki briew ki kham p3rrkhat bad iarap 
tang ia la ki jong ki lok. Hynrei U Jisu U pyn- 
kynmaw ia ngi ba U Blei U phah ia u slap, bad U 
pynmih ia ka angi jong U halor ki briew baroh — 
kiba bha bad ba sniew kumjuh, bad U kwah ia 
ngi ban don ka jingieitkaba kum ka jongU — ban 
leh kumba ma U U leh. Ban leh ia kane ngi dei 
ban long kiba kloi ban iarap hangno hangno ha* 
ba ngi lah ban leh kumta, la uta uba donkam ia 
ka jingiarap u long ne um long u khristan ruh. 
Ka pharshi u nong- Samaria ba bhaka ai jinghikai 
ia ngi shaphang kane, namar u briew uba la sa* 
ngeh ha lynti ban iarap ia uta uba la shah shoh 
ha ki nonglute um dei na ka jait ka kynja jong 
u. Lyngba kane ka jingiathuhkhana ngi iohi ba 
ym don pud kiba pyrkhing ban khanglad ia ka 
jingshakri jong ngi ha ka kyrteng U Jisu. Kum- 
ba U Trai hi U la wan na ka bynta ki briew ba- 
roh bad U kloi ban iarap wat iakito kiba la kyn- 
tait ia U, kumta ruh U kyntu ia ka balang 
khristan ban im ha ka pyrthei na ka bynta ban 
ahakri ia ki briew baroh, bad na ka bynta ka 
jingbha ka jaitbynriew baroh kawei. 

(c). Khatduh khatwai, to ngin kynmaw ba 
ka jingshakri ha ka kyrteng U Jisu ka long ka 
jingshakri kaba ngi dei ban da pynlut ei ei ha ka 
por, ha ka jingshahshitombad ha ka peisatyngka 

kumjuh. U Jisu U la ai ia lade, wat la ha ki por 
kiba U bun kam haduh katta katta bad Um don 
por wat ban bam ia la ka jamict jastep, hooid, la 
haduh kaba kut wat haba U la dei ban aiti noh 
ia la ka jingim hi ‘ U khun U briew Um shym 
la wan ban ioh shakri, hynrei ban long U shakri 
bad ban ai ia la ka jingim ban long ka jingsiew- 
spah ia kiba bun' (Math. 20 : 28 ) Kane ka long ka 
nuksa ka jingim jong U, bad ngi lah ban bud ia 
ka tang lada ngi kloi ban da siowdor ei ei na lade 
hi ha kata kaba ngi leh. Kum ha kane ka 
rukom, lada ngi ong ba ngin shakri ha ka balang, 
lehse da kaba hikai ha ka klas Skul Pynpaw ne 
da kaba iasoh bad ka Seng Christian Endeavour 
ne kano kano ka Seng Samla, ngim dei ban leh 
ia la ka bynta tang ha ki sngi Bba suk ba suk. 
Lada ngi la kular ban shakri, to ngin bat hok ia 
kata ka jingkular la ka long ha ki sngi kiba ther- 
jur u slap ne ha ki sngi kiba shit tyrha, la ka 
long ha ki sngi kiba ngi sngewthait ne ha kiba u 
paralok jong ngi u kwah ban ialam kai noh ia ngi 
ban leit iabam khana. Bad haba la ong ia ngi 
ban iaiioh ia la ka bhah da ki peisa-tyngka 
khnang ba ka kam jong ka balang kan iaid sha- 
phrang, to ngin ym khein kaei kaba rit tarn ba 
ngi lah ban ai, hynrei ai ia kaba ngi lah baroh, 
bad haba ngi la khlei ia la ka juban to ngin 
bat hok ia ka. To ngin fiiew ruh ba ka jingai 
jong ngi sha ka balang ka long ka jingteh jutang 
bad U Blei kaba kyntang eh ia kaba ngim dei 
ban pynkheiii wat la teng teng ka mut ba ngi dei 
ban leh pyrshah wat ia ka mon la jong. U Kyn> 

rad uba khot ia ngi mynta V la wan ban ai wat 
ia la ka jingim ban shakri ia ki briew, bad ngin 
long ki nongbud ba shisha jong U tang lada ka 
jingshakri jong ngi ka long kaba ngi dei ban da 
siewdor ei ei na lade hi. Ka dei kane ka jing> 
shakri kaba long na ka bynta ka pyrthei baroh, 
bad U kyntu ia ka balang jong U ban leh ia 
kane. 


Ki Jingpuh Ba Man La Ka Sngi 


Sngi 1 : Ka Jingsakhi— Ki nongtrei na ka 
bynta ka aiom ot. Math. 9 : 35*38. 

„ 2 : Ka Balang ka sakhi. I These. 1 : 2-8. 

„ 3 : Ka Jingsakhi kaba da ki ktien. Ki 
Kam. 17 : 16-34. 

4 : Ka Jingsakhi kaba da ki kam. Ki 
Kam. 4 : 5-22. 

,, 5 : Ka jingsakhi kaba da ka Jingmane- 

lang ia U Blei, I Kor. 14 : 23-25. 

6 : Ka Jingdonkam ia ka Jingshakri. 
Math. 25 : 34-46. 

If 7 : U Jisu U la im ia ka ban shakri. 
loan. 10 : 7-16. 

LYNNONG V. 

K.a Ktien V Blei — Ka Baibl. 


Ngi la iohi ba ka balang kalong ka seng ia 
kaba la pynlong ym del eh da ka jingiakut jong 
ki dkhot jong ka, hynrei da ka jingleh jong U 
Blei hi. U la khot sngewbha ia ki dkhot sha 
kane ka seng bad ma U, U long U Nongthaw 
bad U Trai jong ka. Hynrei ngi lah ban kylli 
kumno te ka lah ban long ba U Blei U leh ia 
kaei kaei kaba kum kane. Ngi sngewthuh ia ka 
jingtrei jong U ha kaba (J phah ia u slap lane 
pynlong ia ka sugi ba kan tyngshaifi. Ngi tip ba 
la ki briew ki bet ia u symbai, uta u symbai un 
ym mih lano lano ruh lymda U BleiU pynlong ia 
u ban mih. U Blei U treikam ha kum kine kiei 
kiei, bad ka jingtrei kaba kum kane kalong kaba 
itynnad eh bad ba phylla, bad ngi iohi ba ka 
jingtrei jong U ka long kumjuh bad ki jaitbyn* 
riew baroh. Katto katne ngut ki briew ki duwai 
ha U Blei bad ki ainguh ia U na ka bynta ka 
jingai jong U ia u slap bad ia ka jingtyngshaifi 
jong ka sngi katba kiwei pat kim ju pynleit jing- 
mut ei ei shaphang kata baroh. Hynrei U Blei 
U phah ia u slap bad U ai ia ka jingshai jong ka 
sngi ha baroh. Pynban kane kam long kajuh 
kum kaba U khot sngewbha ia ki briew ban 
shaniah ia lade ha U bad haba U wallam ia ki 
shapoh ka seng jong ki briew jong U. Hangno 
ngi te ngi lah ban shem ba U leh ia kane ? 

Ka Baibl ka hikai ia ugi ba U Blei U trei* 
kam lyngba ‘Ka Ktien jong U’. Ma ngi baroh 
iigi pyndonkam ia ki ktien man ka sngi bad ngi 
tip ba ki lah ban long kiba donkam shibun eL 
Ka shait long bunsien ba ngi lah ban tip bad 
sngewthuh ia ki lok jong ngi da ki ktien ba ki 
kren. Lyngba ki ktien ka jingieit ka mih bad ka 
nang khraw. Ki ktien jong u nongkren uba nang 
ki lah ban pynkhih ia ka jingmut jong ki phew 
hajar ngut ki briew ban Ich ia kano kano ka kam 
sha kaba U khot ia ki ban leh. Ki don ki jingia- 
thuhkhana shaphang ki riewhok jongkari India. 
Kine ki jingiathuhkhana ki iathuh ia ngi haduh 
katno ki ktien jong kita ki briew ki long kiba 
donbor. Tang ar ne laitylli ki kyntien ha ka 
shithi ne khuborsaitar{ telegram) ki lah ban pyn- 
kylla ia ka jingkmen sha ka jingsngewsihlane ia ka 
jingsngewdukha sha ka jingsngewsuk kynjai. Ki 
ktien ki long kiba donkam shibun eh, hynrei ngi 
tip ba ki lah ban long kiba donkam shisha tang 
lada kim long kiba lamler, kata ka mut lada ngi 
lah ban sngewshaniah tylli hit ba kaei kaba ki 
iathuh ia ngi ka mih shisha na ka dohnud jong 
uta u briew uba ai ia kata ka khubor. Lada ngi 
don kata ka jingsngewshaniah, te da ki ktien 
kiba u thoh ne kren, uta u briew u lah ban ialam 
ia ngi bad ngi sa nang ban tip kham bha ia u 
kum la u jong u lok hi. Teng teng ka jing- 
sngewshaniah kaba kum kata ka kam don, bad ki 
briew ki dawa ia kawei pat ka bah*khala, ka 
soskular jong u sakhi lane ka jiogiakut ka ban 
da iasoi kyrteng namar ki pyrkhat ba ka jing- 



iakolar tasg ha ki ktien kam biang. Kaha kom 
kaneka jingdana ia karjingengewshaidahka pyn- 
long ia ka ktien ba u briew u kran kaba tlot bor 
bad kaba khlem nongrim. H 3 ^ei U Jisu U la 
hikai ia ngi ban pynlong ia ka ktien ba ngi kren 
kaba lab ban shaniah. Knmta Uong : * To ai ba ka 
jingkren jongphi kan long kaba ^‘Hooid, Hooid: 
Em, Em” (Math. 6 : 67). Da kane U Jisu U mut 
ba ki ktien kiba ngi kren ki dei ban mih nadnh 
ka dohnud jong ngi bad ban long nadong sha* 
dong kiba lab ban shaniab. 

Kane ka long kaba ihisha shaphang ka 
Ktien jong U Blei hi — kaei kabi|^ U iben kam 
long kaba bakla. Kane ka mut ba *Ka Ktien U 
Bier ka long ha ka jingshisha U Blei Hi Uba da 
leh ei ei. !^ei kaba U kren ka dawa ia ka jing- 
kobnguh jong ngi bad ka pyni rub ba ngi Uba 
knmno U Blei U long. Ia kane la pyni ebai 
kdar kat kumba ngi ehem ha ka Baibl baba ka 
khot ia U Jisu hi *U Ktien jong U Blei’ (loan. 
1 : 14). Kane ka long kaba shisha namar ym 
don kawei pat ka jingjia ha ka jingiatbnhkhana* 
pateng baroh ahilynter ha kaba ngiiobi shai 
kdar ba U Blei (HI) U leh ei ei kumba ngi 
ehem ha ka jingim U Jisu» bad ym don hangno* 
hangno hawei patba ngi lab baniobi sbynna 
Uba kumno U Blei U long. Dei namar kane ka 
daw balei ka Baibl kaba kren shaphang ki kam 
jong U Blei kum ka *Ktien' jong U, ka ong ba ha 
U Jisu Khrist ka Ktien jong U Blei ka la <l^lla 
dob*. NgiioiaiaUBlMUbadagillpaiiiUtolt 



haUJitmKhritt. Ngi la l»h iohi b» U Jiia U 
wan sha ngi knm U Kynrad bad U dawa na ngi 
ia ka jingkohnguh kaba nadong shadong. Ha- 
ba U Thomas u iashem bad U Jisu a dem ngon 
bad u ong : *U Trai jong nga bad U Blei jong 
nga’ (loan. 20 : 28). U Paul uba la pynshitom 
beifi ia ki khristan u pyndom ia la ka khmat 
bad u ong ; * Aiu ka dei ia nga ban leh, Ah Trai ?’ 
(Ki Kam 22 : 10). Ha kajuh ka rukom haba ki 
briew ki la wan ban tip ia U Trai Jisu ki shorn 
ba U long U Kynrad jong ki jingim jong ki ia 
Uba ki dei ban kohnguh — Ha U ki iohsngew ia 
ka hukum bad ka jingkular jong U Blei. U 
Khrist U long ka Ktien jong U Blei hi. 

Mynta ngim lah shuh ban iakynduh ia U 
Trai Jisu ha surok, ne ha shnong ha thaw knm 
haba U dang long U briew ha kane ka pyrthei. 
Hynrei ngi dang lah ban iashem ia U ha ki sla jong 
ka Baibl. Kaba phylla shaphang kane ka Kitab 
ka long kaba bun bah ki briew kiba la pule ia ka 
lem bad ka jingthrang kaba jar bad ka jingngeit 
ki la nang ban tip bha ia U Trai Jisu kat haduh 
ba ki la sngewskhem kumba long U Thomas bad 
U Paul — kumba ki da iakynduh markhmat 
shisha bad U. Lyngba ki ktien ba la shon ha 
kane ka Kitab ki sngew ba U Jisu U dang im 
bad ba U kren ha ki ryngkat bad ka hukum ba 
ki dei ban kohnguh, hooid kaba don lem bad ka 
jingkular kaba kham phylla ban ia kano kano 
kawei pat ha ka pyrthei. Haba ki pule ia ki sla 
jong kane ka Kitab Jki iobsngetr ia ka *Ktien* 

joQg U Blei hi. Khyndiat snem mynBhuwa ha ri 
Greece, uwei u khynnah samla u bym da tip 
shibun shaphang U Trai Jisu u tarn ia kawei ka 
sla jong kane ka Kitab katba dang kit ia ka da 
ka Iyer, bad haba u pule ia ka u tip ba don 
mano-re-mano uba kham palat ia u briew uba 
kren ha u. U ialeh ban tip shuh shuh bad kumta 
u shem jingpynim ha U Jiau Khrist. Hangne 
ha ri India, shibun ki briew ki tip shaphang 
uwei u nongthoh jingrwai ba pawnam eh uba 
kyrteng u N. V. Tilak, bad don kiba tip ba dei 
da kaba pule ia ki sla jong kane ka juh ka Kitab 
ba la ai ha u dano-re-dano hapoh rel, ba ma u 
ruh u la shem ia ka lynti U Jisu Khrist. Dei ha 
ka Baibl ba mynta ngi iashem ia U Jisu, ngi 
tip aiu U Blei U kren ha ngi. Dei ha ka Baibl 
ba ngi shem ia ka *Ktien’ jong U Blei. 

Lada ngi pyrkhat mynta shaphang ka Baibl, 
ngi pyrkhat ia ka kum kawei ka Kitab kaba heh 
ba la shon khah bha, kham bunsien ha ki artylli 
ki lynter pynieng. Hynrei kane ka Kitab ka 
don shibun ki bynta. Bunsien ngi iohi ki kot 
lyngkdop kiba kyrpang kyrpang, bad ngi tip ki 
long ki bynta jong ka Baibl. Ki don ki Oosptl 
bad ki Salm bunsien ba la ju die kyrpang kyr- 
pang bad ha ka dor kaba tat shibun eh. Nang- 
ta ka don ka Kitab kaba kham heh, bad bun na 
ngi ngi don ia ka. Bunsien la ju shon kyrpang ia 
ka bad la khot ia ka *Ka Testament Bathymmai*. 
Kane baroh ka mut ba ka Baibl shisha kam long 
tang kawei ka Kitab, hynrei ka ^jingpynlong jong 



ahibun ki kitab kiba iaphef> bad ba la lum lang 
kum ia ki kitab jong ka kamra bubkot 
(Library). Ha ka jingsUsha ki don baroh hyn^ 
riew phew hyuriew tylli ki bynta kiba iapher 
jong ka Baibl. Don napdeng jong ki kiba jrong 
katba kiwei pat kiba lyngkot shibun, kum ki 
shithi hi. Ia ki bynta ba iapher jong ka Baibl la 
thoh da ki bin ngut ki briew kiba pher ba pher. 
Ka don ruh ka jingiajngai kaba da u spah mem 
hapdeng ka jingthoh ia kaba nyngkong tarn na ki 
baa ka jiagthcm ia kaba khatduh eh. Haba ka 
long kumta, ngim dei ban sngawphylla ban shem 
•hibun kiei ktei kiba iapher ha ki bynta kiba 
pher ba jdier. Ki jingiaphtr da ahiaha ki don. 
Pynban wat haba don ki jingiapher ka long kaba 
dei ban ehon lang ia ki baroh bad ban khot ia ki 
da kawei ka kyrteng, ka *Baibl.’ Namar ha- 
pdeng ki jingiapher jong ki baroh ki don lang 
kajuh kawei kaei kaei. Baroh ki iathuh ehaphang 
U Blei bad shaphang Ujuh U Blei ia Uba ngi tip 
bha ha U Jisu. Dei kane kaba pynlong ia ka 
Baibl kaba pher na kiwei pat ki Kitab Bal^nid 
baroh. Hooid, ki ruh ki don kiei kiei kiba kren 
shaphang U Blei ne shaphang ki *blei/ h3rnrei dei 
tang ha ka Baibl ba ngi tip shaphang U Blei bad 
U Kpa jong U Trai jong ngi U Jisu Khrist. 

Ka long kaba shisha ba don ki jingiapher 
hapdeng ki bynta ba pher ba pher jong ka Baibl* 
Don na ki kiba pyndumbuit shisha» bad ki riew> 
etad ki la pynlnt shibun k% por ha kaba wad 



kiba da donkam eh, namAr fcaei kaba donkam kb 
long kata kaba iathuh shai ha ngi shaphang U 
Blei bad ia ka rukom ba ki briew ki tip shaphang 
jong U. La don uwei u briew uba ai ha ngi ka 
nuska ban pyni kumno ba lah ban don artylli ki 
jingsawa kiba iapher, hynrei tang kawei na ki ka 
long kaba donkam. Haba ngi pynriew ia ka 
Oramaphone ngi lah ban iohsngew ia ka sur jing* 
rwai kaba sngewthiang, hynrei ha kajuh ka por, 
lada ngi pynshahshkor, ngi lah ban iohsngew ba 
u pin u pynmih ia ka jingsawa kaba riew khrat* 
khrat bad kaba sngewjli ban sngap katba u 
nang shon ia ka pliang Oramaphone. Ym don 
riewpyrkhat u ban pynshahshkor ia kata ka jing> 
sawa. Ngi sngewtynnat ban sngap ia ka jingrwai 
ba bang ba ka Gramaphone ka ai ha ngi. Ha 
kajuh ka rukom lyngba ka Baibl ngi lah ban 
iohsngew ia ka Khubor jong U Blei hi — bad dei 
ia kata ka khubor ba ka Baibl ka ai ha n». 
Kiei kiei kiba pyndumbuit ia ngi ki don ha ka 
tang namar ba U Blei U pyndonkam ia ki briew 
kiba don shibun ki jingduna ha kaba ai ha ngi ia 
ka *Ktien* jong U, hynrei kim shym pher ei ei na 
ka jingriew khrat khrat jong u pin ka Grama* 
phone. Lada ngi shahshkor bha shisha, ngin 
shem ba baroh shilynter ka long ka jingiathuh* 
khana shaphang Ujuh Uwei U Blei ba la iathuh 
ha ka Baibl naduh basdanghaduh ba kut. Knm* 
ba la ong mano re, *Ka Baibl ka phlaiaUBlel 
knmba shiphew ngut ki khun jong kawei ka kmie 
kaba bha ki iathuh ia kiei kiei kiba iapher 



shaphang jong ka ; hynrei baroh ki pynshisha 
ia kajuh ka jingphia’. 

la ki 66 tylli ki kitab ba iapher jong ka 
Baibl la lum lang ha ki artylli ki jingpyniabynta 
ba kongsan ba la ju khot : “Ka Testament 
Barim” bad “Ka Testament Bathymmai”. Ka 
ktieu “Testament” ha ka Baibl ka mut ka 
soskular ne jingiakut kaba teh ia U Blei bad a 
briew. Ha ka Testament Barim ngi shem ba U 
Blei U kyntu ia ki briew jong U ban leh ei ei 
khnang ban pynsngewbha ia U ; bad ma U pat U 
kular ei ei na ka bynta jong ki lada ki kohnguh 
ia U. Ka Testament Bathymmai ka iathuh 
kumno ba U Blei ha U Jisu Khrist U la wan 
tyrwa ei ia ka jingpynim ha ki briew haba ma ki 
pat kim shym lah ban bat ia la ka jutang ha ka 
jingiatehkular kaba nyngkong. Kumta ka jing< 
iapher kaba khrawkaba donhapdeng kine artylli 
ki bynta ka long kane : la baroh kaba don ha ka 
Testament Barim la thoh shuwa ban kha ia U 
Jisu, katba ia ka Testament Bathymmai pat la 
thoh hadien ka jingiap bad jingmihpat jong U. 
H!a ka Testament Barim ki nongthoh ki angnud 
ia kaei ka ban dang jia hadien, ki da khmihlynti 
hir hir ba ha kawei ka sngi U Blei Un sa pyni- 
thuh kham shynna ha ki lalade bad ia ka mon 
jong U. Ki khmihlynti ia ka jingwan U Trai 
Jisu. Ki nongthoh jong ka Testament Bathym* 
mai pat, ban pyndep ia la ka kamram, ki iathuh 
kumno 17 Jisu U la wan, bad aiu U la leh. Ki 
iathuh ruh kumno ngi dei ban im haba ma U U 



la wan bad U iai im shadnh ki byznjukut. Ngi 
im ha ka snem ba la kheih da ki dak H. K. 
(A. D.) kiba mut ‘ha ka snem jong U Trai’ ; kane 
ka long ba ia ki snem la kheih ter ter naduh ka 
por ba U Jisu U wan sha ka pyrthei, la ki snem 
kiba mynshuwa kata ka por la khein da ki dak 
S. K. (B. C.) kiba mut ‘Shuwa U Khrist.’ Ka 
jingwan jong U te ka long ka jingpyniabynta 
hapdeng ka Testament Barim bad Bat%mmai. 

Mynta ngin iapeit kham bniah ia ki bynta 
kiba pher ba pher jong ka Baibl : 

7. Ka Testament Barim. 

Ki don 39 tylli ki kitab ha ka Testament 
Barim. Ka jingheh jong ki ka iapher shibun eh 
kawei na kawei pat. Lah ruh ban pynbeit ia ki 
ha la ki jong ki jong ki kynhun ha kane ka 
rukom : — 

(^) Ka Histori — Katto katne ki kitab ki* 
iathuh shaphang ka ri bad ki briew jong ka. Ka 
long ka ri kaba rit shibun eh. Ki khot ia ka 
‘Palestine/ bad ia ki briew jong ka la khot ki 
Israel’ ne ki ‘Jiw’. Ki long ki briew kiba nyng* 
kong eh ban iehnoh ia ka jingmane ia ki bun ki 
blei bad ha ka jaka jong ki, ban mane tang ia 
Uwei U Blei tJba shisha. Ki mane ia U, bad ki 
khot ia U ‘Jehobah’. Kine ki kitab ki iathuh 
•hibun ia ngi shaphang kine ki briew, hynrei pa 



del eh shaphang kaei ba ki leh. Ki kham iathnh 
ha ngi shaphang ka jingngeit jong ki ia ka jingleh 
joDg U Blei na ka bynta jong ki bad lyngba jong 
ki. U Blei U la pynkhreh lypa ia ki baroh 
shilynter khnang ba ha kawei ka sngi U Jisn U 
lah ban mih napdeng jong ki, bad Un pynpaw ia 
U Blei ha ki briew ha ka rukom kaba janai. Ia 
ka histori kaba kham bun shaphang kine ki 
briew ngi shem ha kine ki Kitab : Joshua, Ki 
Nongbishar, I & II Samuel, I & II Ki Syiem, 
I & II Khronikl, Esra, Nehemaiah bad Esther. 

(u) Ka Hukum — Kiwei pat ki kitab ki 
iathuh ia ngi shaphang ka *Hukum’ jong U Blei. 
Ha kine ki kitab ka don ka jinghikai shaphang 
kumno ba U Blei U kdew ha la ki briew ia ka 
rukom im ba ki dei ban im, bad ia ka rukom iaid 
rukom ieng kaba pynsngewbha ia U. Ki iathuh 
ia ngi kumno ki briew ki tip nyngkong eh ia kane 
na U Blei hi, bad ki iathuh ruh shai kdar ha ngi 
shaphang ka rukom im ba U Blei U dawa na ki 
briew baroh. Ka bynta kaba ngi tip bha ka long 
ki ‘Shiphew Hukum’ ia kiba la ju iaspel bad 
pyrshang ban bud da ki khristan haduh mynta. 
Ngi shem ia kine ki hukum ha ka kitab jong ka 
hukum hi. U Blei Um kwah ba ki briew kin leit 
tista tang sha lingmane bad ban pynlong ki 
jingduwai. U im jingniut ban p^khat shaphang 
ka iaid ka ieng jong ki ha ka jingiadei bad u 
paralok, hooid ha ki jingiadei bad kiwei pat ki 
briew ha ka jiogikn kaba man la ka sngi ; bad ka 
ftdbl ka ihthuh ia ngi ka mut aiu haba ong *Ka 



Jingim Bftbha*. Bairtylli ki kitab kiba nyngkong 
jong ka Baibl ki ai ba ngi ia ka Hukum U Blei. 

(in) Ka Pottri — Ngi ahem rub ia ka poetri 
ba ka Baibl. Sbibun ki jingrwai poetri ki don ba 
ka kitab Balm. Ngi tip ba don sbibun ki riewbok 
ba ka ri India kiba iarob ia U Blei lyngba ka 
poetri kum ba ki dbhang jong u Tukaram. U 
nongtbaw poetri uba long kbristan uba kyrteng 
u N. V. Tilak u la tbaw sbibun ki jingrwai poetri 
ban iarob ia U Blei. Kine ki jingrwai poetri 
jong u ki long ki jong ka kitab Saljn, lane kum ki 
jingrwai ba ngi pyndonkam ba Kingmane. Ki 
jingrwai Salm ki long kiba sngewtynnat badub 
katta katta bad ki kyntbup ia ki jingp^kbat 
kiba sngewieit sbapbang U Blei. Ki brie^ ki 
pyndonkam ia ki badub kine ki sngi ba kylleng 
ka pyrtbei, kbamtam eb ba ka jingmane Blei 
jong ki kbristan. Kiwei pat rub ki kitab jong 
ka Testament Barim ki don ki jingtbob ba ka 
rukom jingrwai (peotry). Katto katne na ki ki 
dap daka jingbikai kaba maian sbibun eb. 
Kum ka kitab u Job ne Eklesiastis lane kito kiba 
don ki aifi ba dei ia ka jingim ba salonsar kum ka 
kitab ki Proberb. Kawei pat ka kitab ka dap 
da ki jingrwai kiba sngewtbiang bad la kbot ia 
ka ‘Ka Jingrwai u Solomon’. 

(tv) Ki NongiaihuUypa — Kbatdub eb, ki 
don rub ki kitab ba la ju kbot ki kitab jong ki 
*Noiigiatbttblypa’. 0 Nongiatbuhlypa ulongu 
bdew uii)a don Ika £lbubor na tJ Blei ban iatbnb 



ha kiwei pat. Ki nongiathuhlypa joog ka jait< 
bynriew Israel ki pyrkhat shibun shaphang kaei 
kaba jia ha ka ri jong ki bad kumno ki briew ki 
im. Ki iathuhkhana ban pynkynmaw ia ki 
briew shaphang kaei ba U Blei U kwah ia ki ban 
leh, ban maham jur ia ki shaphang kaei ka 
ban sa jia lada kim kohnguh ia U Blei, bad ban 
iathuh ha ki ia kiei kiei kiba U Blei Un sa pyn- 
jia khlem pep. Kumta ba ka jingiathuhkhana 
ne jinghikai ki nongiathuhlypa ki iarap ia ki 
briew ban tip Uba kumno U Blei U long, bad 
la ki thoh bad kren na ka bynta kita ki briew 
kiba im la slem bah mynshuwa, kaei kaba ki 
kren ka long kaba shisha haduh kine ki sngi, 
bad mynta ngi dang ring jinghikai na ki khnang 
ban tip kham bha ia U Blei. Ki iarap ia ngi bad 
sngewthuh ia ka hukum U Blei, bad dei ma ki 
kiba da sngewthikna shisha ba U Jisu Un sa 
wan ban pynpaw shynna ia U Blei. 

II. Ka Testament Bathymmai. 

Ha ka Testament Bathymmai ki don 27 tylli 
ki kitab ba iapher. La thoh ia ki baroh hadien 
ba U Jisu U la wan, da ki briew kiba ngeit bad 
shaniah ha U. 

(«) Ki Gospel — la ki saw tylli ki kitab 
kiba nyngkong la khot *Ki Gospel’. Ka ktien 
'Gospel’ ka mut ka 'Khubor Babha’ ; bad baroh 
sawngut ki nongthoh jong kine ki kitab ki kwah 
ban iathuh ia ka ELhnbor Babha ba U Jisu U la 



wan. Ki iathuh shaphang ka jingkha, jingim^ 
jingiap bad jingmihpat jong U na ki baiap. Ki 
iathuh shaphang ka jinghikai jong U bad ki kam 
kiba bha bad ba phylla kiba U la leh. Ngi tip 
bha na kine ki kitab shaphang kaei kaei baroh 
kaba iadei lem bad ka jingim U Trai Jisu. 

(»t) Ki Kam Ki Apostol — Hadien ba U 
Jisu U la kiew noh sha bneng, ki nongbud jong 
U ki iasoh lang kawei ha kata ka Balang kaba 
nyngkong. Shen shen U Mynsiem U Blei U 
wan hiar halor jong ki, bad hapoh ka jingialam. 
jong U ki leit kylleng ka pyrthei, ki da pynbna 
shaphang U Jisu bad pynwan kham bun shuh' 
shuh ki briew ki ban ngeit ha U. U Loukas, u 
nongthoh jong kawei na ki Gospel, u thoh ruh 
shaphang kine ki sngi ba dang lung jong ka 
balang ha kane ka kitab ba la ju khot : *Ki 
Kam Ki Apostol’. 

(»n) Ki Shithi — Shibun ki briew ki pdiang 
ia ka Khubor haba ki iohsngew ia ka jingialap 
ki Apostol, bad ha bun tylli ki shnong bad kyl- 
leng ki jaka la pynlong ki kynhun jong ki riew- 
ngeit. Teng teng ia kine ki ‘khristan’ la pyn- 
dumbuit da ki kynja sobjek kiba donkam ia ka 
jingpynshai. Kim sngewthuh bha aiu U Jisu U 
kwah ia ki ban leh, lane kumno ki dei ban im, 
lane U Blei U long Uba kumno. Kumta, ban 
iarap ia ki, ki nongialam jong ka Balang ki thoh 
sha ki da ki shithi ban batai pynshai shaphang 
kine kiei kiei bad ban ai ha ki ka jinghikai 



bft thymmai. Shibun napdeng kine ki sbithi Id 
sab haduh mynta kum ka bynta jong ka Testa- 
ment Bathymmai. Ki dap da ka jinghikai ba 
sngewtynnat shaphang ka jingim khristan. la 
ki la khot ki ‘Shibhi’ bad kham bun na ki la thoh 
da u Paul. U Apostol Petros, u loannis bad 
kiwei pat rub ki la thoh ia ki shithi kiba don 
mynta ha ka Baibl. 

(iv) Ka Jingpynpaw — Khatduh eh, ngi 
shem ia ka kitab kaba pher na baroh, bad ha ki 
bun rukom ka long kaba shitom ban sngewthuh. 
La thoh ia ka ha ka por ba ki khristan ki shah 
pynshitom jur ha ki kti jong kiwei pat ki briew; 
bad u nongthoh u kwah ban ai mynsiem lem 
bad ban pynshlur ia ki. U iohi ia ka jingithuh- 
paw kaba u sngewthuh shai ba ka dei ban jialong 
bad kumta u thoh shaphang kita ki jingithuhpaw 
jong U. Don ki ktien ba U pyndonkam ia kiba 
ngim lah ban shemphang. Hynrei ha kita kiei 
kiei kaba {^ndumbuit ia ngi pynban ngi iohi 
kumno U Blei ha ka rukom kaba phylla, u 
pynpaw ha une u briew ba U Jisu U long tang 
marwei hi U Syiem Uba shisha U ban sa long U 
nongjop ; kumta ba wat ha ki sngi kiba eh 
tarn ki nongbud jong U kim dei ban sngew- 
sheptieng. 

Ngi dang shu lah iohi ia ki jait ba pher jong 
ki kitc^ baroh kiba pynlong lang kawei ka Baibl. 
la kine ki bynta ngi lah bikh khot— -histotL 
peotri, sliithi bad kumta ter ter, hynrei ha kawei 

mA ki ki phec na kano kaoo ^wei p%t 
ka jait kitab. Kata ka long ba U lllei baduh 
mynta U pyndonkam ia ki sla jong kine ki kitab 
ban kren na ki briew kiba ngeit ha U. Lyngba 
jong kine ki sla, haduh mynta ngi dang iohsngew 
ia ka khubor jong U — ia ka Ktien jong U hi. Ka 
Baibl kam dei ka kot jadu aiu re kvmba don ki 
briew kiba pyrkhat shaphang jong ka. Ym lah 
ban pyndonkam ia ka da kaba bnh hapoh 
syngkhlieh ne hajan jong ngi kum ban pynkhaw* 
eit ia ki ksuid ki khrei. Lada ngi pjrrshang ban 
pyndonkam ia ka ha kata ka rukom kam lah 
iarap ei eji rnh ia ngi. Ka rukom ban p^pdonkam 
ia ka ka long ban pule keifi ia ka. Dei ban pule 
suki jai bad da kaba pynleit jingmut khnang ban 
sngewthuh ia ka khubor jong ka. Haba ngi pule 
ia ka ha kane ka rukom ryngkat bad ka 
jingduwai kaba naduh ka dohnud ba U Blei Un 
pynpaw ia la ka jong ka jingmut, bunsien ngin 
shem ia kaei kaei kaba ktah shisha ia ngi. Ngin 
shem ba ki ktien jong kane ka kitab i kumba ki 
im biang. Ki ktien ba la thoh bun spah snem 
mynshuwa kin paw kyndit kumba ki kren beit 
beit ha ngi hi. Ki kren ruh lem bad ka hor kaba 
uno uno u briew um lah ban don, namar ki long 
ki ktien jong U Blei hi kiba kren ha ka dohnud 
jong ngi. Ka Ktien U Blei ka long kaba im bad 
kaba donbor, bad kaba kham nep ban ia kano 
kano ka waitlam arliang syrti, bad kaba pei 
haduh kaba pynkhlad ia ka jingim bad ia ka 
mynsjem* ia ki mat bad ia ki |:hleift shyieng mh, 
bad kaba bishar ia ki jingmut bad ki jingthmu ka 

dohnud (Heb. 4 : 12). Dei lyngba ka Ktien jong 
TJ ba U Blei haduh mynta U dang iai kner ia la 
ki kti ban bat ia kito ia kiba U khot bad U 
bukum. 


Ki Jingpule Ba Man La Ka Sngi. 


Sngi 1 : Ka Jingdonkam jong ka Ktien. Math. 
6 : 33-37. 

,, 2 : Ka Ktien jong U Blei kaba pynlong 

ia kiei kiei. Salm 33 : 1-9. 

3 : Ka Ktien U Blei kaba donbor. Isa. 
55 ; 6-11. 

„ 4 : Ka Ktien U Blei kabaim. Bom. 15 : 4 ; 

Heb. 4 : 12-13. 

5 : Ka Ktien kum ka Nongialam. II Pet. 
1 : 19-21. 

„ 6 : U Khrist, U Ktien jong U Blei. loan. 

1 : 1-9. 

„ 7 : U Khrist, U Ktien jong U Blei. loan. 

1 { 1048. 





LYNirONGVI. 

Ka Ktien U Blei— Ki Sakrameot. 

Ha ka jingim khristan kaei kaei kaba 
donkam eh ka long ka jingiasyllok jong ngi bad 
U Blei. Ka long kum ka jingialonglok, la shisha 
ka kit jingmut kham palat ban ia ka jingialong* 
lok parabriew. Haba ngi don u paralok, kam 
iarap shibun lada ngi shu tip shaphang jong u. 
Ngi lah ban tip na kiwei pat ki briew ba u 
paralok jong ngi a la pass ia ka eksamin, lane u 
la ioh ne um pat ioh jingtrei, lane u koit u khiah 
ne u pang. Hooid, ngi sngewbha ban tip ia kine 
kiei kiei shaphang jong u. Hynrei ka jait khubor 
kaba kum kane shaphang jong u kam pynhun 
satia ia ngi katba ngim pat iakynduh hi mar> 
khmat ia u ne ioh pule ia ka shithi kaba u phah 
beit sha ngi hi. 

Kaba phylla ka long ba kat U Blei» U Syiem 
TJba khraw bad U Nongsynshar halor kiei kiei 
baroh U kloi ban wan iakynduh bad ngi. U wad 
lad haduh ban da ioh ktah ia ngi, ban ai hukum 
ei ei ia ngi, ban pynshaitbor ia ngi bad ban ialam 
ia ngi ha ki bun rukom. Ha ka lynnong kaba V, 
ngi la iohi ba U leh ia kane lyngba ka Ktien jong 
U ha ka Baibl. Haba ngi pule ia ka da kaba 
fiiewkor shisha, ngi sngewthuh ha kaba jylliew 
tarn ka dohnud jong ngi ba .U Blei U kren beit 
beit sha ngi. Hynrei don kiwei pat ki rukotn ba 

U Blei u wan iasliam l^d ogi ; kiba kongsan na 
kine dei ki ^sakrament* 

Ha ka sakrament U Blei Um trei kam tang 
lyngba ki ktien, hynrei lyngba ki dak ki shin 
kiba da paw tyngkreifi. Ki long ki rukom 
lehniam ba la ju rakhe da ka balang. Hooid, ki 
ktien ki long kiba donkam shibun Da ki lab 
banbatai badleh shibun kiei kiei. Hynrei la 
katta rub, ki ktien kim lah ban pynpaw lut ia ka 
jingmut jong kiei kiei baroh. Ngin pyni da ka 
nukaa, kl ktien kim lah da lei lei bad pynangew- 
thuh ia p briew ka mut aiu haba ngi ong : *Ka 
urn ka lon^ kaba jhieh\ lada um pat ju mad 
da lade hi ia ka jingjhieh. Ngi lah ban batai ia u 
kata ka mnt aiu tang da kaba wieh ia ka kti jong 
u plup hapoh um ; te un sa sngewthuh ym da ka 
jingbatai jong ngi, hynrei da kaei kaba u shem 
hi da lade. Bunsiendon kiwei pat ki rukom ba 
ki briew ki kham lah ban sngewthuh ban ia haba 
shu kren da ka ktien. Sa kane kawei pat ka nu- 
ksa lada u paralok jong ngi u don ha kano kano 
ka jingsngewsih ne jingshitom, kan kham iaiap 
shibun lada ngi leit ban shong ha syndah jong u 
bad ban bat ia u na ka kti khnang ban pynpaw ia 
ka jingsngewlem kaba shisha ban ia kaba shu 
kren ki ktien sngewsynei. Eumta ruh U Blei U 
wan sha ngi, bs>n kyrkhu ia n^i, ym tang ha ki 
ktien, hynrei ha kidak kishin badki jingleh 
kiba da paw tyngkreifi, ha ki sakrament keifi. 
UlongUjuhU BleiUba vftn iashem iangi,U 
l^pal*l^bnngltiph»D ^ipnKhiistXTbalQngka 

Etien bft im jong U hi. Hynrei U tyrwa hi ngi 
ia ka jingkalar bad jingkyrkhu jong tJ, bad U 
buh ia la ka jong ka kti halor jong ngi ha kawei 
pat ka rukom jong ki sakrament. 

Ki khristan ki la pyndonkam ia kine ki 
•akrament nadnh ki sngi ba mynshnwa eh. Ym 
slem hadien ka jingmihpat U Jisu ki sdang ban 
iawan lang hajuh, ym tang na ka bynta ban 
iaduwai bad ban ioh jingbikai, hynrei ban 
*iakdiah ia u kpu’. Kane ka long ka bynta jong 
kawei na ki sa^ament. Ha kajuh ka rukom, ha 
ki por bad ki ri baroh, ki khristan ki la ju rakhe 
ia kine ki sakrament bad ki iohpdiang ia ki 
jingkyrkhu jong U Blei lyngba jong ki. Namar- 
kata, haba ngi iashim bynta ha ki, ngi iasoh lang 
ha kawei kaei kaei kaba long ka bynta jong ka 
jingim ki khristan ha ki pateng bynriew baroh. 

A. Kaei Ka Sakrament ? 

Ban sngewthuh kaei ka sakrament ngin 
iasngap aiu ba la ong sbaphang kane ka ktien 
laispah snem mynshuwa da ka bynhun ki Phadri 
ha ri Bilat ba ngi shem ha ka kot ; *The Shorter 
Catechism' (ka kynja kot tikir kaba lyngkot). Ki 
ong kumne : **Ka sakrament ka long ka jingleh- 
niam kaba khuid ba la buh da U Khrist ha kaba, 
da ki dak ia kiba lah ban tba bad iobi ia U 
Khrist bad ia ki jingmyntoi jong ka jutang ba 
thymmai la pyni, la shohshap bM la pyndsi ha 
kiba ngeit.” Ia kawei«pa«kawei ka ktien ba la 

pyndonkam hangne la da Jied bniah bha, bad ngi 
del ban pyrshang ban sngewthuh ia ki baroh. 

(t) *Ka Jinglehniam Kaba Khuid* : Kane ka 
mat ka niam ka rukom ba la rakhe tista bad ha 
ka rukom ba la pynbeit thikna bha. Ka long 
kaba khuid namar kam long ka jong ki kam ba 
thala thaleifi jong kane ka pyrthei ; hynrei ka 
jong kiei kiei kiba iadei bad U Blei. 

(it) *Ba la buh da U Khrist' : Kine ki niam 
ki rukom ki long kiba kyntang khamtam eh 
iiamar ba U Jisu hi U la kyntu ia ngi ban rakhe 
ia ki. U phah ia la ki synran ba kin leit pynbna 
ia ka Khubor Babha Jong U ha ki briew kylleng 
ka pyrthei. Bad U ong ha ki ba haba ki briew 
kin ngeit ia ka khubor jong ki bad kin wan ban 
aiti ia lade ha U, ia ki dei ban pdiang kum ki 
jong U da ka Jingbaptis (Math. 28 : 19). Pat ruh, 
haba U iabam jamiet lem bad ki synran jong U 
ha kata ka premmiet ba khatduh jong ka jingim 
jong U, U leh katto katne kiei kiei bad u ong : 
*To leh ia kane ban kynmaw ia nga’ (Louk. 22 : 
14). Kumta da kaba kohnguh ia ka hukum 
jong U ngi rakhe ia ka Sakrament ka Jingbaptis 
bad ka Jingkhawai U Trai. 

(Hi) *Ki dak ia kiba lah ban tba bad iohV : 
Kine ki ktien ki mut kaei kaei kaba ngi da 
iohbat da ki bor jingsngew jong ngi kum kaba 
iohi da ki khmat, kaba ioh ktah da ki kti bad 
kaba iohmad da n thyllieij. Ha ki sakrament U 

Blei U wan aha ngi lyngba ki kfcien bad lyngba ki 
dak rub ia kiba ngi lab ban iobi da ki kbmat bad 
iobbat da ki kti jong ngi. U Blei U pyndonkam 
ia ki kbnang ba U lab ban wan sba ngi. Ngi tip 
ba lab ban leb sbibun kiei kiei lyngba ki dak ki 
shin. Ban pyni nuksa, lada ngi iobi ia ka 
kyntbei Hindu kaba don dak saw ha ka shalang* 
mat jong ka ngi tip ba kam dei ka briew kaba la 
iap tnga. Ka dak ka iatbuh ia ngi kumta. 
Lada ngi kwah ban pyni ba ngi fiiew burom iano 
iano, ngi ai ia la ka kti kamon bad ngi ong : 
^'Khublei”. Ka long ka rukom jong ki dkbar 
baba ki rung shapoh iing jongno jongno kbam- 
tam shapoh iingmane, ban pynpaw ia la ka 
jingniewburom bad ka jingfiiewkor da kaba 
iehnoh ia ki juti shabar. Haba ngi iobi ia ka 
diengphna balor tnum ling, ngi tip ba kata ka 
long ka iing khristan. Ha ka niam khristan 
don sbibun ki dak kiba kum kita, bad ha ki 
sakrament U Trai Jisu U pyndonkam ia kiei kiei 
kiba ngi ju tip ju bna — ia ka um, u kpu bad ka 
waiS ban dup ioh wan sba ngi, ban hikai ia ngi, 
ban pynsan pynrangbah bad ban kyrkhu ia ngi. 

(»») "La pynV : U Jisu U jied ban pyndon* 
kam ia kine ki dak kbnang ban pyni aiu-re-aiu 
ha ngi ha ka rukom kaba shai. Teng teng ha 
nongkyndong, ngi iatbuh ba ki briew ia ka 
jingiathuhkhana kaba na ka Baibl. Ka lab ban 
long ka jingiathubkbana shaphang U *nong* 
Samaria Babba’. Ki lab ban ym sngewthuh bha 
ia ka. Kumta ngi pynlong kawei ka jingialehkai 

drAma kaba rit ban iarap ia ki ba kin iobi aiu ba 
la da jia ihisha. Da kata ka drama ngi *pynV ia 
kaei kaba ngi la lah iathah ha ki. Pat rub, haba 
u briew u kwah ban kdew ia ka lynti ka ban 
ialam ia ngi sha kawei pat ka shnong u lah ban 
ringdur kum ka kynja map na ka bynta jong 
ngi — lem bad ki laih ban pynithuh ha ngi ia kaei 
kaba u la batai. Ha kajuh ka rukom, ki dak ba 
la pyndonkam ha hi sa^ament bad ha kane ka 
jinglehniam baroh kawei ki pyni ha ngi ia U 
Khrist hi ha ka dur kaba thymmai. Ki pyni ruh 
ia kaei ba U la leh na ka bynta jong ngi bad aiu 
U dang leh haduh mynta. 

(v) ‘Ba la shonshap' : Shuwa ba ngin leit 
thep ia ka shithi ha iingdak, ngi da tah stamp 
halor jong ka. Bad namar ba don ka stamp ka 
lingdak kan kit ia ka shithi jong ngi sha u briew 
uba ngi phah khlem da pan peisa oi ei shuh na u. 
Kane ka long namar ba ma ngi hi ngi la slew 
lypa ia ka peisa sha iingdak, bad ka stamp ha ka 
dong jong ka 'envelope’ ka long ka shap kaba 
iathuh ia u nongrah shithi ba la lah siew ia ka 
peisa. Kata ka long kaba la tip thikna, bad ym 
donkam kylli ei ei shuh shaphang jong ka. Haba 
arngut ki briew ki iateh kular ei ei, ki pyni ba ka 
jingiateh jutang jong ki ka long ka ban iaineh da 
kaba iasoi la ki kyrteng ha ka kotsada. Ka jing- 
•oi kyrteng jong ki ka long ka shap. Teng teng 
khnang bah pynlong ia k-a jingiateh kular jong ki 
kaba kham skhem shuh shiih, ki leit ishaduh !ihg 
kashari bad ki thied kawei ka kotsada kaba la 

don lypa ka stamp n« ka kynja muhor. 
Nangta ki iasoi la ki kyrteng ha khmat u rioTF- 
sorkar uba shon ruh ia la ka muhor ha kata ka 
kotsada khnang ban pynlong ka kular bym lah 
shuh ban pynkheih. Kawei pat ka nuksa ka 
long ka sati ba u briew u pyndeng ha ka shym- 
priahkti jong ka tnga jong u ha ka por ba ki 
iathoh shongknrim. Kane ka long ka shap jong 
ka jingkular jong u ban leh hok bad ban iaineh 
lem bad la ka tnga. Kumta ruh ka sakrament 
kam pyni tang ia kaei ba U Khrist U leh na ka 
bynta jong ngi, hynrei ka long ruh ka muhor, 
ka shap ka jingiateh jutang jong u lem bad ngi. 
Ngi tip ba U long da shisha Uba iaineh. Bad 
namar ba U la ai ha ngi ia kine ki dak ba lah ban 
tba bad iohi, ngi tip ba man ka kynti ba ngi pyn- 
donkam ia ki ma U ruh U pyndonkam ia ki kum 
ban pynthymmai sa shisien pat ia ka jingteh 
jutang jong U lem bad ngi, bad ban pynsngew* 
skhem ia ngi ba ngin iohpdiang ia ki jingai jong 
U. Lyngba kine ki dak, U Khrist Jisu U pyn< 
shisha ha ngi ha ka rukom kaba thikna bha, ba 
kaei ia kaba la pyni ka long da shisha, na ka 
bynta jong ngi. 

(vi) Ba la pyndei : Kine ki ktien ki ialam ia 
ngi kham jngai shuh shuh. Ki iathuh ia ngi ba ha 
ka sakrament don kaei kaei kaba da jia shisha. 
Bon ki briew kiba kren shaphang ka **Jingdon 
Ba Shisha” jong U Khrist ha ka sakrament. Ia 
kine ki ktien la da pyndonkam bha hi keih, 
namar U Trai Jisu U wan iashem ja ngi da sfiisha 

ha ka sakrament. Hooid, U wan iakynduh 
bad ngi ha ki bun rukom — lyngba ka Baibl, ha 
ka por ba ngi mane ia U bad ha kiwei kiwei de 
ki rukom. Hynrei ma U hi U la ai ha ngi ia kane 
ka rukom kaba kham kyrpang, ba ngiu iashem ia 
U ha ki sakrament kiba U la buh. Ha ka sakra- 
merit iigi iashem ia U Khrist hi. Ngi iashem ia 
U Trai (Jba don ki jingkular bad ka hukum ban 
ai hi ngi. Nalor nangta, ngi iohpdiang ruh kum 
la ka jong ia baroh ba U la leh na ka bynta jong 
ngi, khamtam eh ha kaba U la iap na ka bynta 
jong ngi. Kane ka pyni ia ka jingmut haba ong ; 
‘Ki jingmyntoi jong ka jutang ba thymmai,’ ki- 
ba long — ka jingmap ia ki pop, ka jingpyniasuk 
bad U Blei bad ka bor ba thymmai kaba mih na 
ka jingiasyllok lem bad U. Hadien pat ngin sa 
iapyrkhat kham bniah shaphang kine ki jing- 
myntoi ba la wan rah ha ngi ha ka rukom kaba 
dap pura lyngba ki sakrament. 

{vii) *Ha kiba ngeit ’ : Kine ki ktien ki pyn- 
kynmaw ia ngi ba ma ngi ruh ngi don la ka bynta 
ban leh. Teng teng ki briew i kumba ki pyrkhat 
shaphang ka sakrament kum ka kynja jadu aiu 
re ka ban trei la ka kam wat lada u briew um 
pynleit jingmut ei ei, lane, la u ngeit ne um ngeit. 
Ngi dei ban kynmaw ba kaba donkam shisha ka 
long ka jingiashem jong ngi bad U Trai Jisu hi. 
Ka jingiashem lang borabor ka donkam amgut 
ki briew kiba peitmat bad kiba iahap jingmut 
ban iakren shaphang kano kano ka sobjekt. 
Ngm lah da lei lei ban lasliem ia u briew uba 

iohthiah ! Ngim lah ban batai ei ei ia u britw 
uba kum uta, hynrei tad haduh ba un da don ha 
ka jinglong kaba tipbriew kum uba la khie na 
kaba iohthiah. Ha kajuh ka rukom, la U Trai 
Jisu U kwah eh ban wan sha ngi bad U tyrwa ha 
ugi ia ka jingiasyllok lem bad U, pynban kata ka 
jingkwah jong U kan ym seisoh ei ei lymda U ioh 
ia ka jingshaniah bad jingpynleit jingmut jong 
ngi baroh ha ka jingngeit. Ka Testament 
Bathymmai ka kren shibun shaphang ka jing- 
ngeit bad uwei-pa-uwei u nongthoh ha ka u 
mynjur ia kine ki ktien : *‘Khlem ka jingngeit ka 
long ka bym lah ban pyosngewbha ia U : namar 
(Jta Uba wan sha U Blei u dei ban ngeit ba U 

long ” (Heb. 11 : 0). Haba U Jisu U leit sha 

Nasareth Um shem uwei ruh uba ngeit ha U, bad 
U la ong, *Um lah ban leh kambah hangta’ (Mk. 
6 : 5). Ka long kaba shisha haduh mynta ba 
Um lah ban leh kambah ei ei na ka bynta jong 
ngi ha ka sakrament, lymda ngi ngeit ha U bad 
ha kaei kaba U la kular. Haba ngi wan rah ia u 
khunlung naka bynta ban ioh jingbaptis, ka 
jingsynreit ia ka um bad ka jingiai ong ia kijuh 
ki ktien ba la ju pyndonkam ha ka por ba pyn- 
baptis kim myntoi ei ei ruh em ; ka long pynban 
kumba krenbeifi blei lymda ki kmie ki kpa ki da 
ngeit shisha ha ka jingkular jong U Blei na ka 
bynta la u jong u khun. U Paul ruh u maham ia 
ngi ban ym shim bynta ha ka Jingkhawai U Trai 
lymda ngi la lit shuwa ia la ki dohnud bad ngi 
sngewskhem ba ngi da ngeit shisha : *Naba Uta 
uba bam bad uba dih, u bam badu dih ban 

wallam ka jingbishar ha lade hi lymda u khmih* 
thuh ia la ka met'* (I Eor. 11 : 21 ). 

B. Arlylli Ki Sakrament. 

I. Ka Jingbapiis : la ka jingbaptis la rakhe 
tang shisien ha ka jingim jong ki briew. Ka 
long ka khyrdop da kaba ngi lah ban rung sha ka 
jingim khristan, bad ngi rung ruh tang shisien hi. 
Ha ka jingbaptis, ka dak kaba paw shabarkalong 
ka jingsynreit da ka um ne pynngam hapoh um 
ryngkat bad kaba pyndonkam ia ki ktien : “Nga 
pynbaptis ia phi ha ka kyrteng jong U Epa, bad 
ka jong (J Ehun, bad ka jong U Mynsiem 
Bakhuid”. Ha ka Testament Bathymmai ngi 
■hem artylli ki rukom kibashai bha kiba pynpaw 
ia ka jingmut jong kane ka sakrament. 

(t) Ka Jingsait Khuid : Ka pop ne kaei 
kaei kaba sniew kaba snoh ha ngi ka long kum 
ka jingthohdak — ka dak kaba jakhlia iakaba dei 
ban salt khuid noh. Ka jingshem jong ngi hi ka 
iathuh ia ngi haduh katno ka long kaba shitom ban 
lait na kiei kiei kiba thala kiba shait snoh ha ngi. 
Haba ngi la kum leh bakla, ka sahkut hapoh ki 
dohnud jong ngi ka kynja jingsngewsih kaba shu 
iai pynshitom jingmut naka bynta kata kaba ngi 
la leh bymdei. Ngi kynnoh pop ia lade, hynrei 
ngim lah ban pynwan pat ia kata sha kaba bha, 
namar ka long ka jingthohdak kaba ngim lah 
shuh ban pyndam. Ka Ehubor Babha jong U 
Jisn ka long ba tJ lah bad U mon mh ban pynim 



ia la ki briew na ka pop bad ban pynkhaid ia ktb 
dohnud jong ki na ki jingbit tngit kiba rynjaill. 
Kumba ngi pyndonkam ia ka urn ban pynkhuid 
ia ki met jong ngi, kumta ruh la pyndonkam ia 
ka um (ha ka jingbaptis) ban pyni ia ka jing- 
pynkhuid U Jisu ia ki dohnud jong ngi. Ymtang 
katta, hynrei U Trai jong ngi U la pyndonkam 
ia kane ban shonshap ia ka jingkular jong U ban 
pynkhuid ia ngi. Bad haba don ka jingngeit 
kaba skhem na ka liang jong ngi, kane ka jialong 
shisha. 

(ti) Ka Jingkha Arsien : Ha ka Testament 
Bathymmai ka don ka jingong kaba sngewkhia 
shibun eh shaphang kaei kaba dei ban jia shuwa 
ba u briew nn shem ia ka jingim kaba shisha — 
dei ban da kha pat ia u, ban kylla long u briew 
uba thymmai U Jisu hi Ula hikai shaphang kane 
(loan. 3 : 3), bad a Apostol u ong : *Lada uno 
uno u briew u don ha U Khristu longu jingthaw 
uba thymmai* (I Kor. 5 : 17). U Paul hi u ong 
shaphang ia lade ba *u la iap’ lem bad U Khrist. 
Ka jingkylla ka la long kaba khraw haduh katta 
katta kat haduh ba u Saul uba rim, u briew uba 
la ju long mynshuwa um don shuh mynta. U la 
long mynta u briew uba thymmai, bad u hikai 
ba kane kaba jia ha ka jingim jong U ka long 
ruh kaba shisha na ka byhta kiba ngeit baroh. 
La pyni ruh ia kane ha ka jingbaptis. la u 
briew uba shah pynbaptis b synreit ne pynngam 
hapoh um. Kane ka long ka dak kaba pyni ba 
u la iehnofa nadong shaclong ia ka jingim kaba 

rim la kum haba u briew u iap. U mihpat sha 
ka pyrthei kumba U Khrist rnh U la mihpat na 
ka jingtep sha ka jingim kaba thymmai. Bun ki 
briew kiba long hindu ki wad ia kane ka jing- 
pyothymmai da kaba Icit sum ha ki um ba la 
niew ba khuid ia ki. Da kane ka jingleh ki 
kyrmen ba kin ioh ia ka jingpynkhuid bad jing- 
pynthymmai pat. U khristan um wad tang ia ka 
um, hynrei u pyndonkam ia ka da kaba kohnguh 
ia ka hukum U Khrist ryngkat bad ka jingngeit 
kaba tylli lut ba dei U Khrist hi Uba pynlong ia 
u uba khuid bad Uba ai ha u ia ka jingim kaba 
thymmai, Namar kane ka long kaba shisha, 
kumta ka jingbaptis ka wan tang shisien ha ka 
jingim u briew, naba kano ka long ka jingsdang 
jong ka jingim kaba thymmai sha kaba U Trai U 
la khot ia ngi, bad ngim lah ban iai leh shnh ia 
ka kumba ka met jong ngi kam lah ban 
kha arwat. 

Ki briew kiba shah pynbaptis haba ki la 
rangbah ki sngewthuh kaei kaba jia ha ki. Ki 
pdiang ia ka jingieit U Khrist Uba la aiti ia lade 
na ka bynta jong ki, kum la ka jong hi ; bad ki 
kular, da ka jingaiei U Blei ban rung sha ka 
jingim kaba thymmai. Hynrei ki khristan ki dei 
ban ngeit ba ka jingieit U Blei ia ki ka long rnh 
ka jingieit ia ki khun jong ki. Da shisha ka 
Baibl ka pyni shai kdar haduh katno U Jisu U 
ieit ia ki khynnah. Haba U kren shaphang jong 
ki U ong : “To shah ia ki khunlnng ban wan ha 
nga, wat khang ruh ia ki, naba ia kiba kum kita 

long ka hima U Blei” (Mk. 10 : 14). Naduh ki 
sngi kiba mynshuwa eh ka jingieitU Blei ka paw 
borabor lem bad ki khynuah. Kumta ruh ka 
long naduh ki sngi ka jinglong khynnah jong ki 
la donkam ia ka jingaiei joog U khnang ban 
sumar bad iada ia ki na kaba iaid sakma. Kum* 
ta ki kmie ki kpa kiba long khristan ki wallam 
ia la ki khuu sha ka Balang U Jisu Khrist da 
kaba sugewbha eh ; bad da ka jingbaptis la 
pdiang ia ki kum ki jong U naduh ba ki dang rit 
eh. La pdiang ia ki khynnah kiba kum kita 
haba ki kmie ki kpa ne kiba sumar ia ki, ki 
phla ia la ka jingngeit da kaba pdiang ia ka 
jingkhot sngewbha bad ka jingkular jong U Trai. 

II. Ka Jingkhawai V Trai : fia ki sla ki 
ban bud, ha kane ka kot ngin sa iapyrkhat 
kham bniah shaphang ka sakrament jong ka 
Jingkhawai U Trai. Ki dak kiba shabar kiba 
paw ha ka ki long u kpu bad ka waifi— ka jing> 
bam bad ka jingdih. tJ kpu bad ka waifi ki pyn- 
kynmaw ia ngi ba ha ka jingim jong ngi kaba 
mam la ka sngi ngi donkam ban bam ban dih. 
Kumta ruh ngi donkam ban bsa ia ka jingim ba 
kynja mynsiem jong ngi. Ka Jingbaptis ka long 
tang shisien namar ba ka long ka khyrdop da 
kaba ngi rung lyngba sha ka jingim kaba thym- 
mai. Hynrei ia ka Jingkhawai U Trai pat ngi 
rakhe bunsien namar ka long ka jingbam jong 
ngi ban tei ia kane ka jingim kaba thymmai. 
Lyngba jong ka U Trai Jisu U wau bad U iai 
wan ban thaw thymmai bad ban pynkhlaifi ia 



ngi na ka bynta kata ka jingim sha kaba U la 
khot ia ngi. 

K. Bahi ngi rakhe ia ki Sakr ament ? 

Ha kaba sdang jong kane ka kot ngi la kylli 
ia lade balei ngi doukam ban long ki dkhot jong 
ka balang bad ba ngim dei ban long ki nongbud 
kiba marwei marwei jong U Khrist. Kumta 
myntangin pyrshangban sngewthuh balei ngi dei 
ban rakhe ia ki sakrament jong ka Balang. Don 
katto katne ki nongbud U Jisu Khrist ki bym 
rakhe ia kine ki sakrament, kum ka 'Society of 
friends’ bad ka 'Salvation Army’. Balei te ha 
ka Balang jong ngi pat ngi shu dang iabat ia 
ki sakrament ? 

(i) Nyngkong eh, ngiiohi ba lyngba kispah- 
snem ba la leit noh ka Balang ka la ju rakhe ia 
ki sakrament lait noh tang khyndiat tylli ki 
kynhun khristan kiba rit eh. Kane ka nuksa 
kaba khraw kaba paw ha kawei-pa-kawei ka ri 
bad kawei-pa-kawei ka spahsnem ka long kaba 
donkam eh ia ngi. Dei ban da don ka nia kaba 
khlain ka ban pynlong ia ngi ban iehnoh ia 
kaba rakhe ia ki sakrament. Kane ka long kaba 
donkam ; hynrei don kiwei pat ki daw ruh. 

(ii) Ka don ka hukum bad ka nuksa D Jisu. 
Ia U hi la pynbaptis haba U sdang ia la ka jong 
ka kam, bad naduh kaba mynnyngkong ki 
aynran jong U ki pynbaptis ia ki briew Uba wan 

shi U (loan. 4 : 12). Hadien ba ki synran jong 
U ki la sdang ban ialap ia ka Khubor Babha ki 
Bngewthuh thikna ba ka long ka mon jong U ba 
ia kiba ugeit baroh doi ban pdiang da ka jing< 
baptis. Ka don rub ka dkhot kaba iathuh ia ngi 
hadub katno ki snge^skbem ba lade ba ka long 
da shisba ka mon jong U (Mt. 28 : 19). Sba- 
pbang ka Jingkhawai U Trai ngi tip ba U la ong 
sbai : *‘To leb ia kane ia ka ban kynmaw ia nga” 
(Lk. 22 : 19). Lada ngi kwab sbisba ban bud ia 
U Trai Jisu bad ban kobngub ia U, ngim lab ban 
ialeb pyrsbab ia ka bukum bad nuksa jong U. 

(iii) Ha ki sakrament ngi wan ha syndab 
jong U hi. Namar ba U la bub ia ki sakrament, 
man ka teng ba ngi shim bynta ha ki ngi dei ban 
kynmaw ia U. Man ka teng ba ngi shim bynta 
ha ki sakrament ngi kynmaw ba ka jingim 
khristan jong ngi baroh kawei ka sdieh ha U. la 
ngi la ialam pat sha Uta Uba long ka pdengdub 
jong kiei kiei baroh. Kane hi ka biang ban bat 
ia ngi ba ngin long ki briew kiba U lab ban sha- 
niah. Ka long kaba sbisba ba ngi kynmaw ia U 
ba kiwei pat ki rukom, kum ba kaba pule ia ka 
Baibl ne iasob ha ka jingmane ia U Blei ha 
iingmane. Hynrei teng teng ki briew, kblem da 
pynleit jingmut, ki shu pule ia kajub-pa-kajub 
ka bynta na ka Baibl lane duwai borabor na ka 
bynta kijuh kiei kiei. Kane ka pyni bft ki kbam 
ai jaka ia kine kiei kiei ha ki jingim jong ki ban 
ia U Trai hi. Ban pyni nuksa, don ki bHew kiba 
kkam shon jur shaphang ka jingtrei U Mynsiem 



Bftkhnid bad ka rakom kaba kham pher ha kaba 
U pynpaw ia lada kumba ngi shem ha ka Kitab 
ki kam Ki Apostol (Ki Kazn. 2 : 1-4). Hooid, 
kane kaei kaei ka long kaba phylla, hynrai kam 
dei tang ma ka hi kaba donkam ha ka niam 
khristan. Don kiwei pat ki briew kiba shon jur 
ia ka jinghikai jong ka Testament Barim sha* 
phang ka sngi Sabbaton, hynrei bunsien ki klet 
aiu ba U Jisu U kren shaphang jong ka. Lada 
ngi shu shaniah tang ha kaei ba la thoh ngi lah 
ban shah ialam bakla kum ha kine ki rukom ba 
la kdew haneng. Hynrei ha ki sakrament ym 
dei da ki ktien ba la shu thoh, hynrei da ki jing- 
leh. Bad la ialam pat ia ngi sha U Khrist Uba 
long ka pdengduh jong kiei kiei baroh. Wat 
hangne ruh lah ban mih ki jingbakla. Hynrei 
haba ngi rakhe ia ka sakrament da kaba fiiew- 
kor, ia ngi da shisha la ialam shajan eh jong U 
Uba long U Trai halor kiei kiei baroh. U 
Prophesor Brunner u ong : briew u lah ban 

batai ia ki ktien jong ka Jingthoh Bakhuid ha 
kata ka rukom ba ki ktien ki kren pynban da 
khongpong ia ka jingmut ba ki don. Hynrei 
ainguh ia U Blei ba ki sakrament ki kren da 
lade hi, ym da ka ktien u Pastor.” 

(iv) Ha ki sakrament ngi iashem ia U Jisu 
Khrist. Dei ha ki ba U pynpaw lut ha ngi ia 
la ka jong ka jingieit. Ha baroh artylli ki 
sakrament, bad khamtam eh ha ka jingkhawai 
U Trai ngi bynmaw ba U la iap na ka bynta 
jong ngi. U pyni ha ngi ba ka jingdaplut ka 



jingkhraw ka burom jong U ka pav ha kaba U 
aiti noh ialade halor ka Diengphna, bad ngi tip 
ia kata na U hi. Ngi iashem ia U ha ka jingieit 
ba janai jong U ia ngi. Nangne ruh ka mih ka 
jingieit jong ngi ia U bad ka jingkhum ka jing- 
iaieit jong ngi iwei bad iwei pat 

(v) Ngi phla kein : ha ka jingbaptis ngi 
leh ia kaei kaei kaba da paw ha madan. Ka 
long kumba deng ia ka takma. Ngi pyni hangno 
ba ngi ieng bad ngi phla ha ka pyrthei shaphang 
ka jingieit kaba U Khrist U la ieit ia ngi. Nangta 
pat, ha ka Jingkhawai U Trai kumba u Paul u 
ong : “Ngi pynpawia ka JingiapU Trai” (I Kor. 
11 : 26). Ki briew kiba iohi ia ki khriatan ba ki 
rakhe ia ki sakrament, ki mntdur na kine ban 
tip Uba kumno U Kynrad ha Uba ki khriatan ki 
shaniah, bad aiu U la leh na ka bynta jong ki. 

Ki JingpuU Ba Man La Ka Sngi. 

Sngi 1 : Ka dak jong ka Jingotsher. 

Jen. 17 : 1-19. 

„ 2 : Ka dak jong ka Niam ka Jinglait. 

Ska. 12 : 1-20. 

„ 3 : Ki Maw ba pynaah Jingkynmaw. 

Josh. 4 ; 1-9. 

,, 4 : Ka Jingkular ia ka Jutang Bathymmai. 
Jer. 31 : 31-34. 

„ 5 : Ka dak jong ka Jingbaptis. Math. 3:1-18. 

„ 6 : Ka Jingbaptis ha ka Balang ba myn- 
nyngkong. Ki Kam. 16 : 19-34. 

„ 7 : Ka Jingbaptis kum ka dak jong ka 
Jingkha Arsien. Kol. 2 : 10-13. 

LYNNONG VII. 

Ka Jingbuh la Ka Jingkhawai U Trai. 

U Jisu U shong ha ri Palestine, ka ri jong ki 
Jiw. Ki Jiw ki mane ia Uwei U Blei Uba shisha 
ia Uba ki khot ‘Jehobah’, bad ngi tip shaphang 
ka niam na ki na ka Testament Barim kaba 
long shibynta na ka Baibl. Kat kum ka rukom 
jong kane ka niam ki ju rakhe bun tylli ki jait 
jingkhawai hapoh ka snem. Kumba long ha ri 
India ki Musulman ki rakhe ia ka jingkhawai- 
niam kum ka 'Bamzan’ ; ki Hindu pat, ia ka 
‘Darasa’, *Devali’ bad kiwei kiwei. Ma ngi ki 
khristan ruh ngi rakhe pyndonburom kum ia ki 
‘Khristmas’ bad ‘Easter’. Na ka bynta ki Jiw 
pat, ka Jingkhawai niam ba kongsan eh jong ki 
ka long ka *Niam ka Jinglait’. Ki Jiw ki rakhe 
ia kane ka jinglehniam haduh mynta mynne ha 
kajuh ka por ba ngi rakhe ia ka Easter. 

Ban ioh rakhe ia kane ka jingkhawai niam 
hi Jiw baroh shiiing shiiem ki ju kwah ban leit 
sha ka nongbah ba khraw tarn jong ka ri jong ki, 
ha kaba la tei ia ka Temple jong ki, kaba long ka 
Nongbah Jerusalem keifi. Ka long ka ri kaba rit, 
kumta bun ki briew ki lah ban leit sha Jerusalem 
da kaba suk. Hynrei wat kito kiba la leit thaw 
shnong ha kiwei pat ki ri, bunsien ki pyrshang 
ban wan lang sha Jerusalem na ka bynta ka 
'Niam ka Jinglait’. Ngi tip ba ki kmie ki Kpa 
U Jisu ki ju leit shato mah ka snem. U Loukas 
a iathuh ia ngi shaphang kade, bad u thoh ia ka 



si«n kaba nymgko&g eh ba U Jiau U leit ifyngkbt 
lem bad ki haba U dang 12 snem ka rta (Loukas 
2 : 41). Lehae ma U ruh U leh borabdr kumba 
ki kmie ki kpa jong U ki la jtt leh. La knmno 
kumno ka long kaba thihna ba U sngewtynnat 
ban rakhe ia kane ka Jingkhawai. Bad ha 
kaba kut jong ka jingim jong U, U da hwah eh 
shiaha ban rakhe ia ka aa ahiaien pat lem bad ki 
lok jong U» ha Jeruaalem. 

Ngi tip ba don ahibun ki ling kiba bat ia ka 
rukom ban iawan lang hajuh baroh ahiling ahiaem 
ha ka por Khriatmaa, bad ban leh ia kaneki don* 
kam ban da iaid jngai ahibun eh. Ha kajuh ka 
rukom ki Jiw ki ju iawan lang hajuh na ka 
bynta ka Niam ka Jinglait. Ha ka angi Jing- 
khawai kaba kyrpang ki ju iashem lang baroh 
shiiing ahiaem lane kham bun tylli ki iing ban 
bud ia ki rukom kiba naduh mynhyndai. U Jiau 
Um don lakaiingkhun iingtnga, hynrei U don ki 
synran kiba long ki lok ba ieit thep mynsiem jong 
U hi, bad ka jingthmu jong U ka long ban rakhe 
ia kane ka Jingkbawai lem bad ki. Dei ha ka 
por ba U don ha Jerusalem bad ba U rakhe ia 
kata Jingkhawai ba ki Nongshun jong U ki la 
kem ia U bad ki la pyniap ruh ia U. Hynrei 
shuwa ba kin kem ia U, U la wan rah ia ka 
jingmut kaba thymmai ha ka Niam ka Jinglait, 
bad U buh artat ia la ka jong ka sakrament. 

Ia ka jingialhuhhhana shaphang kajing* 
adang jong ka Niam ka Jinglait la iathuh ha ka 

kitftb Eksodos (Eks. 12 : 1*20). Ea long ka 
jingkhawai ban pynsah jingkynmaw. Kaei kaei 
kaba ki kren bad leh ha kata ka jingkhawai kan 
pynkynmaw biang ia ki shaphang kaei kaba la 
jia slem bah mynshuwa.. Ea jingjia kaba khraw 
ba dei ban kynmaw ka long ka jingpyllait ia ki 
na ri Ijipt. La bat ia ki khun Israel kum ki 
mraw hangta ha ri nongwei kumba sawspah 
snem. Ha ka history jong ka juk kaba mynta 
ngi pule shaphang kumno ba ia ki Negro la shu 
ring jyndat na ki ling jong ki ha Africa, bad la 
ialam noh ia ki da kaba shu lehbor sha shiliaug 
jong ki duriaw bah ban long ki mraw ha ri 
America ; bad ki la sah hangta haduh ba kin da 
ioh biang ia la ka jinglaitluid. Ha kajuh ka 
rukom ki Jiw ki la long ki mraw ha ri nongwei 
hapoh u syiem jong ka ri [jipt. Hynrei ha kaba 
kut hapoh u uongialam baradbah jong ki, u 
Moses, la pynioh pat ha ki ia ka jinglaitluid. 
Nyngkoug eh la ialam ia ki sha ka ri khlaw ba 
long shrah, bad nangta shaduh ka jaka kaba dei 
ban long ka ri jong ki. Ym don kawei pat ka 
jingjia ha ka histori jong ki kaba kham khraw ia 
kane ka jinglaitim kaba phylla na ri Ijypt — 
ban long pat ki briew kiba laitluid ha la ka jong 
ka ri, bad ki tip ba kata baroh ka la jialong da 
ka kti U Blei hi. Namarkata, pateng-la-pateng 
ki mane bad shakri ia U Blei Uba la iarap ia ki 
ha ka rukom kaba phylla eh. Khamtam eh man 
ka snem haba ki rakhe ia ka Niam ka Jinglait ki 
kynmaw ia kane ka jingpyllait kaba na ri Ijypt 



93 

lyngkat bad ka Jingsngewnguh kaba khraw ia 
U Blei. 

Ha ka miet jong ka Niam ka Jinglait kawei* 
pa-kawei ka iing Jiw ka shim bynta ha kaba bam 
ka jingbam kaba kyrpang ba la da pynkhreh 
khnang, bad ki bam ruh ha ka rukom kaba kham 
pher. Nyngkong eh u khlieh jong ka iing n 
duwai ka jingduwai ainguh ia U Blei na ka bynta 
ka jingpyllait ia ki briew jong U, hadien nangta 
ki iasoh lang ha ka jingrwai iaroh ia U Blei. 
Hadien kane pat, ki iabam lang ia ka jingbam 
kaba pynkynmaw ha ki ia ki por ba la leit nob. 
U kpu ba ki pyndonkam u long “uba khlem 
thiat”. Une u pynkynmaw ia ki kumno ba 
ki la del ban iehnoh kyrkieh eh ia ka ri Ijypt 
ha kata ka miet ba la pyllaitluid ia ki. Ryng- 
kat bad u kpu ki bam ruh ia ki jhur kthang 
namar ka jinglongmraw kaba ki la iehnoh ka 
long kaba kthang da shisha. Ki bam ruh ia 
ka doh khun langbrot namar kane ka la long 
ka jingbam jong ki kpa tyramen jong ki ha 
kata ka miet ba ki la lait na ri Ijipt, bad ki 
la synreit ia ka snam khun langbrot ha ki dieng 
shawkad jong ki ling jong ki kum ka dak ban 
pyni ba ki long ki Ting jong ki Jiw. Ha kata ka 
miet ka jingjot kaba khraw ka la hap halor ki 
iing jong ki nong-Ijipt haba la iap noh ki khun 
nyngkong jong ki. Hynrei kane ka jingpynjot 
ka la Haidlait' ia ki ling jong ki Jiw. Dei na 
kane ka jingjia ba la ioh ia ka kyrteng ‘Ka £9iam 
Ka Jinglait*. Ha ka por jong ka jingkhawai u 

khun khatduh jong ka ling un kylli ia ki kmie ki 
kpa ia ka jingmut jong kane ka jinglehniam 
baroh, bad na ban jttbab u kpa un batai da kaba 
iathuh ia ka jingiathuhkhana shaphang kumno U 
Blei U la pyllait im ia ki briew jong U (Eks. 12 : 
27). Hakanekarukom, patengda-pateng bynriew 
ki Jiw ki kynmaw aiu ba la lab jia mynshuwa. 
Ba ka por ba ki iabam jingbam, u khlieh jong ka 
!ing un ai ha iwei-pa-iwei kat kiba iadon hangta 
khyndiat u kpu ba la pynkhreh kyrpang, bad ha 
kaba kut u sam lem ha ki ia ka 'Khuri waifi’ 
kaba ki khot : ‘Ka khuri jong ka jingkyrkhu’. 
Nangta u ainguh ia U Blei sa shisien pat na ka 
bynta ka jingbha jong u baroh kaba U la leh na 
ka bynta jong ki. Bad ha kaba wai noh artat ki 
iarvrai biang ia ka jingrwai iaroh ia U Blei. Ha- 
duh mynta ngi tip ia kine ki jingrwai namar ki 
don ha ka Baibl, ha ka kitab Salm 114>118. 

Dei ha kane ka sngl jingialehkraen ba U Jisu 
U la wan sha Jerusalem ban iashim bynta lem 
bad ki synran jong U. Ha kata ka nongbah 
Um don la ka jong ka iing, hynrei U don ki lok 
jong U. Ki Gospel ki iathuh ia ngi kumno ba Q 
la thmu lypa na ka bynta jong ki baroh ban 
iadon lang hajulrha ka jaka kaba kynjah ha kaba 
yn ym don jingsheptieng ia kano kano ka jing- 
pynwit. Ngi pule ia ka jingiathuhkhana ha ka 
Gospel u Markos ha kaba la iathuh ia ngi ba U 
phah arngut na ki briew jong U ban nangleit sha 
khmat sha kata ka nongbah. U iathuh ha ki ba 
kin ahem ia ka iing jong u lok jong U da kaba 

bud ia uwei n briew uba rah ia u khiew urn. 
Ngi tip baroh ba lajan borabor dei ki kynthei 
kiba ju leit sha pung ban tong um, bad kam long 
kaba shitom ban ithuh ia uta uba U Jisu U mut 
haba U la ong shai ba kin bud ia u hriew uba rah 
ia u khiew um. Ki shem biang biang ia u. 
Bad haba ki bud ia u sha ling, u trai ling u pyni 
ha ki ia ka kamra kaba haneng ha kaba ki lah 
ban pynkhreh na ka bynta kata ka jingkhawai* 
miet. Don ki briew kiba pyrkhat ba u Markos u 
tip lut ia kiei kiei baroh namar dei ha ka ling 
jong ka kmie jong u hi ba kata baroh ka la jia. 
Ngim lah ban ong thikna shaphang kane. Hynrei 
katto katne kiei kiei ha kane ka jingiathuhkhana 
ki pyni ba ka lah eh shisha ban long ha ka ling u 
Markos uba dang samla bha ha kata ka por, ba 
U Jisu U la ioh ia ka jingkhot ingewbha bad is^ 
ka jaka kaba jar jar ban iadon lem bad ki lok 
jong U ha kata ka miet kaba khatduh. (Mk. 
14 ; 12 - 16 ). 

Tang u loannis u iathuh ia kawei ka jiogiA* 
thuhkhana kaba sngowtynnad shaphang aiu 
la jia ha kata ka janmiet haba ki la iadon lang. 
Ka long ka dustur ha kata ka ri, haba ki briew 
ba la khot sngewbha ki wan ri^ng shapoh ling na 
ki sqrok kiba jakhlia, mano-re-mane dei ban wan 
rah umban iarap ia ki ban said bad pynp^ngngad 
ia ki kjat jong ki Hynrei napdeng jong k| 
synran ym don uwei run uba la kloi ban 
shitom ia lade ban leh ia kane na ka bynta jong 
kiwei pat. Kumta U Jisu da lade hi U ieng joit» 

U wan rah um, bad kawei de ka jain niad. U dem 
ia la ki khohsiew bad U salt ia ki kjat jong ki 
synran jong U. Ym don kawei pat ka jingia- 
thuhkhana kaba kham sngewtynnad ha ka 
pyrthei ka ban iathuh ia ngi ba u kynja riew- 
khraw shisha U kloi ban leh ia ka kam kaba poh 
tarn na ka bynta jong kiwei pat ki briew. Ki 
dei ki ’riew khim jingmut kiba pyrkhat ba kan 
pynpoh dor ia ki ban leh na ka bynta jong kiwei 
pat ia ka kam kaba ki fiiew ba kam long kaba 
donburom. Hynrei ha kane ka jingleh U Jisu 
U iathuh shai ba U ai ha ngi ka ‘nuksa’ (loan. 
13 : 12-15). Ym dei tang katta, hynrei hangne 
ngi ioh ka nuksa kaba pyni kaei kaba U la kloi 
ban leh na ka bynta jong ngi baroh, wat ia kata 
kaba dawa lut na U — kaba dawa ia ka jingim 
jong U hi. Eumta katba ki dang iashong ban 
bam ia kata ka jingbam miet, ki synran ki la iohi 
lypa ia kane kaei kaei kaba khraw da shisha 
(loan. 13 : 1-15). 

U Loukas u iathuh ia ngi ba U Jisu U la 
kwah eh ban shim bynta ha kata ka Niam ka 
Jinglait bad ki synran jong U (Louk. 22 : 15). 
U tip ba kaba kut jong ka jingim jongU ka lajan» 
bad U kwah ban ioh katto katne kynta kiba 
kynjah lem bad ki lok ba syndah eh jong U. 
Khlem artatien U la kynmaw biang biang rub 
kumno U Blei U la pynim ia ki briew jong U na 
ka jinglongmraw ha ri Ijipt. U kynmaw ruh 
lehse ba ha kata ka miet la pyniap ia ki khun 
langbrot bad la synreit ia ka snam jong ki ha ki 

dieng shawkad kam ka dak ban pyni ba kata ka 
ling ka dei ka jong ki Jiw. U Jisu U tip ba kadon 
ka jinglongmraw kaba kham khraw ban ia kata 
kaba ha ri Ijipt ha kaba ki briow ki im. Ka 
long ka jinglongmraw hapoh kiei kiei kiba sniew 
hapoh ka pop keifi. Bad ka jingangnud jong U 
ka long ban pyllait ia ki briew na kata ka 
jinglongmraw (loan. 8 : 36). Tang da kata ka 
lad, ki briew kin sa lab ban shakri ia U Blei ha 
ka jingshisha bad ha ka mynsiem jong ka jing* 
kmen, da kaba im ruh ka jingim kaba dap 
kyrhai ia kaba U Blei U la mut khnang na kal 
bynta jong ki. U Jisu U la kloi ban aiti noh ia 
la ka jong ka jingim, bad ban pynjaw ia la ka 
jong ka snam khnang ba ki briew kin ioh ia kane 
ka jinglaitluid. Kine ki jingpyrkhat kin jyn dala 
don khlem pep hapoh ka mynsiem jong U katba 
ki dang iashong bam ha kata ka janmiet. Nang* 
ta U shim ia kiei kiei kiba ngi jn tip ju bna 
(tt kpu bad ka khnri), U aiha ki ka jingmnt kaba 
thymmai khnang ban iarap ia ki briew jong U 
ba kin sngewthuh ia kaei ba XJ ai ha ki bad ba 
kin dup kynmaw ha ki sngi kiba hadien habud. 

la kaei ba U Jisu U leh, la iathuh saw sien 
ha ka Baibl. Baroh lai tylli ki Gospel kiba 
nyngkong ki iathuh ia kane (Math. 26-26 ; 
Mk. 19 : 22-25 ; Lk. 22 : 14-20) : bad u Paul pat 
u thoh shaphang jong ka sha ka Balang kaba ha 
Korinth, u da pynkynmaw ha ki ia ka jingmut 
jong ka sakrament (I Kor. 1 1 : 23-26). U 
Loukas bad u Paul ki iathuh ia ngi kumno ba ha 



kft rukom kum u khlieh jong ka !ing U ainguh 
nyngkong eh ia U Blei, bad hadien nangta U 
shim ia u kpu bad U ai ha ki. Kane ka long ka 
rukom ba la ju leh da u khlieh jong ka ling ha ka 
niam ka jinglait. Hynrei hangne U wan rah ia 
kawei pat ka jingmutkaba thymmai. Baka 
jaka ba Un pynkynmaw ia ki shaphang ka ri 
Ijipt bad ka jinglait jong ki na kata ka ri, U ong 
pynban : *Kane ka long ka met jong Nga kaba 
long na ka bynta jong phi, to leh ia kane ia ka 
bap kynmaw ia Nga' (I Kor. 11 : 24). Naduh 
kata ka por, haba bam ia u kpu ha kane ka 
jingkhawai, ki khristan ki leh ia ka ban kynmaw 
ia & jingpyllait kaba thymmai— ka jingpyllait 
na ka pop keifi, bad ki kynmaw kumno U 
Khrist U la ai ia la ka jong ka met ban pynlwet 
ia ka khnang ban pynioh ha ngi ia kane ka jingo 
pyllait na ki pop jong ngi. 

Hadien pat U shim ia ka khuri bad U ai ha 
ki i hynrei ha kaba leh ia kane U iathuh ha ki 
ha yn sa pynmih ie ka snam jong U na ka bynta 
jong ki. Bad U kyntu ia ki ba kin vad ia kane 
ka jingmut kaba thymmai ha ka wain. *Kane 
ka khuri ka long ka jutang kaba thymmai ha ka 
snam jong nga’ (I Kor. 1 1 ; 25). 

Kine ki long ki hukum ba la ju kohnguh da 
ki khristan ha ki pateng bynriew baroh. haba ki 
shim bynta ha ka sakrament jong ka Jingkhawai 
U Trai. Ngi iohi kumno ba if Trai Jisu U la 
ong shai ha la ki jong ki synran ba ki dei ban 



rdkhe ia kane ka jlngk^awai ha ka mkom ba U 
la leh ia ka. U iathuh ruh ha ki ba haba ki leh 
ia kane ki dei ban leh ia ka na ka bynta ban 
kynmaw ia U. Dei namar kane ka daw balei ba 
ha ki jingiaseng ai sakrament haduh mynta ngi 
shu pyndonkam ia u kpu bad ka waifi, Haduh 
mynta ngi dang iasoh lang ha ka jingainguh bad 
jingrwai iaroh kumba U Jisu hi U la leh. Ha* 
duh mynta ngi ju iawan lang ha kawei ka jaka 
ban ioh ia ka jingiasyllok parabangeit kumba ki 
synran kiba nyngkong ki la iashong lang ha ka 
kamra kaba haneng. Bad U Jisu U la pyndep 
ia la ki jingkalar ha ka jingim jong kiba bun ki 
riewngeit kiba la shem ia ka jingmut kaba 
jylllew bad ka jingkyrkhu kaba khraw na ka 
byuta jong ki hi, ha kawei-pa-kawei ka bynta 
joug ka sakrament. Ba long ka kamram jong 
ngi mynta ban ialeh katba shong la ka bor, ban 
sngewthuh ia kata ka jingmut, bad ban wan 
sha ka sakrament da kaba ap kyrmen ha ka 
mynsiem kaba sngewrit, ba ka jingkyrkha ka 
don hangta na ka bynta jong ngi run. 

Ki Jfingpuh Ba 4fan La Ka 8ngi. 

Sngi 1 : Ka jingbuh ia ka Niam ka Jinglait. 
Eksodos 12 : 21-39. 

„ 2 : Ka jingrwai iaroh jong ka Niam ka 
Jinglait. Salm 114 ft 117. 

„ 3 ; U Jisu U pynkylla dur ia ka Niam ka 
Jinglait. Lk. 22 : 14-20. 

Sngi 4 : Ka jingshakri U Jisu kaba pynpaw ia 
ka jiDgieit. loan. 13 : 1-15. 

„ 5 : U Jisu U seng nongrim ia ka jingkhawai 
U Trai. I Kor. 11 : 23-28. 

,, 6 : U Jisu U hikai shaphang ‘ban im ha U’. 
loan. 15 : 1-9. 

M 7 : U Jisu U hikai shaphang ‘ban im ha U’. 
loan. 6 : 62-59. 


LYNNONG VIII. 

Ka Jingmnt Jong Ka Jingkhawai U Trai— (i) 

Ki Khrittan kiba im ha ki pateng bynriew 
baroh ki la shorn ia ka jingmut kaba isr shibun 
eh ha ka sakramtnt ka Jingkhawai U Trai. 
Hooid, ki la shorn ba ka long kaba iar haduh 
katta katta, bad ki shorn ba kam long kaba suk 
ia ki ban jied kawei ka kyrteng kaba lah ban 
pynpaw lut ia ka jingmut ba dap pura jong ka 
kat ban pynsngowhun ia ki. Ki la pyndonkam 
bun tylli ki kyrtong kiba phor ba phor, bad kan 
iarap ia ngi lada ngin iapeit ia kino ki kyrteng 
bad wad ia ki jingmut jong kawei-pa-kawei 
na ki : 

1. ‘Ka Jingkhawai U TraV — Haba ngi 
pyndonkam ia kane ka kyrteng, ngi kham pyni 
shai ba kane ka long ka Jingkhawai ‘sah-jing- 
kynmaw’. la ki Jiw, ka Niam ka Jinglait ka 

long ka jingkynmaw ia kaei ba U Blei U la leh 
na ka bynta jong ki ; bad U Jisu U pynkylladur 
uoh ia kata sha kawei pat ka jingkhawai kaba 
thymmai kaba long ka jingkynmaw ia kaei ba 
ma U tJ la leh na ka bynta ki briew jong U, da 
kaba ong : 'To leh ia kane ia ka ban kynmaw ia 
nga' (Louk. 22 : 19). 

(a) Nyngkong eh, kane ka mat ba ngi 
kynmaw ia U Jisu hi, bad ba ma U U long ka 
tynrai duh jong ka niam jong ngi. Shibun ki 
briew ki iaroh ia ka jinghikai U Jisu. Kum 
kane ka nuksa, u Mahatma Gandhi borabor u ju 
pynkynmaw aiu U Jisu U hikai ha ‘Ka jingia> 
thuhkhana halor U Lum’. Don shibun ki briew 
kiba pyrkhat ba ka tynrai duh jong ka niam 
khristan ka shong ha kata ka jinghikai — kaei ba 
U Blei U kwah ia ki briew ban leh. Hynrei 
*Kaei ba U Jisu U la leh na ka bynta jong ngV 
ka kham donkam ban ia kaei ba U kwah ia ngi 
ban leh. Ka niam khristan kam sdang na ngi 
hi da kaba pyrshang ban leh ia ka mon U Blei. 
Hynrei ngi pyrshang ban leh ia ka mon jong IJ 
namar ba ngi tip aiu U la leh na ka bynta jong 
ngi. — ^baroh ka sdang na ka jingieit jong Uia ngi. 
Ngi iohi shynna ia kata ha ka jingwan jong IT 
Jisu hi ; ‘Ngi ieit ma ngi ia U, naba U la ieit 
shuwa ia ngi, (I loan. 4 : 19). Ha U Jisu ngt 
iashem ia U Blei hi ba U wan sha ka pyrthei na 
ka bynta jong ngi, bad dei hangne ba ngi shem 
ia ka tynrai jong ka Gospel : “U Blei U la ieit 
katta katta ia ka pyrthei katba U la aiti noh ia 

TJ Khun ba la kha marwei*’ (loan. 3 : 16). Kumta 
ha ka sakrament ngi kynmaw ia U na Uba, ka 
jingim baroh jong ka balaag ka sdang. 

(b) Ka mut luh ba ngi kynmaw ia *ka 
Jingiap U Jim'. U Paul u pyni shai ia kane da 
kaba ong : “Katno katno sien ruh ba phi iabam 
ia une u kpu, bad phi iadih ia kane ka khuri, phi 
pyupaw ia ka jingiap U Trai, tat ynda Un 
(I Kor. 11 : 25). U la pynlong ia kane ka jing* 
khawai ha ka miet ba yn die noh ia U shaduh 
ka jingiap hi. Kumta ngim lah ban rakhe ia ka 
khlem da kynmaw ia ka jingiap jong U, Ba ka 
jingiap jong U, U pyni shynna ha ngi ia ka jing> 
ieit kabakumno U don namar U la ong da ^hisha: 
**Ym don uba don ka jingieit kaba knam khraw 
ia kane, ba uwei u buhti noh ia la ka jingim na 
ka bynta ki lok jong U*’ (loan. Id : 1.) U Jisu 
U la buhti noh ift la ka jingim wat na ka bynta 
ki nongshun jong U, bad U pyni ha ngi ba ym 
don kawei pat ka jingieit ha ka pyrthei kaba jab 
ban ianujor bad ka jingieit U Bjei. Kane ka 
la pynlah ia ki briew ban sdang ban hikai ba *U 
Blei U long ka jingieit" (I loan. 4 : 8). 

Ki briew ki la pyrkhat shibun shaphang U 
Blei shuwa ba U Jjsu Un wan, hynrei ka jing< 
P 3 rrkhat ba kongsan jong ki shaphang jong U ka 
long ha ka dnr jong U Syiem Uba khraw Uba don 
ka bor ban leh kat ia kano kapo kaba U kwah, 
Ki ngeit ba ka *bor* ka long kaei kaei kaba 
khraw tarn ha ka pyrthei, bad ha ka por ba U 

Jisu U iap ki rkhie beifi ia U da kaba ong : *U 
]^y]iim ia kiwei, ialade pleng itm lah bap 
pyniiP ; lada tJ long tJ Syiem u Israel, to tJn biar 
ipypta na ka diengpbna, te ngin ngeit ha U’ 
(Math. 27 : 42). Rane ka la jti long ka rukom 
pyrkhat, namar ki briew ki sngewsarong than kat 
haduh ba la pynlong ia ki bunsien ban pyrkhat 
ba ka bor ka long kaei kaei kaba khraw tarn, 
bad kin da iakylli pyrthew shuh kane baroh ka 
mut aiu shisha. Hynrei baba ngi la ithuh ia U 
Jisu, tip ruh na U ba don kawei pat kaei kaei 
kaba kham phylla, bad kata ka long ka jingieit. 
U hikai shaphang jong ka ha la ki synran ha 
kaba U sait ia ki slajat jong ki, bad U pynpaw ia 
ka ha ka rukom kaba phylla tarn ha ka jingiap 
jong U hi na ka bynta ki briew. Kane ka jing- 
ieit ka la ialam ia ki briew ban sngewthuh ia ka 
Gospel, namar dei kane ka jingieit kaba long hi 
ka Gospel. U Paul u sngewskhem bha shaphang 
kane bad haba U leit sha Korinth U ong : “Nga 
la kut jingmut ban ym tip ei ei ruh hapdeng 
jong phi, hynrei tang U Jisu Khrist, bad ia U 
ruh ba la sahnarphna” (I Kor. 2 : 2). Dei namar 
ba U Jisu U la iap ba mynta ngi mane ia U ha 
ka mynsiem kaba sugewrit, lem bad ka jingtieng 
burom, kumba u N. V, Tilak u la mane ia U ha 
ka jingrwai : ‘Me la ju iohi ia U Trai, U Khrist 
ba la sahnarphna ?’ Kumta haba ngi iasoh lang 
ha kaba bam ia ka sakrament ka Jingkhawai U 
Trai, ngi kynmaw ia U Jisu, bad ngi kynmaw ba 
U la iap na ka bynta jong ngi. 

(k) Ngi kynmaw ruh ia ka daw haUi U Jisu 
V la tap. Ma U hi U la ong shaphang u kpu bad 

ka waiii, ** ka met jong nga ia kaba la ai noh 

na ka bynta jong phi ka snam jong nga ia 

kaba yn sa theh noh na ka bynta jong phi ” 

(Louk. 22 : 19-20). U pdiang ia kata ka lynti 
jong ka jingiap na ka bynta jong ngi. Kumba u 
Paul u la ong : ‘U la ieit ia nga, bad u la aiti noh 
ia lade na ka bynta jong nga’ (Gal. 2 : 20). Ha 
ka Niam ka Jinglait ki Jiw ki kynmaw ia ka 
jingpyllait ia ki na ka ri Ijipt, Ha kata ka jing- 
laitluid ba ki la ioh la pyniap uwei u khun lang- 
brot ha kawei-pa-kawei ka ling, bad ia ka snam 
jong u la kyllan ha ki jingkhang jong ki iing jong 
ki Jiw ban long ka dak kaba pyni ba del ban iada 
bad pyllaitim ia ki. U Jisu U tip ba ki briew 
ki don hapoh ka jinglongmraw kaba kham shitom 
ban ia kata kaba ha ri Ijipt, bad kane ka iadei 
salonsar ia ki briew baroh, ym tang ia ki Jiw hi. 
U kloi ban leh ia kaei kaei baroh khnang ban 
pyllait ia ki na kata ka jinglongmraw. Ka 
jingieit jong U ka long kaba palat liam kat 
haduh ba U kloi ban shim da lade ia ka jaka 
jong u khunlangbrot ban ai noh ruh ia la ka jong 
ka snam ka jingim. 

U la, kloi ban shah iap. Ki nongshun jong 
U ki la kem bad pyniap ia U. Lada U la mou, 
U lah eh ban lait na ka jingiap. U la lah eh ban 
lait lada Um shym la leit sha Jerusalem, hynrei 
TJ la leit shata da kaba thew khnang (Louk. 9 : 
44 , 61). Wat ha ka kper hi, U la lah eh ban lait, 

namar U la ong ba ym don jingeh ei ei lada Un 
duwai *ba ki angel kin wan ban iada ia U bad 
ban pynliem ia ki nongshun’ (Math. 26 : 53). 
Hynrei U tip i^ai ba kata kam long ka lynti 
jong U Blei, kam long ka lynti jong ka jingieit 
kaba janai ia ki briew baroh, kumta U la shah ia 
ki ban kern ia U. ‘Ka khuri ba U Kpa jong nga 
U la ai ha nga hato iigan ym dih ia ka V U Jisu 
U la mon hi ban shah iap. 

Kumta ngi iohi ba, ha ka jingiap jong U ha* 
lor ka diengphna, U Jisu U aiti noh ia la ka 
jingim da ka mon sngewbha ban long ka jing* 
knia kaba janai. Ka jingknia kaba ai jingmyn- 
toi ka long kata shisha kaba da shongdor eiei. 
Haba ngi tip lyngba U Jisu U Blei U long Uba 
kumno, ngi tip ba Um kwah ia ka jait jingkfiia 
ba ki briew ki ju ai da kaba pyniap ia u syiar ne 
u khunblang. Kumba ka Baibl ka hikai : ‘Na- 
mar ka bym lah ia ka snam ki masi kyrtong bad 
ki blang ban kit noh ia ki pop !’ Ka jingkfiia 
ba U Blei U kwah ka long ka jingai jong ngi ia 
lade ha ka jingkohnguh kaba sngur bad kaba ja- 
nai ia U ; ‘Nga kyrpad ia phi ban aiti noh 

ia ki met jong phi kum ka jingkfiia ba im ba khuid 
bad ba pynsngewbha eh ia U Blei’ (Rom. 12 : 1). 
Kane ka long ka jingkfiia kaba janai ; hynrei 
kaba sngewsih ka long ba ngi shem ba don shi* 
bun ka jingbymbiang ha ngi. Kane kam pynlah 
wat ia uwei ruh na ngi ban shakri ia U Blei ha 
kane ka rukom kaba janai. Ka jingkhwan myn* 
toi bad kiei kiei kiba tngit ki shu iai anoh ha ngi, 

bad kumta ka jibgkftia Jong ngi kani long kaba 
janai. Hynrei U Jisu u ui pyndep ia kane ka 
jingkfiia kaba janai, namair ym don kano kano ka 
pop kaba inoh ha U, bad U la koknguh ia U Biel 
wat haba U la donkam ban leit shaduh Kalbari 
hi. Ka long kaba bakla ban ong ba U Jisu U la 
pyndep ia kane ka jingkfiia ha ka jaka jon0 ngi^ 
namar ma ngi hi baroh ngi dei ban paw ha khmat 
U Blei kumba ngi long, namar ym don uwei pat 
u ban mih bujli ha ka jaka jong ngi. Hynrei U 
la ai noh ia lade na ka hyntajong ngi khnang ba 
ngi lah ban wan shajan jong U Blei, haba da ka 
jingngeit ngi kam kynti ia kata ka jingkfiia jong 
U IC^iit kum ka jong ngi hi. Namar da ka 
jingkfiia kaba janai jong U, U la plie ia ka lynti 
kaba ialam ia u briew sha U Blei. Wat haba ngi 
la long ki nongshan bad ki nongpop U la leh na 
ka bynta jong ngi ia kaei kaei kaba ngi lah ban 
dawa kum ka jong ngi hi da kaba shaniah ha ka 
jingieit jong U ia ngi. 

Ki Jiw ki pyrkhat ba ka snam ka long ka 
jingim jong uno uno u jingthaw ba im. Kumta 
kaba pynmih ia ka snam ka niut ruh kaba pyn- 
mih noh ia ka jingim. U Jisu namarkata U la ai 
noh ia la ka snam — ia la ka jingim — na ka bynta 
ki briew da kaba ong. *Naba kane ka long ka 
snam jong nga kaba ka jong ka jutang ba thym- 
mai, ia kaba yn sa pynmih noh na ka bynta kiba 
bun ia ka ban map ki pop* (Math. 26 : 28). Ka 
pop jong ngi kam long knel kaei kaba rit ia kaba 
lah bin pjrhdam nohdakabi ihn otag bi ngi 

sngewsih na ka bynta jong ka. Ka long kaei kaei 
kaba rem dor shibun kat haduh ba ka dawa ia ka 
jingkohnguh bad jingknia joug U Khrist hi 
khnang ban siew ia ka dor jong ka. Ka long kaba 
eh ban sngewthuh, hynrei lyngba jong ka, ka jing* 
Bhisha ka paw tyngkreifi ba U la lap na ka bynta 
jong nga, hooid U la lap na ka bynta ki pop jong 
ngi’ (1 Kor. 15 : 3). Kumta ha ka sakrament, 
u kpu bad ka waifi ki hikai ia ngi ba U la ai ia la 
ka met, bad pynmih ia la ka snam na ka bynta 
jong ngi khnang ba yn pynim ia ngi na ki pop 
jong ngi. 

(2) Ka ‘Komunion’ (kynnoh Komiwnion) : 
la kane ka ktien ruh la ju pyndonkam bunsien ha 
ka ktien Phareng. Ka iathuh ia ngi ba ngim kyn> 
maw tang ia kaei kaba la jia, hynrei ngi kynmaw 
ruh ia kaei kaei kaba jia mynta hi kumne. Kane 
ka ktien ka mut ‘jingiasyllok’, hynrei ka jait 
jingiasyllok kaba kham kyrpang bad kaba don ka 
jingmut kaba jylliew shibun eh. 

(a) Ka mut ka jingiasyllok lem bad U Jisu 
hi. Haba U iakren bad ki synran ha kata ka 
miet U Jisu U batai shaphang jong ka ba ka long 
kum ka jingiasoh hapdeng u dieng bad ki tnat. 
U kren shaphang u diengsohwaih, u dieng uba 
don kynrei bad uba kordor shibun eh ha kata ka 
ri, hynrei kaei kaba U kren ka iadei lem bad ki 
jait dieng baroh. Lada ngor noh ia ka tnat na u 
dieng, bad kata ka tnat ka thiah ha khyneew 
ngi tip ba ka tlor bad iap noh shen shen, bad ym 

dea Boh uH ifth baa giib, aa Dai tang haba 
ka iaineh ha u dieng, ba ka kjit ia ka jor bad 
ia ka jingim bad ba ka lah ban sei soh. Ha 
kane kajuh ka rukom CJ Jisu U ong ba tang ma 
U hi U lah ban ai ha ngi ia ka bor bad ka jingim 
ban pynlah ia ngi ba ngin tm Inv jingim kaba 
iadei bad ka mon jong U. Hooid U la ong rub : 
*Naba khlem Ma Nga phim lah leh ei ei ruh em’ 
(loan. 16 : 1-6). Kane ka iathuh ia ngi kumno 
ba ngi dei ban shaniah Int ia lade ha U Trai Jiau. 

Ha kawei pat ka por U pyndonkam ia kawei 
pat ka nuksa ban pyni ia kane, ha kaba U iathuh 
iaki briew kiba bud ia U ba ka jingbam jong ngi 
kaba ha la ka sngi ka lah ban pynlong ia ki met 
jong ngi kiba koit ba khiah, hynrei kam lah ban 
bsa ia ki mynsiem jong ngi, Hynrei U ong ba 
ma U hi U lah b^n ^1 ba jingbam ban bsa ia ka 
mynsiem. Ka jingbam kam long kaei kaei kaba 
shabar jong ngi ha kaba ngi lah ban shu shong 
shaniah kum halor ka shuki Ka long kaei kaei 
kaba pynkhlaih ia ngi na shapoh jong ngi hi, bad 
U Jisu U tyrwa ha ngi ia kane ka bor ba shapoh 
jong ka mynsiem. *Ka jingbam kaba iaisah sha 
ka jingim bymjukut’ (loan. 6 : 27) Kane kaba 
U tyrwa ka long ka bor jong U hi, hooid, ka long 
ka jingim jong U hi. Ha ka sakrament U shim 
ia u kpu, bad TJ sam ha ki da kaba ong : 'Kane 
ka long ka met jong nga\ Bad katba ngi dang 
pdiang ia une u kpu uba long ka jingbam ia ki 
met jong ngi, U ai ia lade ha ngi ban long ka 
jingbam na ica b 3 mta ki mynsiem jong ngi« 



|IIam long kab^ ][>akl 4 ban ong l)a 4oa 
JingdoD kaba shisha’ jong U Jisu ba ka s^jkra- 
ment. Kane kam mut satia ba u kpu bad ka 
waifi ki kylla dob kylla snam shiaba, lane ba kata 
kaba rung sbapob ka nierbah jong ngi ka lab ban 
kylla dur ei ei na ka bynta jong ngi ha ka rukom 
kumba leh jadu. U Jisu U la hikai shai ba khlem 
ka jingngeit baroh ka long kaba lebnohei. Hynrei 
baba U shong ryngkat bad la ki jong ki synran, 
ki ioh ka jingiasyllok kaba shisha lem bad U, 
namar ki lab ban iohibad ban iohsngew rub ia U, 
bad ka kti jong U ka lab ban ktah ia ki. Ha kine 
ki rukom kiba paw shabar (J wan sha ki, U ktab 
ia ki mynsiem jong ki bad U bsa rub ia ki. U la 
thaw ia ka lad, ba mynta, la ngim lab sbuh ban 
iohi bad iohsngew ia U ba kata ka rukom, pyn- 
ban ngi dang lab ban iashem ia U. Bad ngi 
sngewthub ba kata ka jingiashem jong ngi ka 
long lyngba kiei kiei kiba paw shabar, bad dei na 
ka bynta kane ka daw ba U la ai ha ngi ia u kpn 
bad ka waifi. Haba ngi pdiang ia kine ki dak da 
ka jingngeit, ngi rung shapoh ka jingiasyllok 
kaba ha syndah eh lem bad U Khrist Uba im. 

(b) Ka ktien *Komunion' ka mut ruh ka 
jingiasyllok ki parabangeit. Ki briew kylleng ka 
pyrthei ki tip ba ka jingiabam jingbam lang ha 
kawei ka jaka ka long ka dak jong ka jingialang 
lok bad jingiasyllok. Kane ka long kaba shisha 
khamtam eh haba iadih Lang na kajuh ka khori. 
Ngi tip ia kane khamtam hangne ha rj India h%,- 
pdepg ki Hin^u, bab^ ki briew kiba dei na kajub 

ka jait ka kynja ki kloi ban ia bam lang hajuh 
bynrei ym bad kiwei pat ki briew. Haba U Jisu 
U ai ia ka waifi ha ki synran jong U, U ong : ‘To 
dih phi baroh na kane’ (Math. 2t) : 27). Ha kane 
ka rukom ka mih ka jingiasyllok hapdeng jongki. 
Kumta naduh myn nyngkong ki khristan ki la 
ahem ha kane ka Jingkhawai ia ka dak jong ka 
jinglong kawei hapdeng jong ki. Ki khristan 
kiba nyngkong ki ju iasoh lang ha kata ka 
‘Komunion’ jong ka jingiabam lang kaba ki ju 
khot, ka Agape’, kaba mut *Ka jingkhawai jong 
ka jingiaieit.^ 

Ka jingmut jong ka jingiasyllok ka nang 
long kaba kham jylliew shuh shuh haba ngi kyn* 
maw ba baroh ngi wan tang kum ki briew ba la 
khot sngewbha da U Jisu Khrist hi. Don shibun 
kiei kiei kiba pyniakhlad ia ka jingiadei jong ngi 
parabriew — uwei uba riewspah, uweipat ubaduk 
uwei uba nang ba stad, bad uwei pat ubym nang 
thoh nangtar — uwei u kren ia kawei ka ktien,bad 
uwei pat u kren da kawei pat ka jait ktien kaba 
iapher — uwei u long u shakri, bad uwei pat u 
kynrad, uwei u long na kawei ka ri, bad uwei pat 
u dei na ka ri kaba iapher. Fynban haba ngi wan 
lang kum ki briew ba la khot sngewbha da uwei 
u kynrad kine ki jingiapher baroh kim long ei ei 
ruh em, namar ngi wan tang namar ba U la khot 
ia ngi ; bad ka jingkhot sngewbha jong U ka 
kham khraw ban ia kineki jingiapher kiba ritba- 
ria ia kiba ngi klet noh. Kane kam kut tang 
hangta , hynrei kan long rah kaba pynjah burom 

tarn ia uta aba la khot sngewbha ia ngi bad aba 
la ieit eh ia ngi baroh lada mangi kiba iawan ngi 
thaw jingiakajia pyrshah uwei ia uwei pat. Haba 
ki iashim bynta ha ka sakrament, ki khristan 
kiba nyngkong ki ju iaduwai lang kumne : 
** Kamba ia une u kpu ba la kdiah la pynsa- 
phred halor jong a lum bad haba la lum lang ia 
ki lyngkhot lyngkhai jong u a la kylla long uwei, 
kumta ruh ai ba ka balang jong Me kan long 
kaba shitylli ba la lum lang na kiba kut jong ka 
pyrthei hapoh ka hima jong Me.” Wat haduh 
kine ki sngi, haba u Pastor u khot sngewbha ia 
ngi ban shim bynta ha ka Jingkhawai U Trai, a 
pynkynmaw ia ka mon jong U Khrist da kaba 
ong : **Ma phi kiba don ka jingiaieit bad jing- 
sbun lem bad ki paramarjan 

Hadien ka thma bah kaba ar, uwei u Ophisar 
na ri Phrans (France) u pynlut ia ka por jong u 
baroh ha kaba trei na ka bynta ban ioh ka jing- 
iadeilok bad ka ri Germany. U iathuh ia ngi ba 
kane ka la sdang ha kawei ka sngi haba a leit 
bam ia ka Jingkhawai U Trai ha lingmane. 
Hangta ha iingmane u shem ia uwei a Ophisar 
na ri Germany uba dem khohsiew marsyndah 
jong u, a da iashim bynta lem ba kata ka sakra* 
ment. Haba u sngewthah ba baroh arngut ki 
long kamjuh — tang ki briew ba la khot sngewbha 
da U Khrist Jisu, kata ka mynsiem jingiashan 
kaba la ja don mynshuwa ka iap noh syndon ha 
poh ka dohnud jong u, bad naduh kata ka khyl> 
lipmat a kut jingmut skhem ban pynlut ia la ka 

jingim na ka bynta ban pyhioh iaka jingiasyllok 
bad jingpyniasuk lem bad ki German. Kumta 
ka jingiasyllok jong ngi kan long tang lem bad 
U Kbrist hi marwei, hynrei lem bad ki briew 
jong U baroh. 

(k) Nalor nangta, kane ka *Komunion' kam 
long tang bad ka kynhan jong ki khristan kiba 
mane ia U Blei ha kawei ka iingmane. Ka long 
kaei kaei kaba phylla lada ngi leit na kawei ka 
jaka ^ha kawei pat, ban ahem ha nongsor ne 
nongkyndong, ha ki iingmane kiba heh ne iing> 
trep kiba rit, ba ma ngi baroh ngi lah ban mane 
ia Ujuh U Trai bad ba ngi long ki jong U hi. 
Ha ka *Komunion' ngi kyhmaw ba ngi long ka 
bynta jong kata ka jingiasyllok khristan shityb 
lup ka pyrthei. Ngi kynmaw ruh ba ngi long ka 
bynta jong ka jingiasyllok kaba laiaid lyngba ki 
pateiig bynreiw bad bun tylli ki spah snem. Ma 
ngi ruh ngi don ka bynta lem bad kito ki khris- 
tan kiba nyngkong ha Korinth kiba iohsngew 
nyhgkong eh ia ka shithi n Apostol Paul ba la 
pule ha ki. Ngi pynkynmaw biang ba ha ka sngi 
ba u Stephan u la iap u khmied ia la ki khmat 
skajrong bad u Mohi ia ka bnrom jong U Blei’ 
(Ki Kam. 7 : 55). Kane ka iathuh ia ngi ba kito 
ki riewkhuid jong U Blei kiba la khlad noh na 
kane ka pyrthei ki la rung shapoh ka jingim 
bymjukut lem bad G Blei, bad hangta la pyn- 
jana.i ia ka jingiasyllok jong ki lem bad U. Ka 
bynta jong ngi ruh ka long ha kane ka jihgiasyi- 
16 k ba khrair. Btid ialbh^ kawei 16 m bad ki 

khaistan kiba im ha ki pateng bynriew baroh 
lyngba kane ka jingiasyllok lem bad U kaba ngi 
dang ioh haduh mynta. 

(d) Kane ka pynkyumaw ia ngi ba ma ngi 
rub ngi khmihlynti hir hir ia kata ka jingiasyllok 
kaba janai kaba ha bneng hi sha kaba ki riew- 
khuid ki la ioh ban rung, bad ka ban sa long 
janai pura haba ka jingsynshar U Khrist kan tap 
lut ia ka pyrthei na kut shakut. tJ Trai Jisu Um 
kwah ia ngi tang ban kynmaw ia U, bad ban 
rung shapoh ka jingiasyllok lem bad U, hooid lem 
bad ki riewkhuid jong U mynta hi, hynrei ba 
ngin khmihlynti ruh ia kata ka ia ha kaba yn sa 
pyndep janai ia ka. Ma U hi U khmihlynti ia 
kane ka ban sa wan, bad U ong : *Ngan ym bam 
shuh na kane, tad ynda ba yn pyndep ia ka ha 
ka hima U Blei’ (Louk. 22: 16). U khmihlynti ia 
ka sngi ha kaba U Blei da shisha Un synshar lut 
bad ha kaba ki jingjynjar bad ki pop jong ka 
pyrthei kin sa wan noh. Ki Jiw ki pyrkhat sha* 
phang kata ka sngi kaba janai kum ‘Ka jingwan 
jong ka hima’, bad teng teng ki kren shaphang 
jong ka kum ka jingkhawai kaba khraw bad kaba 
dap da ka jingkmen. Ym artatien ei ei ba U 
Jisu U pyrkhat shaphang kane haba U buh ia ka 
jingkhawai jong U, bad U ong ia ngi ban bat ia 
ka kum ka jingiateh jutang, ka jingkular kaba 
thikna bad ka jingmad lupa ruhia kata ka jingia 
syllok kaba janai ha ka hima U Kpa jong U sha 
kaba U khot ia ngi. Dbi namar 
man ka teng ba ngi iasoh ha 

pyndonkftm ia kitokiktian kiba ong: *....^haduh 
ba Un wan’, bad ngi khmihlynti da kaba sngew- 
skhem bha ia ka por ha kaba yn sa pyndep ia 
kine ki ktien. 


Ki Jingpuh Ba Man La Ka Stigi. 

Sngi 1 : Ka jingieit U Blei ha U JiBu. I loan. 4 : 
7-10, 14-19. 

„ 2 : Ka jingieit ka long kaei kaei kaba 

khraw tarn. Louk. 9 : 51-56. 

„ 3 : Ka jingthew ia ka jingieit U Blei. 

Bom. 6 : 6-11. 

„ 4 : Balei U Jisu U donkam ban iap. 

Louk. 22 : 14-20. 

„ 5 : Ka jingknia kaba janai. Heb. 10 ; 1-18. 

„ 6 : Ka jingiasyllok bad U Jisu. Philippi 3 : 

7-12. 

„ 7 : Ka jingiasyllok ki khristan. Eph. 4 : 

25-32. 


LYNNONG IX. 

Ka Jingmat Jong Ka Jinghhawai U Trai — (2) 

3. *Ka Sakrament * — Ha ka lynnong vi ngi 
la iapyrkhat shaphang ka jingmut jong ka lakra- 
ment hapoh ka Balang. Ngi la iohi ba don artylli 

ki niam ki rukom kiba kyntang ba la khot da 
kane ka kyrteng : Ka Jingbaptis bad ka Jingkha* 
wai U Trai. Hynrei haba ngi pyndonkam ia ka 
ktien ‘Sakrament’ ua ka bynta ka jingkhawai U 
Trai, ka don ha ka kawei pat ka jingmut kaba 
kham kyrpang. Ka ktien ‘Sakrament’ ka wan na 
ka ktien Latin kaba rant: ‘Ka jingsmai' — ka Sos- 
kular kaba kyntang shibun eh. Haba uno uno u 
shipai Roman u leit pyniasoh ia lade bad ka kyn- 
hun shipai jong u patsha, u donkam ban da iateh 
kular ba un ym shetkylla ia la u patsha hynrei 
ban leh hok na ka bynta jong u wat haduh ka 
jingiap hi. la kane ka soskular ki khot : ‘Sakra* 
mentum’ (kynnoh Sakramentom). Ha ka Jing- 
khawai U Trai ngi pynlong ka jingteh kular 
bad U Blei — ma ngi hi ngi kular ei ei ia U, 
bad ma U ruh U pynpaw ia la ka jingkular 
ha ngi. 

(a) To ngin iapyrkhat nongkong eh, sha- 
phang ka jingkular jong U Blei ha ngi. U Jisu 
hi U pyrkhat shaphang l»ne haba U pyndonkam 
ia ki ktien : ‘Kane ka khari ka long ka jutang 
kaba thymmai ha ka snam jong nga* (Louk. 22 : 
20). Kane ka ktien ‘jutang’ ka thew ruh ia ka 
soskular, kham bunsien, ka jingiateh kular 
hapdeng arngut ki bnew. Ia kane ka ktien la 
pyndonkam khah khah ha ka Baibl, namar ha 
ka jingshisha ka long kajuh kum ka ktien 
‘Testament’. Ha ka Baibl, kane ka ktien ka mut 
ka jingkular jong U Blei ia la ki briew. 

Ha ka Testament Barim ngi pule shaphang 
ki jingknlar ba khraw jongU Blei hau Abraham, 
bad hadien pat lem bad ki khun ki ksietv jong u 
kiba long ki briew ba la jied jong U Blei. U Blei 
U ai ha ki ia ka hukum jong U, bad ki dei ban 
kohnguh ia ka (kumba ngi la iohi ha ka lynnong 
V, I (ii), U da kular ruh ia ki ba lada ki kohnguh, 
ma U hi Un long U Nongda Nongker bad U ban 
ai jingim ia ki. Kumta ka jingknlar jong U ka 
shong ruh ha ka jingbat hok jong ki ia la ka kular 
ban kohnguh ia U. Kaba sngewsih ka long ba 
ki Jiw man ka teng ki pynkhiefi ia la ka kular 
bad klet ia ka hukum U Blei. Ki iai hap ha ka 
pop, kumba ngi shem ba ki briew ki ju iai leh 
borabor. Nangto, da ka 'Jutang Barim' ia ki 
la pynrem bad ki long ki briew kiba khlem jing< 
kyrmen. Te, dei haba kane ka la jia, ba katto 
katne ngut napdeng ki nongiathuhlypa ki sdang 
ban sngewthuh kham bha ia U Blei. Ki iohi ba 
haba ki briew ki bakla, bad kim lah iarap ei ei 
shuh ia lade, U Blei ha ka jingieit jong U Un 
dang plie ia ka lad na ka bynta jong ki. Dei U 
Jeremaiahuba la iathuh shai kdar shaphang kane 
ka jingkular ba sbun jong U Blei. U ong ba U 
Blei Un thaw kawei pat ka *J utang' kaba thym* 
mai ban mih bujli noh ia kata kaba rim bala 
pynkheih da ki briow jong U (Jer. 31 •• 31). U 
Blei Un plie ia ka lad kaba thymmai. Haba U 
Jisu U wan sha ka pyrthei, U wan ban iathuh ia 
ngi ba ma U hi U la wan rah ia kata ka 'Jutang’ 
kaba thymmai — ka ^Testament Bathymmai’ 
keifi. Kaei kaba U wan rah ka long ka jingknlar 

jong U Blei hi ba U la pynlong ha ka jingieit na 
ka bynta jong ngi kiba la pynkheifi ia ka hukum 
jong U. Ki briew ki la leh pop bad ki la phet 
jngai na U Blei bad kim lab shuh ban pynbha 
pat ia lade lano lano ruh Ka long thik ha kajuh 
ka rukom kum haba ngim lah ban maramot ia 
kaei kaei kaba itynnat haba ngi la pynkhein bad 
pynsniew dur ia ka. Hynrei U Jisu U la wan, 
bad kumba ngi la iohi, U shim halor lade ia ka 
bainong ka pop jong ngi. U la aiti noh ia lade 
kum ka jingknia kaba janai jongka jingkohnguh; 
bad U la kyntn ia ngi ban ngeit ba ia kata kaba 
ngim lah shuh ban leh da lade, ma U hi U la leh 
bad U la pile biang ia ka lynti kaba ialam ia ngi 
sha U Blei. U wan rah ia kane ka jingkular jong 
U Blei khnang ba Un iohpdiang ei ia ngi. U pile 
rynghang ia ka jingkhang kum ka jingai sngew- 
bha jong U ia ngi khnang ba uno uno uba da 
sdgewsih shisha ia la ka pop, bad uba kwah shi- 
sha ban bret noh syndon ia ki, u lah ban wan sha 
U ha ka mynsiem kaba sngewskhem bha. U 
Khrist U la lap ban pynlong ia kane ka jingkular 
kaei kaei ka bymjbakla shuh. U shonshapruh ia 
ka da la ka jong ka snam ia kaba U la pynjaw 
halor U lum Kalbari. Kumta haba ngi shim ia u 
kpu bad ka waifS, ngi pdiang ia kata ka *Jutang\ 
hooid ka jutang jong ka jingkular jong U ia ngi. 

la kane ka liang jong ka *SakramenV la nang 
pyni shynna shuh shuh ha kawei pat ka kyrteng 
ba la ai ia ka sakrament, bad ba la pyndonkam 
la slem hangnh Ikt ri India. Ba ka dong ba sha* 

phang shathie jong ka ri India ka don kawei ka 
Balang ba la ju khot, *Ka Balang Syrian’. Ka 
long ka tnad Balang Khristan kaba rim tarn 
ha ri India, bad ki briew ki ngeit ba la seng 
nyogkong eh ia ka da u Thomas, u synran U Trai 
Jisu. Ha kata ka Balang ia ka sakrameut la 
khot da ka kyrteng : *Ka Qarbana Bakhuid’ 
kaba mut : *Ka Jingai Siigewbha Bakhuid’. 
Kumta ha u kpu bad ka wain ki iohi ia ka jingai 
ba sbun jong U Blei ha ki briew, hooid ka jingai 
ia U Jisu Khrist hi ba Un pyndam noh ia ka jing* 
palat bad ia ka bor jong ka pop kaba snob ha 
ngi, bad ba Un plie ia ka lynti kaba thymmai 
bad kaba im kaba ialam ia ngi sha U Blei. 

(b) Hynrei haba ngi shim ia ka sakrament, 
ngi jubab ia kata ka jingkular bad ka jingai 
jong U Blei da kaba ngi kular ei ei ia U pat. 
Ban pdiang ia u kpu bad ka waifi ia kiba U tyrwa 
ha ngi ka dei ban mut ba ngi pdiang ia U kum la 
U jong U Nongpynim bad U Trai jong ngi. Ngim 
lah baii ioh pdiang ia ka jingai jong U ha ngi kaba 
long ka jingmap ei bad ka jingim ba thymmai 
pat, lada ngi wan lem bad ka jingthmu ha ki 
dohnud jong ngi ban shu iai leh ia kiei kiei kiba 
long pyrshah ia ka mon jong U. Kumta haba ngi 
shim ia u kpu bad ka wain, ngi plie ia la ki jong 
ki dohnud sha kata ka jingkular ba sbun jong U 
ban pynthymmai ia ngi da kaba ngi kutjingmut 
skhem ba ha ka bor jong U ngin ialeh ban im ka 
jingim kaba iadei bad ka mon jong U. Khlem 
kane ka jingthmu kaba hok, baroh ka long kaba 



lehnohei. Dei namar kane ka daw haba u Pastor 
u khot sngewbha ia ngi ban iashim bynta ha ka 
sakrament u pyndonkam ia ki ktien kiba kum 
kiue ; **Ma phi kiba kylla kaba mut da shisha ia 
la ki pop, bad kiba don ka jingiaieit bad la ki 
paramarjan, bad kiba la kut jingmut skhem 
ban im ka jingim kaba thymmai. da kaba 
kohnguh ia ki hukum jong U Blei, bad ban 
iaid naduh mynta ha ka lynti ba khuid 
jong U 

Bunsien ki briew ki kwah ban nang pyn> 
skhem shuh shuh ia la ka jingkular da kano kano 
ka kynja dak ne jamin. Kum kane ka nuksa : 
Ka don ka jingiathuhkhana ha ri Skotland sha- 
phang katto katne ngut ki briew kiba la kular 
ban ialeh haduh ka jingiap na ka bynta ban ioh 
ia kaei kaei, bad ban teh kham skhem ha lade ia 
kata ka jingkular, ki soi ia la ka kyrteng ym da 
ka sia hynrei da ki khulom ba la wieh ha ka 
snam jong ki hi. Ngi wan ha ka mynsiem kaba 
ihrang da shisha, ryngkat bad ka jingkular ba 
ngin iaid ha ka lynti jong U Blei, ha ka bor ba 
U la kular ban ai ha ngi. Ban pynioh ha ngi 
ia kane ka bor, U teh ia la ka jutang ha 
u kpu bad ka wain kiba long ki dak jong ka met 
bad ka snam U Trai Jisu. Na ka liang jong ngi 
pat, ngi teh ia la ka jutang da kaba pdiang ia 
kine ki dak bad kam ia ki kum la ki jong — kaba 
long ka dak jong ka snam jong U ia kaba U la 
theh noh na ka bynta jong ngi ban ialam ia ngi 
sha ka jinglong thymmai jong ka jingim. 



4. Ka 'fukharisV (Ewbe^t) Hangae agi 
ioh ka kyrteog kaba la rim sbibun eh. Pang 
pyndonkam ia ka haduh mynta ha bun tyjli ki 
tnat jong ka balang. Pa shim ia ka na ka ktien 
Grik ‘Encharisto’ kaba mat : “Nga ainguh”, bad 
ka pynkynmaw ia ngi ba ka Jingkhawai U Trai 
ka long ka por jong ka jingkmen bad jing- 
aioguh. 

(a) Ha kaba ainguh, ngi bud ia ka nuksa U 
Trai Jisu hi, namar ha ki jingthoh baroh kiba 
iathuh ia ngi shaphang ka jingbuh jong U ia kane 
ka jingkhawai la ong ba *U da ai nguh* {Louk. 
22 : 19). TJ shim ha ki kti jong U ia U kpu bad 
ka wain ka jingbam bad jingdih, bad ha shuwa 
ba Un pyndonLim ia ki, U kynmaw ba ngi ioh- 
pdiang ia ki jingai baroh na U Blei bad kumta 
U ainguh na ka bynta jong ki. Bunsien ngi klet 
ia ka jingshisha ba ym don kaei kaei ruh kaba 
long ka jong ngi hi. Baroh ka long kaba U Blei, 
ha ka jingieit jong U, U la ai ha ngi ; hynrei 
ngi pyrshang pynban ban knieh kynthet ia kiei 
kiei bad ban ong ba ki long ki jong ngi— ngi long 
thik kum ki khyanah kiba lalot. Hynrei U Jisu 
Um klet ; bad U pynkynmaw ia ngi ruh ba ka 
jingshai jong ka sngi, bad u slap, bad baroh 
kaba mi.h na ka sla khyndew ki long ki jingai 
kiba kordor jong U Blei ; bad U ainguh na ka 
bynta jong ki. Bad kumta shuwa ban sdang 
bamja bad khamtam eh shuwa ban sdang ia ka 
jingiaseng Jingkhawai U Trai, ka long kaba bha 
ban da .aiQgidi kmpba U Jisu V la 1^. 



{b) Hynrei ngi kyomaw rub ba U Jistt U la 
buh ia ka Jingkhawai U Trai ha ka jaka jong 
ka Niam ka Jinglait. Ka Niam ka Jinglait ka 
long ka Jingkhawai ba khra^r jong ki Jiw ban 
kynmaw bad ban ainguh ia U Blje! na ka bynta 
ka jingpyllait jong U ia ki na ka jinglongmiaw 
ha ri Ijipt. Kumta ha ka jingiaseng Jingkhawai 
U Trai ngi pyndap ia la ki dohnud da ka jipg* 
kmen kaba khraw, ban aingnh eh ia U Blei 
Uba la tyrwa ei ha ngi ia ka jingpyllait kaba na 
ki pop lyngba U Jisu Khrist. 

(k) Kumta don artylli ki jait jingainguh 
ha ka jingiaseng Jingkhawai U 1 Prai. (ijNgi 
ainguh ia U Blei Uba long U Nongthaw^ namar 
U laai ha ngi ia kaei kaei baroh kaba ngi 
donkam na ka bynta ban kyrshan ia ka jingim 
jong ngi ha ka doh. U kpu bad ka waifi 
ki pynkynmaw ha ngi ia kiei kiei kiba bha 
baroh kiba mih na ka sla khyndew. Da ki, U 
Blei U bsaia ngi bad ia ki jingthaw ba im jong U 
baroh. Bad ngi iaroh ia U na ka bynta ka jing- 
pynlong bad ka jingbsa jong U ia ngi ; hooid ha 
ka bynta ka jingim bad ka jingkoit jingkhiah ba 
U la ai ha ngi. (ii) Hynrei u kpu bad ka waifi ki 
mut ruh ia ka met bad ka snam jong U Trai, bad 
ngi kynmaw ba U la ai ia lade na ka bynta jong 
ngi. Kumno te ngi lah ban pynpaw lut ia ka 
jingsngewnguh jong ngi ia U Blei Uba long U 
Nongpynim, haba ngi pynkynmaw ia lade ba U la 
py»iim ia ngi da ka jingaiti poh la 1% ka ipng ka 
jingim, ka jin^ap U !^ai Jisu hi ? Ki Jiw ra tip 

ba ki don ka daw kaba khraw ban ainguh ia U 
Blei man ka snem na ka bynta ka jingpyllait ba> 
phylla jong U na ri Ijipt. Hynrei ngi don ka 
daw kaba kham khraw ban ainguh ia U Blei man 
ka kynti ba ngi rakhe ia ka sakrament jong ka 
Jingkhawai U Trai kaba long ka jingsah jinghyn- 
maw ia ka jingaiti noh U Jisu ia lade iia ka bynta 
ban pynim ia ngi na ki pop jong ngi, kaba long 
ruh ka lad ba U pyndonkam ban pyndap ia ngi, 
da ka jingiasyllok lem bad U ; hooid kaba long 
ruh ka soskular jong ka jingieit kaba iaineh, bad 
ka jingim bymjukut kaba U ai ha ngi. Dei namar 
kane ka daw ba ha ka jingiaseng Jingkhawai U 
Trai naduh ba sdanghaduh ba kut jong ka la pyn- 
dap da ka mynsiem jong ka jingkmen bad jing- 
sngewnguh ia U Blei. Ngi sdang ia ka jingiaseng 
da ka jingainguh bad jingiaroh, bad shuwa ba 
ngin mih noh na lingmane ngi pynwai da ka jing- 
rwai jong ka jingkmen bad jingainguh ia U Blei. 

(d) Ha ka jingainguh jong ngi, lada ka long 
shisha naduh ka dohnud, ngi klet noh ia lade bad 
ngi pynleit lut la ka jingmut jingpyrkhat baroh 
ha kaba pyndonburom ia U Blei ; bad ngi ialong 
lang kawei lem bad ki jingthaw jong U baroh, 
bad ngi iasoh lang ha ka juh ka jingrwai ba khraw 
jong ka jingiaroh bad jingpyndonburom kaba 
pyndap lut ia ki bneng bad ia ka khyndew baroh 
kawei. Ei angel kiba iohi shisha Uba kumno U 
Blei U long, ki iaroh ia U khlem man thait shuh, 
kumba u Isaiah u la iohi ha ka jingithuhpaw 
jong U, haba U iohsngew ia ki ba ki rwai ; *U 

Bakhuid, U Bakhuid^ U Bakhuid long U Trai ki 
paid’ (Is. 6 : 3). Ha ka Jingkhawai U Trai ia ngi 
la ialam aka kata k» jaka ba khuid ha kaba ma 
ngi ruh ngi iohi ia ka kam ba phylla jong U Blei, 
bad la pyniong ia ngi ruh ban iashim bynta ha 
kane ka jingrwai jong ka jinglaroh. Kumta ha 
ki jingrwai ba ngi pyndonkam, ngi pynkynmaw 
ia lade ba ngi iaroh ia U Blei Mem bad ki angel 
bad ki angel rangbah’. Ka jingtrei jong U Blei 
kam sahkut tang ha iwei i dong iba rit, hynrei ka 
pyndap ia ki bneng bad ia ka pyrthei baroh. 
Bad haba ngi da pyrkhat shisha kaei ba U Blei 
U leh» ngi sngew kum ba la kit noh ia ngi shaduh 
ka duriaw bah jong ka jingiaroh ia U, bad ngi 
sngewkmen ba ngi lah ban ioh bynta ha kaba 
kum kane kaei kaei. 

Ki Jingpule Ba Man La Ka 8ngi ; 

Sngi 1 : Ka jingkular jong ka Jutang Bathymmai 
Jer. 31 : 31-34. 

,, 2 : Ka jingkular jong U Blei kaba thikna. 
Heb. 6 : 13-20. 

3 : Ka jingaiei jong U Blei. Isaiah. 55. 

„ 4 : Ka jingkular jong ngi ia U Blei. Bom. 

12 : 1 - 2 . 

„ 0 : Ka jingainguh na ka bynta ka jingpyl* 
lait. Salm 124. 

„ 6 : Ka jingkmen khristan. Phil. 4 : 4-T. 

7 : Ka jingainguh na ka bynta ka sakra- 
ment. Mark. 14 : 22*26. 



LYNNOKG X 

Ka JIngiatang Jingkhawai U Trai. 

Kawei na kiei kiei kiba sngewsih tarn ha ka 
pyrthei ka long ka jingshiBha ba ka balang ka 
iapait iapra ha la ki jong ki jong ki kynhun. U 
Trai Jisu U la thmu ia ka ba kan long kawei, 
hynrei ki nongbud jong U pat bunsien ki ia- 
shong khlad uwei na uwei pat, bad mynta ha 
kine ki sngi 4on shibnn ki balang kiba pher 
ba pher. Don ki khristan ki bym lah shah ban 
iohi iA ki jingiapait iapra kiba kum klne, bad ki 
kwah bad shu pyndam noh eyndon ia ki. Ki 
kren ia kaba dei haba ki ong ba kam long ka mon 
jong U Trai ba ngin iaim kyrpang kyrpang ; 
hynrei ka jingpyrkhat jong ki ban pynlong noh 
kawei tang namar ka jingbym lah shah, kamlong 
kaba dei. Ki don ki daw kiba khia shisha lajan 
ha man kawei-pa-kawei ka jingiapait balang. 
Dei ban da sngewthuh bha ia kine ki daw shuwa 
ban ia pynkut nia shaphang jong ki. Ka ju jia 
bunsien ba don ki riewngeit kiba shem ba ia ka- 
wei ka bynta kaba donkam jong ka jingngeit 
khristan ym shim niewkor ei ei ne la pynklet 
noh ia ka ; kumta ki wad lad kumno ban pynioh 
jaka ia kata ka bynta ha ka balang. Ka 
balang kaba shisha ka kdup ia ka jingai jong U 
Khrist baroh kaba U ai ha ngi ha ka rnkom ka- 
ba iar haduh katta katta. Baroh ngi dei ban ia 
trei lang ban pynwan ia ki briew jong U baroh ha 
kata kawei ka Balang. Hynrei da kaba sngewbu* 

rom eh rub ngi dei baa ialeh bail angewthuh ia ki 
bynta kiba kordor ba kawei-pa-kawei ka jait 
balang ka sngewdei ban bat bad ban pynpaw ha 
ka jingim jong ka; bad ngi dei ruh bad ialeh ban 
sngewthuh kaei ba ka balang jong ngi hi ka kwah 
ban pynpaw — ha ka rukom pyoiaid balang bad 
jingmane jong ka. 

Ha kaba rakhe ia ka sakrament ka Jingkha 
wai U Trai don shibun kiei kiei kiba iadei lang 
salonsar ha ki balang baroh. Hynrei don katto* 
katne tylli kiei kiei kiba paw tyngkreifi ha ka 
jingiaseng jong ka balang jong ngi hi ia kaba ngi 
dei mynta ban pyrshang ban sngewthuh : 

1. Nyngkong eh pgi iohi ia u kpu bad ka 
waiS la buh ym halor ka duwan hynrei halor ka 
miej. Ha bun tylli ki niam la ju pyndonkam ia 
ka duwan na ka bynta ks^ jingkiHa^ kaba long ka 
jingai jong ki briew ha U Blei. Hynrei kumba 
ngi la lohi, ha ka Jingkha wai U Trai ngi kynmaw 
tang ia kawei ka jingkhia kaba janai ba la 
pynlong na ka bynta jong ngi da U Trai Jisu. 
Hooid, ngi kynmaw ia kata ka jingkfiia, hynrei 
ngi kynmaw ruh ba la pynlong ia ka tang shisien 
halor u Lum Kalbari, na ka bynta ia baroh. Bad 
haba ngi pyrshang ban sngewthuh lyngba ka jing- 
ngeit bad jingduwai aiu kane ka mut na ka bynta 
jong ngi, ngim mut ba ngi lah ban shu iai rakhe 
ia ka kumba leh katto katne tylli ki balang — kum 
ka Balang, Roman Katholik i kumba ka pyrkhat 
ba ka lah ban leh ia ka. Ha ka balang jong ngi 

ngi ngeit ba ka long kaba donkam eh ban pyn- 
kynmaw ba U Trai Jisu U la ong ia ngi ban bud 
ia ka nuksa jong U ha kaba rakhe ia ka jing- 
khawai jong ka jingiateh jutang, bad la pyni shai 
ia kane da kaba pyndonkam ia ka miej. Ha ka 
jingaiei ba phylla jong U, U khot sngewbhaia ngi 
ban long ki nongiabam jingbam lem ha ka miej 
jong U ; bad U buh ha khmat jong ngi ia u kpu 
bad ka waiii kum ki dak kiba shabar kiba pyii- 
paw ba U ai ha ngi ka jingbam kaba dei ia ki 
mynsiem jong ngi, bad ka lad ba ngi lah ban ioh 
bynta ha ka jingim jong U. 

Dei namar kane ka daw ruh ba u Pastor u 
shim ia la ka jaka shadien jong ka miej, bad utn 
leh kumba ma a hi u long u lyngdoh uba ai 
ia ka jingkhia. Ngi tip ha ki katto katne tylli ki 
niam ki briew ki ngeit ba dei tang ki lyngdoh 
kiba lah ban leh ia kiei kiei kiba plie ia ka lynti 
kaba lam sha U Blei na ka bynta kiwei pat ki 
briew. Hynrei ma ngi pat ngi ngeit ba dei tang 
U Jisu Khrist hi Uba plie ia ka lynti kaba lam 
U Blei na ka bynta jong ngi. U la lah leh ia 
kane, bad ym donkam shuh ba uwei pat u briew 
un ieng hapdeng jong ngi bad U Blei, U Pastor u 
don la ka bynta kaba donkam, namar ngi ngeit 
ka long ka mon tJ Blei ba katto katne ngut ki 
briew ia kiba u la pynbit khnang na ka bynta 
kane ka jingshakri, dei ban pynkyrpang ia ki na 
ka bynta ka kyrdan kaba kum kane. U Pastor 
u long u briew pba la iohsngew ba U Blei U khot 
ia ti ban ihimti ia kane ka kam. U long mh u 

briew ba la jied da ka balang kum aba tbit ia 
kane ka kam, bad uba la shah hikai bad ioh ka 
jingpynkyntang na ka bynta kane ka jiogshakri. 
Namarkata, u ialam ma u ia ki briew ha kiei kiei 
kiba kyntang kum ha ka jingiaseng, bad ki 
sakrament. Hynrei kane kam mat ba u long a 
jaitbriew uba pher ua kiwei pat, lane ba ka lynti 
kaba ialam sha U Blei ka long ba la khang khyr* 
dep ia kiwei pat ki briew lymda ki ioh ia ka 
jingiarap u Pastor. Ma u lem bad ngi kumjuh 
ngi ialong tang ki para iiongiabam jingbam ba 
ia khot sngewbha da U Khrist sha ka miej 
jong U. 

la kane la nang pyni shuh shuh da ka jing* 
shisha ba ju don borabor lem bad u ha ka miej 
kiwei pat ba la ju khot *ki Tymmenbasan’. Ki 
Tymmenbasau ki long ki briew kiba la pynpaw 
da ka jingim jong ki ba ki long da shisha ki briew 
kiba kynja* mynsiem. Ki long ruh ki briew ba 
la pynkyrpang na ka bynta ban sharai ia ki kam 
ki jam jong ka balang, bad ban iakit ryngkat 
bad u Pastor ia ki katto katne tylli ki kam. 
Haba rakhe ia ka sakrament, kam dei ka kam 
ka jong a Pastor marwei, lane kaba pyndep tang 
namar ba dei ban kohnguh ia a, hynrei borabor 
ka long da ka bor bad jingrai jong ka komiti 
balang kaba trei kam ha ka kyrteng jong ka 
balang hi. Kumta ngi iawan lang sha ka miej 
U Trai kum ki para dkhot ka balang jong U, 
bad kam ki nongbam jingbam ba la sha khot 
sngewbha sha ka jingkhawai jong U. 



2. Ha ka balang jong ngi ngi ju pynlong 
kawei ka jingiaseng Jingkhawai U Trai kaba kyr- 
pang, bad ia ka por jingiaseng baroh kawei la 
ju pynlut tang ha kiei kiei kiba iadei bad ka 
sakrament, Haba ngi iashim bynta ha ka sa- 
krament, ngi wan ban iashem ia U Blei hi, bad 
ban iashem ia U ka long ban mane ia U. Don 
shibun ki bynta ha kane ka jingmane ia kiba 
ngi la iakren ha ka Lynnonglll. Ngi iaroh 
ia U Blei, haba ngi kynmaw ia ka jingbha jong 
U kaba paw khamtam eh ha ka sakrament. 
Ngi wan da kaba kynmaw rnh ia la ka jong 
ka jinglong bym bitnam jong ngi ; kumta ngi 
phla ia la ki pop bad ngi wad ia ka jingpynkhuid 
jong U. Haba ngi kynmaw kumno ba U Trai 
Jisu U la ai ia lade na ka bynta ki briew baroh, 
ngi duwai na ka bynta kiwei pat bad ngi ai ia la 
ki jingainguh (jingkynshew) na ka bynta ka kam 
jong U. Ngi pule ia ka Baibl ban iohsngew ia ka 
Ktien U Blei kaba kren ha ngi, bad u Pastor u 
ai kawei ka sermon ban iarap ia ka jingsngew- 
tihuh jong ngi. 

Ha kane ka jingmane baroh kawei, ngi pyn- 
leit jingmut tang sha ka sakrament hi. Don 
bun jait ki bynta ha ka jingmane, hynrei ka don 
ruh ka jingryntih. Ka long ka jingryntih kaba 
mih na ka jingshisha ba kawei- pa -kawei ka byn- 
ta ha kata ka jingmane ka thew beit tang sha 
kawei bad kajuh ka jingjia. Ka long kumba ngi 
phai beit sha kft jftka ha kaba n don u btjew nba 
kren ha ngi. Kumta ruh, ha ka jingmane ngi 



pynleit lut ia la ka jingpyrkhat tang sba kaWe! 
kaei kaei, bad ha kano ka jingiaseng ka milt aba 
ka sakrameut. Vamar kane ka daw u Pastor 
u iathuhkhana shaphang kaei kaei kaba pyn- 
khreh ia ngi ban shim ia ka sakrament, khnang 
ba ngi lah ban sngewthuh janai bha ia ka jing- 
kular jong U Blei kaba don ha ka. 

3. Hadien ka jingiathuhkhana, u Pastor a 
khot sngewbha ba ngin iashim bynta ha ka 
Jingkhawai U Trai. Byngkat bad ka jingkhot 
sngewbha, ka don ruh ka jingmaham, namar ia 
ngi la pynkynmaw ba u Paul u hikai ba uwei* 
pa-uwei uba iashim bynta dei ban It ia la ka 
dohnud, ioh haba ngi wan sha ka jingkhawai ngi 
klet noh haduh katno ka long kaei kaei kaba 
kyntang (1 Kor. xi : 28,29). Lada ngin iohpdiang 
shisha ia ka jingaiei U Khrist, ngi dei ban kwah 
naduh ka dohnud ban long kiba khuid phar na 
ka pop, kata ka long, ngi dei ban da sngewsih 
kthang na ka bynta la ki jong ki pop, bad ban 
ym don kano kano ka jingthew pyrshah ia kiwei 
pat ki parabriew. Kane ka jingmaham ka don 
hangne, hynrei u Pastor u kren ruh ki ktien jong 
ka jingktilar kiba kordor eh kiba U Jisu U pyn- 
donkam haba U khot sngewbha ia ngi ban wan 
sha U. **Nga long U Kpu jong ka jingim : uta 
uba wan ha nga un ym thngan shuh : bad uta 
uba ngeit ha nga un ym sliang shuh... uta uba 
wan ha nga ngan ym kyntait noh ia u shabar’ ; 
ia kiba kum kine ki ktien la pyndonkam. Ngi la 
kynmaw ba don shibun ki jingiapher hapoh ka 

balang U Jisu Khrist, hynrei ngi tip ba don kito 
kiba ieit ia U Trai Jisu ha baroh ki tnat jong ka 
balang, bad ka miej kam long ka jong ngi hynrei 
ka jong U. Namarkata ha ka jingkhot sngew- 
bha jong u, u Pastor u khot ha ka kyrteng U 
Khrist hi ia kito baroh kiba ieit ia U Trai Jisu, 
bad kiba long ki dkhot jong kano kano ka tnat 
Balang jong U. 

4. Shuwa ba ngin shim ia ka jingkhawai u 
Trai, ngi rwai kawei ka jingrwai ban pynpa\9 ia 
ka jingsngewsih jong ngi ia la ki pop bad ia ka 
jingdonkam jong ngi ia ka jingaiei U Blei ; ngi 
pynpaw ruh ia ka jingngeit jong ngi kaba skhem 
ba U kwah da shisha ban kyrkhu ia ngi. Katba 
ngi nang iarwai, ki tymmenbasan ki wan rah 
shapoh Ungmane ia u kpu bad ka waifi ba la 
pynkhreh lypa, bad ki pynbiang ia kaba donkam 
baroh na ka bynta kata ka miej jong ka jingkha- 
wai. U Pastor ruh u hiar noh nalor ka pulpit ban 
iashong ryngkat bad ki tymmenbast^n shadien 
jong ka miej. Haba la kut ka jingrwai u Pastor 
u ialam ia ngi ha ka jingduwai jong ka jing- 
pyndem rit ia lade haba ngi rung *shapoh ka khet 
ka jingisynei jong U Blei’ khnang ba U lah ban 
ai bor ia ngi ba ngin pdiang ia ka sakrament 
ha ka jingsngur ka dohnud bad ka jingshisha 
baroh. 

5. Ha kane ka jingiaseng ngi ialeh katba 
lah ban bud thik ia ka nuksa jong U Trai hi 
Uba* la ong : **T!o leh ia kane ia ka ban kynmaw 

ia nga”. Ngi leh ia baroh da kaba kohngtih ia ka 
hukum jong U, kumta u Pastor myntapat a pule 
ia kavei ka bynta na ka Baibl kaba long ka 
‘ IV aran' jong ngi ha kaba rakhe ia ka Jingkhawai 
U Trai, bed kaba iathnhthik iangikumnoU Trai 
Jisu hi U la leh. Kham bunsien ka bynta na ka 
Baibl ba la ju jied ban pule ka long na ka shithi 
ba [J Paul u thoh sha ka Balaiig Korinth ban 
pynkynmaw ia ki khristan ha kata ka balang ia 
ka jingmut jong ki baroh (1 Kor. 11 : 23*26). 
Kane ka bynta ka pynkynmaw ia ngi ba ‘ha ka* 
juh ka midt ha kaba la die noh ia U, U Jisu U 
shim ia u kpu bad ka waiii bad haba U la lab 
ainguh U la ai ia ki ha ki synran jong U’. 
Ban bud ia kane ka nuksa, u Pastor ruh u 
ialam ha ka jingduwai jong ka jingainguh 
bad jingiaroh ia U Blei. Ha kane ka jingdu- 
wai ainguh ngi pyniasoh ia lade lem bad ka 
Balang shityllup ka pyrthei, lem bad ki jing- 
thaw jong U Blei baroh. hooid lem bad ki Angel 
bad ki rangbah Angel hi. Haka por jong kane ka 
jingduwai u Pastor u pynkyrpang ruh ia u kpu 
bad ka waifi, bad u pan ia ka jingkyrkhu jong U 
Blei halor jong ki na ka bynta ka jingdonkam 
kaba kyntang. 

0. Nyngkong eh ki sam ia u kpu, hadien pat 
sa ia ka waifi. U Pastor u ai ia kine nyngkong ha 
ki tymmenbasan kiba shong bajan ka miej. Bad 
katba u ai ha ki, u pynkynmaw ha ngi kumno U 
Jisu hi U la ju ai ha la ki jongki synran, da kaba 
ong ha ki bad kumjuh ruh ha ngi : ‘To shim, to 

bam une u long ka met jong nga ia kaba la pyn- 
Iwet na ka bynta jong phi : to leh ia kane ia ka 
ban kynmaw ia uga’. Bad nangta haba ai sa ia 
ka khuri pat : ‘Kane ka khuri ka long ka jutang 
ba tbymmai ha ka snam jong nga : to leh phi ia 
kane, la katno katno sien ruh ba phi dih na ka 
ia ka ban kynmaw ia nga’. U Pastor u pyndon- 
kam ia kine ki ktien U Trai Jisu, bad nalor 
nangta um kren ei ei shuh. U Pastor u ai ha ki 
tymmenbasan, bad ma ki pat ki ai ha u, namar 
ma u ruh u long tang u ‘nongbam jingbam’ ha 
kajuh ka *miej’ bad u pdiang ia ka jingbam na 
kfi kti jong uwei pat. Hadien kane, ki tymmen- 
basan ki rah ia u kpu bad ka waifi sa sha kiwei 
pat ki nongiabam jingbam, ki riewdkhot baroh 
keih jong ka balang. Ha ki katto katne tylli 
ki balang, katba nang sam ia ki la ju kren ruh 
ki ktien na ka Baibl ha kito kiba pdiang ilk u 
kpu bad ka waifi. Ki long ki ktien kiba sngew- 
tynnat eh, kiba ba don ka khubor ha iwei-pa- 
iwei. Hynrei ka ju kham long ka rukom ba ka 
jingiaseng baroh kawei ka dei ban don ha ka jing- 
jarjar. Ngi la lah iohsngew ia ka Ktien U Trai 
hi, bad mynta ha ka jingjarjar kaba sngew 
shongkun uwei-pa-uwei uba don hapoh jing- 
iaseng u lah ban iohsngew biang ia kijuh ki ktien 
kiba kren ha U da U Trai jong U hi. 

7. Ki tymmenbasan ki wan rah ia u kpu 
bad k^ waifi ha ki jaka shong jong ngi. Kane 
ka loi^g namar ba ngi bud ia ka hukum jong U 
Trai— pgi la wan tang kumki nongbamjingbam 

ba la khot sngewbha sha ka miej jong U. Ki 
uongbam jingbam ha ka jingkbawai kin ym ieng 
na ka jaka shong jong ki ; ia ka jingbam bad 
jingdih la shu sam na uwei sha uwei pat. Ha 
ki katto katne tylli ki balang ki briew ki leit* 
sha khmat da lade hi, uwei hadien uwei, lane 
shikynhun kynhun ban pdiang ia u kpu bad 
ka wain na u Pastor. Nalor kata shuh shuh don 
kiba pyrkhat ba ki lah ban kham pynpaw ia ka 
jingtieng burom ia U Blei da kaba dem khobsiew 
ha ka por ba ki pdiang iau kpu bad ka waifi. Kito 
kiba shem ba kane ka jingleh ka iarap ki dei 
ban bud ia ka. Hynrei ngi bakla shibun lada 
ngi pyrkhat ba ka long ka jingleh ka bymdei ne 
ka jingbymfiiew burom ia U Blei haba ngi shu 
shong ha la ki jaka shong ban pdiang ia u kpu 
bad ka waih. Ha ha jingshisha ka long mar- 
khongpong, namar dei hangne ba ngi shem ja 
ka jingaiei ba phylla jong U Trai Uba la khot 
sngewbha ia ngi da lade hi ba ngin long ki nong* 
bam jingbam lem bad U. Ngi dei da sbisha ban 
sngewtieng burom eh haba ngi pdiang ia ki, 
namar ngi tip ba Uta Uba la khot sngewbha ia 
ngi Um dei Uwei pat, hynrei U Trai hi Uba 
tyrwa ei ha ngi, ha u kpu bad ka wain, ia ka 
lad jong ka jingiasyllok lem bad U. Wat ai ba 
ngin klet ba dei ma U Uba la mutdur ia kane ka 
dak jong ka jingiabam lang. 

Kane ka dak ka ring lang ruh ia ngi baroh 
sha ka jingiasyllok ba t^ndah eh para ma ngi hi. 
Kham bunsien ngi ju iadih lang na kajuh ka 

khuri. la u kpu pat, na ka bynta ka jingbit, 
kham bunsien la ju kdiah lypa ha ki lyngkhot 
kiba rit, hynrei ngi del ban kynmaw ba ia kine 
ki lyngkhot la kdiah na uwei u ruti ne u kpu na 
uba ngi iaBhim bynta lang barok. Kumta ngin 
pdiang ia kine ki jingbam jingdih tang na ka 
bynta ia lade hi ; hynrei la kyntu ia ngi ba ngin 
iaai lem na uwei ha uwei pat uba shong marjan 
bad ngi. Don ki briew kiba pyrkhat ba ki dei 
ban pynphai biang la u kpu bad ka wain sha u 
tymmenbasan uba ai ha ki, hynrei kam dei ban 
long kumta. Ha kaba sdang eh jong ka jing- 
khawai U Khrist U la shim ia ka khuri had U ong 
ruh : **To shim ia kane bad iasam lem ia ka 
hapdeng jong phi hi” U long ma U hi U Bangbah 
Lyngdoh, Uba plie ia ka lynti sha U Kpa na ka 
bynta ia baroh, bad U kwah ban ai ia ki jiogai 
jong U da ki kti jong ki shakri jong U, ma ki hi 
kiba long ki dkhot ka balang jong U. Kum ki 
dkhot ka balang jong U, ngi ioh bynta ha kaba 
ai bad kaba pdiang. Ka jingieit jong u ka long 
na ka bynta jong ngi, hynrei ka long ruh na ka 
bynta u paramarjan jong ngi, bad katba ngi 
iashong lang da kaba sam ia u kpu bad ka waiS 
na uwei ha uwai pat, la pynlah ia ngi ban shim 
bynta ha kaba pynpaw ia kata ka jingieit ha 
kiwei pat ruh. 

8. Ngi la iohi ba ia ka Jingkhawai U Trai 
la ju rakhe kum ka bynta jong kawei ka jingia* 
seng kaba kyrpang. Ua kumno kumno ka long 

ka jingiaseng kc^ba dap pura tang baba don ka 
jingmane kumba la kdew haneng Ka *8akra> 
ment’ kam long u kpu lane ka waifi ; bynrei 
*Kaba ai bad kaba pdiang ia u kpu bad ka waifi» 
da ka jingugeit, jingduwai bad jingmane. Ym 
dei u kpu bad ka wain hi, bynrei u kpu bad 
ka waifi ba la pdiang da ka jingduwai bad ha 
ka jingngeit, bad ba la pyndonkam ia ki na ka 
bynta ka jingbsa ia ki mynsiem jong ngi. Kane 
ka long shibynta na ka daw balei ba ha ka 
balaug jong ngi la ju pynlong ia kane ka jing* 
iaseng Jingkbawai U Trai tang teng teng, ym 
kumba leh ha ki katto katne tylli kiwei pat ki 
balang. Ka long ka jingkhawai kaba sngew 
shongkhia ha kaba ngi dei ban iashim bynta lem 
bad ka jingpynkhreh kaba nadong shadong ia la 
ka dohnud bad ka mynsiem. Lada pynlong 
bunsien eh ia ka, ngi lah ban kylla long ki bym- 
suidfiiew, bad ban klet ia ka jingdonkam ia ka 
jingogeit kaba shisba bad ka mynsiem ba la 
pynkhreh lypa. Mynnor, ha ri Skotland ia ka 
por ba rakhe ia ka Jingkhawai U Trai la ju khot 
ka *Jingjia’ (Occasion), kaktien kaba kdewia 
ka jingjia ba khraw ba la pyndapda kaiingphyL 
la jong ka jingaiei U Blei. Ha ka sakrament. 
da ki dak kiba paw shabar bad ba lah ban tba la 
pynpaw ia ka jingkhraw jongkieikiei kiba kynja 
mynsiem. 


Namar kane ka daw ruh, lada ai ka sakra* 
ment ha uno nno u briew uba pang ha ling jong 



tJ, ia ii kta bad ka t^aifi ba ia leit rah htUigta 
la ja pynkyntang ha khmat jong U da ka jing- 
duwal. Ki pynlong ia ki jingiaseng ruh la ka 
long ha ka rukom kaba lyilgkot. Ki pyndonkam 
ruh ia ki ktien jong ka jingkhot sngewbha ba 
sbun U Trai Jisu. Ka don ruh ka jingduwai bad 
ka jingaingiih. Nalor kata, u Pastor um ju leit 
hi marwei, la u don ka iktiar ha lade hi, 
ban ai ia ka lad jong ka jingaiei kaba kyr- 
pang ha u briew uba pang. U wan lem bad 
uwei lane arngut ki tymmenbasan kiba mih 
khmat la ka balang ; namar dei ha ka jingia- 
syllok jong ka balang ba dei ban rakhe ia ka 
sakrAment. 


9. Ha ba kut jong ka jingiaseng, haba baroh 
ki 1ft dep bam, ia kiba sah tarn na u kpu bad 
ka waifi la buh biang halor ka Miej U Trai. 
Nangta ki iasoh lang ha ka jingainguh bad jing- 
iaroh kaba kut artat. Ka don ka jingduwai bad 
kawei ka jingrwai jong ka jingiaroh. Ha kane 
ka rukom ngi bud ia ka jingleh ki Jiw kiba ju 
pynlong ka jingainguh hadien ha ki la rakhe ia 
ka Niam Ka Jinglait. Ngi bud ruh ia ka nuksa 
TJ Jisu hi, namar ka Gospel ka iathuh ia ngi ba 
hadien ka jingbamjamiet, *haba ki la rwai kawei 
ka jingrwai’ (Mk. 14 ; 26) ki iamih noh shabar. 
Ka long kaba dei eh da shisha, hadien ba 
ngi la pdiang ja ka jingai kaba kat kane na 
H Biel ba ngin pynpftw ia ka jihgsngetriiguh eh 
iAV. 

10. Ha kaba wai nob artat, kumba long 
ba kiwei pat ki jingiaseng jong ka balang, ngi 
iob ka Jingkyrkbu Pynwai. 


Ki Jingpule Ba Man La Ka Sngi. 

Sngi 1 : Ka Jingkhawai U Trai, ym ka jong 
u briew. I Kor. 11 : 17-26. 

„ 2 : Ka jingdonkam ban It ia lade. 1 Kor. 
\l : 27-34. 

„ 3 : Ka jingkular U Jisu. loan. 6 ; 31 -40. 

„ 4 : Ka jingkular U Jisu. loan. 6 : 41-51. 

,, 5 : Ka jingkhot sngewbha ba sbun. Math. 

11 : ^ 5 - 30 . 

„ 6 : Kaba bub ia ka Jingkbawai U Trai 
Math. 26 : 26-30 

„ 7 : Ka jingainguh bad ka Jingiarob. 

Salm 103. 


LYNNONG XI. 

Ka Jingpynkhreh long Ngi Na Ka Bynta Ka 
Jingkhawai U Trai. 

Wat na ka bynta ka jamiet jastep ngi ju 
pynkhreb ia lade» ngi thet ia la ki kti shuwa ban 
bain. Na ka bynta kano kano ka jingjia kaba 
khraw ngi ju pjrtikbtbh lypashilwa. L4da 

leit ban iakynduh ia uno uno u briew uba khraw 
ngi da pynkhreb sbuwa ia lade khnang ba ngi lah 
ban pyndep ia la ka kamram ha ka rukom kaba 
dei, ha khmat jong u. Lada kane ka long kaba 
shisha, te, haba ngi leit ban iashim bynta ha 
kane ka jingjia kaba khraw tarn — Ka Sakrament 
Ka Jingkhawai U Trai ngi dei ban pynkhreb 
ia lade kham janai shuh shuh. 

Shuwa ba ngin wan sha ka Jingkhawai U 
Trai ha ka sien kaba nyngkong eh, ka balang ka 
kylli ia ngi shaphang kane ka jingpynkhreh. La 
kyntu ia ngi ba ngin pynlut por ha kaba pule 
ban wad jingtip shaphang ka sakrament, kumba 
ju long ka rukom. ^angta haba ngi la sngew- 
skhem da shisha ba ngi kwah ban long *riew- 
dkhot, bad haba ki tymmenbasan bad u Pastor 
ki la sngewhun shaphang ka jingsngur ka dohnud 
bad ka jinglong ba la kloi jong ngi, ngi wan sha 
iingmane, bad hangta ha ka jingiaseng kaba 
kyrpang ha ka jingjarjar bad jingduwai, ngi 
pynlong ka jingkular ha khmat U Blei, bad ka 
balang ka pdiang ia ngi shapoh ka jingiasyllok 
jong ka kum ki riewdkhot. 

Kane ka jingpynkhreh kaba paka ka jia ha 
ngi tang shisien shijingim. Hynrei man ka teng 
ba ngi wan sha ka Jingkhawai U Trai, ngi wan 
ban iashem ia U Trai namar ngi kohnguh ia ka 
jingkhot jong U ; kumta man ka teng ngi dei ban 
long kiba la pynkhreb. Ngi dei ban leh ia kane da 
la^de hi. namar ym don nwoi pat u brieiy uba lah 

ban iathtth la ngi long kiba la kloi ne em. Ka 
long kaba shisha ba don kiei kiei kiba paw tyng- 
kreifi ba ki long pyrshah ia ka mon U Trai, bad 
baba kita ki paw ha ka jingloug jong uno uno u 
briew, kito kiba kitkhlieh na ka bynta ka jing* 
iada ia ka balang ki dei ban maham jar ia uta u 
briew ba u dei ban phai noh na kata ka jinglong 
shuwa ba un wan biang sha ka Miej Bakhuid. 
Hynrei ngim dei ban klet ba dei tang U Blei hi 
Uba tip ia kaba rieh tarn ka dohnud jong ngi bad 
dei ha khmat jong U ba ngi ieng. Kumta n 
Paul u ong : **Ai ba u briew un It ia lade/’ bad 
ia kane ngi dei ban leh ma ngi hi marwei marwei 
ha khmat jong U Blei. 

1. Ndm dei ban pyrkhat bakla ba ngim dei 
ban wan lymda ngi ngeit ba ngi la long lypa kiba 
janai. Don ki briew kiba sheptieng ban shim 
ia ka sakrament namar ki tip ba ki long ki nong' 
pop, bad ki pyrkhat ba U Blei Un pynrem ia ki 
haba ki wan sha ka sakrament katba kim pat 
long kiba janai. Kane ka long kaba bakla na- 
dong shadong, namar lada ka long kaba shisha 
ym don uwei rah uba lah ban shim bynta ha ka 
sakrament — hooid wat ki s^ran kiba nyngkong 
hi, ha kiba U Trai Jisu U ai nyngkong nyngshab 
eh ia ka. Da shisha ka jingpbylla jong ka jingai 
U Khrist ha ki briew ka long ba U tyrwa ia ka 
ha u nongpop. U tyrwa ia ka jingaiei jong U ha 
ki briew kiba pop, namar ki donkam ia ka jing* 
ajei imw V him pi^m ia ki. wan namar w 
ngi aonkam ia ka jinguiynei jongU, ym dri namar 

ba ngi la long lypa kiba bha bad ba ngim 
donkam ia ka. Ha ka jingshisha, ngim don ka 
hok na lade hi ban wan knm ki nongbam jingbam 
ha ka Miej jong U ; hynrei kaba phylla ka long 
ba ma U, ha ka jingbha sbun jong U, U la khot 
sngewbha ia ngi ki bym don dor ei ei bad U 
tyrwa ei ha ngi ia ka jingai jong U. 

2. U Paul u kyntu ia ngi ban !t ia lade ym 
dei khang ban shem la ngi long ne em ki* 
ba janai, hynrei la ngi hwah ne em da shisha ban 
long kumta-ban long kumba U Trai Jisu Ukwah 
ia ngi ban long. Ngi dei ban kylli ia lade la ka 
lang ne em ka jingkwah ba shisha jong ngi ban 
rung shapoh ka jingiasyllok jong U. Hato ngi 
kwah ban long ki briew kiba kham bha, kiba bit 
ban long ki lok jong U ? Shuwa ba ngin jubab, to 
ngin pyrkhat pat shaphang ki kam ba ngi la leh 
ha ki khyndiat taiew ba la lah, shaphang ka jing- 
long lalot bad khwan lade, lane shaphang ka 
jinglong arsap, shaphang i jingshukor iba rit ria 
na ka bynta ka jingmyntoi ia lade, shaphang ki 
ktien kiba khor ba ngi la kren, kiba la pynmong 
ia kiwei pat, bad ka jingiakhleh jong ngi lem bad 
kiei kiei kiba thala na ka bynta ka jingsngewbha 
ba kynja pyrthei. Ngi tip ba kiei kiei kiba kum 
kita kim iarap ban pynlong ia ngi ki lok U Trai 
Jisu, bad lada ngi shu iai leh ia ki, ngim lah ruh 
ban ioh ia ka jingkwah jong U ban long U lok 
jong ngi. Ka jingkylli kam dei, la ngi long ne 
em kiba janai, hynrei la ngi kwah ne em ban 
long kumta. Haba U Jisu U wan iashem ia u 

briew uba dkoh la 38 snem harud ka pang 
Bethesda, U kylli ia u : **Me kwah ban ioh khiah 
pat ?” Haba u briew uba matlah u pyrta jam ia 
U, U JisuU kylli: **Kaei me kwah? Uta uba 
matlah u jubab da ka jingangnud kaba khraw ; 
“Ah Trai, ba ngan dup ioh imat.” Hato ngi 
da tbrang shisha kum uta uba matlah ? Hato ngi 
thrang ba da ka jingiarap U Trai ngin lait na ki 
jingbakla bad jingduna jong ngi, bad ba ngin 
long kiba khuid bad kiba shisha ? Hato ngi kwah 
ban ioh ia ka jingpynkhiah bad ngeit ba U lah 
bad kloi ban pynkhiah ia ngi ? 

3. Ngi dei ban pynlut por katto katne ha 
ka jingjarjar khnang ban tip thikna shaphang 
kane bad shaphang ka bynta jong ka jingim jong 
ngi kaba donkam kham kyrpang ia ka jingiarap 
jong U Trai. Haba ngi wad jingiarap na u 
doktor ngi dei ban iathuh ia u thik ha kano ka 
bynta jong ka met ka jingshitom jong ngi ka 
don, bad kaei ka jingshitom ngi don, namar um 
lah ban iarap ia ngi lada ngi buhrieh ia ki dak 
jingpang. Kumta lada ngi kwah shisha ia ka 
jingisynei jong U Blei bad ba ngin long kiba bit 
ban im ka jingim ha U Jisu Khrist, ngi dei ban 
leh kham palat ban ia kaba ngi shu ong : “Nga 
long u nongpop”. Don ki briew kiba pyndon- 
kam ia kine ki ktien, hynrei kiba len pat lem bad 
ka khmat kaba i dom riang, ba ki la leh kino* 
kino ki kam kiba sniew. Kane ka jingbuhrieh ia 
ka jingbakla jong ngi kam myntoi ei ei ha khmat 
jong U Blei Uba kwah ia ngi ban long kiba shi* 

ska ha ka jingphia jong ngi. U la tip lypa ia 
ngi» bad U tip thik haei ngi la bakla. Kumta kano 
kano ka jingfeh mynleh hok jong ngi ha khmat 
jong U, kumba ngi ju leh teng teng ha khmat ki 
parabriew, ka kham sniew palat ban ia kaba shu 
ong ; **Kam myntoi”. U long Uba isynei eh, 
bad Uba kloi ban iarap haba ngim long kiba ar* 
sap ha ka jingphia jong ngi. Hynrei ngi khang 
khyrdep ia ka jingkhang ka jingisynei jong U 
lada ngi lamler. Namarkata, ngi dei ban pyb 
lait por khnang bad wad lad ba ‘*ngin It ia lade” 
ha kaba jar jar, ha ka jingdon jong U Blei hi, 
namar *U iohi ia kaba rieh.’ Lada ka long kaba 
eh ban ioh ka por kaba kynjah ha ling, to ngin 
leit sha ki lum ki wah, bad hangta ai ba U Trai 
un it ia ka dohnnd jong ngi. 

4. Ngin shem ba ka iarap shibun ia ngi ha 
kane ka por lada ngi pule suki da kaba pynleit jing 
mut bha ia katto katne tylli ki bynta na ka Baibl 
kiba pyni ia ka rukom jong ka jingim ba U Blei 
U kwah na ngi, bad kiba long ka nnksa ba ngi 
iah ban It ia lade khnang ban iohi la ka jingim 
jong ngi ka iadei ne em kumba la pynpaw ha ki. 
Kine harum ki long ki jingai jingmut katto 
kafinef — 


*(») Ekaodus tO : hl7 . — KiShiphew Hnkum. 
To ir^nSapule biaiigia kinesa snicAMi, hynrei 
kyBAuawBaUTrtM Jtsn Ulahikai bakl^ thbir 
takg«kja>li»eikaka^wBa1diabaf^liyiil!iillia te 
jinglong ba shapoh jong ka dohnnd jong ngi. To 

ngin kynmaw ruh ia ki hukum jong U hi sha- 
phang ka jiiigieit (Math. 22 : 37-39). Hato ngi la 
ieit ia U Blei da la ka dohnud baroh bad ia U 
paramarjan jong ngi kumba ia lade ? 

(ii) Math. 5 : 3-9 . — Ki ktien ba U Jisu U 
kren ban pyni kiba kumno ki briew ki long kiba 
suk. Hato ngi long kiba jemnud na kiba 
sarong bad kiba lehmeng ? Hato ngi la thrang 
bad sngewthngan shisha ia kiei kiei kiba dei ? 
Hato ngi la long ^Nongpyniasuk’ haba ngi iathub 
lorni ia kaei kaei ka bym sngewtynnad shaphang 
ka jingim jongno jongno ? Ngi la long ne em ki- 
ba khuid ha ka dohnud ? Ai ba ka jingshai jong 
kine ki ktien kan tyn^shaifi hapoh ki dohnud 
jong ngi ban iathuh ki briew kiba kumno ngi 
long. 

(Hi) I Kor. i3.-~Ka Jingrwai Shaphang ka 
Jingieit. U Apostol Paul u thoh hangne sha- 
phang ka jingaiei khristan kaba kongsan tarn. 
To ngin pule ia kane ka lynnong kawei-pa*kawei 
ka dkhot — kylli ruh ia lade : Hato nga la long 

uba ne kaba iaishah 7 ba sbun ? bym 

don ka jingbishni bym don ka jingsngew 

khyllew ?......bad kumta ter- ter. 

{iv) Oal. 6 : 22, 22. — Ki soh U Mynsiem. 
Ngi lab ban it ia lade ban ahem haduh katno kj 
soh jong U Mynsiem ki la ioh jaka ha ka jingim 
jong ngi hi. 

U B!oi un pyndonkam ia ki ktien ba ngi shem 
kum ha kine ki bynta jong ka Jingthoh Bakhuid 
jong U ban pyni shai kdar ha ngi haei ngi la 
bakla. Ka long kaba bha ban khmihthuh janai 
bha ia kiei kiei kiba kum kine ; bad nangta ban 
wan sha ka sakrament ryngkat bad ka jingduwai 
ban ioh jingmap, bad ban pan ia ka bor ba ngi 
lah ban iehnoh shisyndon ia ki pop jong ngi. 
Bunsien ka iarap ban jied kawei kaei kaei kaba 
thikna, bad ban wan sha ka Jingkhawai U Trai 
da kaba shaniah bad duwai ba U Trai Un ai ha 
ngi ka jingjop ia kata kawei ka jait jingpynshoi 
U kloi ban leh ia kata. 

6. Nangta aiu ngin kular ia U 7 U la tyrwa 
ha ngi ia kiei kiei baroh, hynrei U kwah ruh ia 
ka jingkular jong ngi ia U. “Jar uba mon ban 
wan bud nadien jong nga, un ym fiiew ia lade, 
bad un bah ia la ka diengphna bad un bud ia 
nga” (Mark. 8 : 34). Ban *bah ia laka diengphna’ 
kam mut tang ban shah khlem khhium ia kano 
kano ka jingjynjar kaba wan ngat ha ngi. U 
Trai Jisu U kwah na ngi kham palat ia kane. U 
mut ba ngi dei ban shah ia kiei kiei namar ba ngi 
bud ia U, ia kiei kiei ba ngi pdiang da kaba 
sngewbha, la ka long kaba oh ne ba ngi dei ban 
siew da ka dor kaba rem namar ngi long ki briew 
jong U. Hato ngi long kiba la kloi na ka bynta 
kata ? Hato ngi kloi ban leh ia kano kano wat 
lada ki briew kin rkhiebeiii ia ngi na ka bynta 
kata ? Hato ngi kloi ban ieng na ka bynta ka 
jingshisha bad.kahok hapdeng jong ki paralok ki- 

ba thok ba sbukor bad ba bam tyngka, bad kiba 
kwabiangiruh ban lehkumjuh T Hatongila kloi 
ban iathuh ha kiwei pat shaphang U Jisn Khrist 
wat haba wan ka jingpynshoi ba ngin shu sngap 
jar ? Ha u kpu bad ka waifi U ai ha ngi ia ki 
dak jong ka met ba la pynlwet bad kasnam ba la 
pynjaw na ka bynta jong ngi. U la leh ia kane 
na ka bynta jong ngi. Aiu ma ngi pat ngin leh 
na ka bynta jong U ? Man ka teng ba ngi leit 
sha ka miej U Trai ai kan long lem bad ka jing- 
rai jingmut kaba thikna ha lade ryngkat bad ka 
jingkular kaei ngin ai ha U, lyngba ka bor jong 
U hi. 

6. Ha ki sngi shuwa ka sakrament ai ba 
ngin da kham sumar ha kaei kaei kaba ngi leh. 
Ngi dei ban wan sha ka miej U Trai ki briew 
kiba don ka khmat kaba pynpaw ba ngi la pyn* 
khreh, kumta ngi lah ban shim ia la ka bynta ha 
ka rukom kaba dei. Kane ka mut ba wat ia ki 
met jong ngi ruh dei ban da pynjahthait lypa. 
Don katto katne ki kam sngewbha sngewtyniad 
ki bym don jingmynsaw ei ei ha ki hi, hynrei 
kiba lah ban long ka jingmynsaw lada ki pynwit 
ia ngi ban long da shisha kiba la pynkhreh na ka 
bynta ka sakrament. Kumta, ha ki miet shuwa 
jong ka sakrament ngim dei ban iaidkai miet 
ban pynsngewbha ia lade ioh ngi wan sha ka miej 
U Trai lem bad ka jingshoh samthiah bad kum 
ki briew kiba la thait. Ha kajuh ka rukom ngi 
dei ban kiar na kiei kiei ki ban pynlong ia ki 
jingmut jingpyrkhat jong ngi ban her shane 

shatai, bad ban long ka jingkhanglad ia ngi na 
kaba pynleit jingmut lut sha kaei baU Khrist U 
ai ha ngi. U la ai lut khoit ia lade na ka bynta 
jong ngi : ma ngi rah katba lah ngi dei ban ialeh 
ban ai lut ia lade. 

Ha bun tylli ki balang, ka ju don ka *jingia« 
seng pynkhreh’ ha ka miet sngi saitjaifi. U 
Pastor u kren ban iarap ia kito kiba wan sha 
jingiaseng ban long kiba la pynkhreh na ka byn- 
ta ka Sngi U Trai kaba khraw. Lada long kaba 
lah, ngi dei ban leit sha kata ka jingiaseng, 
khnang ban iarap ia kajingpynkhreh jong ngi na 
ka bynta ka Jingkhawai U Trai. Nangta, hadien 
jong kane ka jingiaseng haduh ka por jong ka 
Jingkhawai U Trai.(kaba dei lashai kasngi) ai ba 
ngin kiar na kaei kaei kaba lah ban pynkynrum 
kynram bad pynthait ia ngi, ha ka rukom ban 
pynduh ne pyntlot bor noh ia ka jingpynkhreh 
jong ngi. 

7. Ha ka sngi jingiaseng, ngi dei ban leit 
kloi sha iingmane. Lada ngi leit ban iakynduh 
ia uno uno u briew uba khraw da ka jingiakut 
jong ngi, ngim in phohsniew mynno mynno ruh 
ba ngin pynap la u da kaba ngi leit slem. Ngi 
pynpaw ba ngi burom ia U da kaba leit ha ka 
por kaba biang. Lada ngi kynmaw ba ha ka 
sakrament ngi iashem ia U Trai hi, ka jingleit 
kloi jong ngi sha jingiaseng ka long la kumno 
knmno, ka iingleh kaba rit eh ba ngin pynpaw ba 
ngi burom la U. Ki briew kiba wan slem sha 

jingiaseng i kum ban shu lymbub ia ki parabriew» 
ym dei tang ba kim sngewthuh haduh katno ka 
long ka burom kaba khraw ia ki hi ban wan kat 
sha ka jingiasong kaba kum kata ; hynrei ki pyn> 
wit ruh ia kiwei pat kiba kwah ban ai lut ia la ka 
dohnudlbad pynleit lut la ka jingmut ha ka jing- 
mane ia U Blei. 

Kawei pat ruh ka long ba haba ngi wan kloi 
sha jingiaseng, ngi ioh por ban p 3 mjahthait 
ia lade, bad ban pynkhreh ia la ki dohnud na ka 
bynta ka por jong ka jingmane. Namar kane ka 
daw, ka long kaba bha ban da leh shitom ban 
wan lypa 10 ne 15 minit shuwa ban sdang jingia* 
seng, bad ban pynlut ia kane ka por ha kaba 
pule jar jar ia kano kano ka bynta na ka Ktien 
U Blei, bad ban shah ia ki jingpyrkhat jong ngi 
ban puson ia kata ka bynta bad ki jingkular kiba 
ka don. Kum kita ki bynta ban pule ki lah ban 
long kine harum. 

(•) loannis 15 : — Kaba hikai ia ngi ban 
iaineh ha U Khrist kumba ka tnat ka iaineh ha 
u diengsohwaifi. Katba ngi nang pule ia kane ka 
bynta, ngi lah ruh ban duwai ia TJ Bleiba 
lyngba ka sakrament ngi lah ban iohsngew ba 
ka bor jong U ka rung shapoh ki jingim 
jong ngi. 

{ii) loannis 6 : 27-59 : — Kaba iathuh ia 
ngi shaphang kumno ngi *bsa* ia lade da U 
Khrist. 

(m) loannis 10 : 71-8 : — Kaba iathuh ia 
ngi shaphang U Noiigaplangbrot ba bha bad 
ka jingsumar sukher joDg U ia ngi. 

(iv) Salm 23 : — Ka jingsumar sukher u 
Nongaplangbrot ia ngi baroh. 

(v) Salm 139 : — U Trai Uba don ryngkat 
ha ki por baroh. 

Ki don shibun kiwei pat ki bynta na ka 
Ktien U Blei ba ngi lah ban pyndonkam. To 
Dgin pyndap ia la ki jong ki mynsiem da kiei 
kiei kiba don ha kine ki bynta katba ngi dang 
ap shuwa ban sdang ka jingiaseng, nangta pyn- 
iasoh ia ka jingpyrkhat jong ngi lem bad kaei 
ba ngi kynmaw ba ka long ka jingdonkam jong 
ngi hi ia U Blei, bad ka jingkular ba ngi la kular 
ban bah ia ka diengphna ha ka rukom kaba da 
paw thikna. Nangta ha ka jingjarjar ai ngin 
kyrpad ia U Blei ha ka jingduwai ba ia ka jing* 
thmu jong ngi baroh yn pyndep ha kata ka 
jingiaseng ba ngin sa ioh. Ha ka jingduwai 
jong ngi to ngin kyrpad ruh ia ka jing^rkbu 
jong U Blei halor u Pastor katba u dang ialam 
ia ka jingiaseng bad halor baroh kiwei pat kiba 
iamane ryngkat lem bad ngi. 

8. Hapdeng jong ka jingiaseng, ka don shi- 
bun ka jingjarjar ; bad hadien ba a Pastor u la 
kren ki ktien kiba dei shaphang kaba buh ia ka 
Jingkhawai U Trai, ym don shah kiwei pat ki 

ktien ban pyndonkam. Katba ngi dang ap ha 
kata ka jingjarjar ia u kpu bad ka wain ba 
kin poi sha ngi wat shah ba ka jingmut jingpjr* 
khat jong ngi kan her shane shatai sawdong ka 
iingmane, ^nrei ai ba ngin pynkynmaw biang 
ia lade na ka bynta aiu ba ngi la pan ia ka jing- 
aiei jong U Biei bad kaei ka jingkular jong ngi 
ia U. Bunsien ka iarap lada ngi lah ban ong jar* 
jar hapoh lade ia kano kano ka dkot jingrwai 
kaba iadei lem bad ka jingmane jong ngi ia U 
Blei, lane kano kano ka dkhot na ka Baibl, kum 
kane : ‘U la ieit ia nga, bad n la aiti noh ia lade 
na ka bynta jong nga’. Haba ai ha ngi ia u 
kpu bad ka waih, to ngin pdiang ia ki da kaba 
sngewtieng burom ia U Blei — sngew kumba ngi 
pdiang na ka kti U Trai Jisu hi. Ai ruh ba 
ngin sngew ia ki ktien jong U kiba U kren ha 
ngi : *Kane ka long ka met jong nga ia kaba la 
pynlwet na ka bynta jong phi.’ ‘Kane ka khuri 
ka long ka Jutang Bathymmai ha ka siiam jong 

nga to leh ia kane ia ka ban kynmaw ia nga’. 

Haba ngi la dep ia lade, ngi iaai lem ia u kpu 
bad ka waifi ha uwei pat uba shong marsyndah 
bad ngi-ym ban shu ai stet thlep thlep la kumba 
ngi kwah ban lait noh na ki, hynrei da kaba i 
shongknn bad ha ka mynsiem kaba pynpaw ia 
ka jingieit, namar dei U Trai hi Uba tyrwa ia 
kata ka khuri ha u paramarjan jong ngi. To ngin 
duwai ba ngin long kiba bit, h’oid, ba wat ki kti 
jong ngi kin long ki atiar kiba bit na ka bynta 
jong U ban pyndonkam ha kaba ai ia ki dak 
jong ka met bad ka snam jong U. Ha ka por 

^aba kum kata ai ba ngin pyrkhat ym tang 
shaphang u paralok uba shong marsyndah bad 
ngi> hynrei shaphang kito baroh hapoh iingmane 
kiba iashim bynta ha ka Jingkhawai U Trai, 
shaphang jongno jongno iba don ha ka jingshi* 
tom, shaphang jongno jongno lem bad kiba ngim 
don ka jingiashongsuk, shaphang jongno jongno 
iba ngi tip ba i donkam ia ka bor. To ngin 
ialeh ban wad ia ka jingkyrkhu jong U Blei 
halor jong kiba kum kita. Haba ngi la pyndep 
la ka bynta baroh, bad katba ngi dang ap ia u 
Pastor ban lum lang ia ki jingpyrkhat jong ngi 
baroh ha ka jingduwai ainguh, to ngin khapbrip 
ia la ki khmat bad mane ia U Blei, da kaba 
ainguh eh ia U na ka bynta ka jingai ba khraw 
jong U, bad da kaba duwai ba ka lah ban pyn 
thymmai ia ngi. 

9. Ha kabakut jong ka jingiasengka long ka 
rukom ba ki tymmenbasan bad u Pastor kin 
mih nob shuwa ; ki rah de artat ia u kpu bad 
ka waifi kiba tarn na kaba la pyndonkam. Ngi 
dei ban ap da kaba sngewburom eh haduh ba 
kane baroh kan da dep, nangta ngin sa mih 
napoh iingmane. Ha kano kano ka jingkhawai, 
ngi pyni donakor ia U Trai Uba la khot sngew- 
bha ia ngi bad ia kiwei ruh ki para nongbam 
jingbam da kaba shu shong khop ha ia ki jaka- 
ahong haduh ban da dep bam baroh, bad ngim 
ju thet ia la ki kti tat haduh ba baroh kin da 
iakloi lang. Ngi dei ban pynpaw ia kajuh ka 
jingleh donakor ha ka Jingiaseng Jingkhawai U 



161 


Trai. Dei tang haba ia ka Miej la pynsuda- 
biang bad haba ia u kpu bad ka waifi la pyn- 
kyoriah ba ma ngi rub ngin mih noh na ka ling 
U Blei. Bad shuwa ba ngin mih, sa shisien pat 
ngi wan ha khmat jong U Blei ha ka jingduwai 
ba jar jar, na ka bynta ia lade bad na ka bynta 
jong kito baroh kiba la iadon lem bad ngi, bad 
na ka bynta kito baroh ia kiba ngi ieit. Knmta 
ia ka jingiaseng baroh kawei la pyndap da ka 
jingsuk bad jingjarjar — ka jingkynjah ha kaba 
uwei-pa<ttwei uba la wan aha fingmane, n pyuher 
la ki jingduwai aha U Blei bad u ahahakhor ban 
iohangew ia ka Ktien jong U hapoh la ka dohnud. 

Ki Jingpuh Ba Man La Ka Sngi. 

Sngi 1 : Ka jingdonkam ia ka jingpynkhreh. 
Isa. 40 : 1-5. 

„ 2 : Ka jingdonkam ia ka jioglong kaba hok* 
Amos. 5 : 19*24. 

„ 3 : Ka jingphla ia la ki pop ha khmat U 
Blei. Salm 61. 

„ 4 : U Blei U it ia ka dohnud. Salm. 139 : 
M2, 23, 24. 

„ 6 : Ka jingpynkhreh ki synran. Mark. 14 . 
12*16. 

„ 6 : Ka jinglonghok katba kum ka jingthew 
U Jisu. wkth. 5 1 3*9. 

9 1 Ka jihgrwai fhaphaag ka ^iugieit. 
I Kor. 13. 

LYNNONG XII. 

Ka Jingim jong ka Jingiasyllok 

Ka jingiasyllok kaba nyngkong ba ngi ioh 
kam long kaba kut, hynrei tang ka jingsdang — 
ka jingsdang jong ka jingim ba thymmai jong 
ka jingshakri ha ka jingiasyllok jong ka balang. 
Ngi la pdiang ia ka jingkhot sngewbha jong U 
Blei ban rung shapoh kata ka jingiasyllok, bad 
ka shong mynta ha ngi ban leh hok ia la ka jong 
ka bynta kum ki dkhot jong ka, Ngi la iohi ba 
ka balang, kata ka Seng Bakhuid keifi, ka lah 
ban long kumba ka dei ban long tang lada ka im 
ha ka bor U Kynrad jong ka. Ma U hi U la hikai 
ia ngi : *‘To iaineh ha nga, bad ma nga ha phi. 
Kumba ka tnat kam lah ban seisoh na lade hi 
lymda ka iaineh ha u diengsohwain : kumta ma 
phi ruh lymda phi iaineh ha nga” {loan. 15 : 4). 
Kumta kum ki dkhot jong kata ka seng, marwei 
marwei ngi dei ban shaniah ha U. Nangta ngi 
dei ban sngewthuh, kumba ka don ka jingkular, 
ka don ruh ka kam aha kaba U khot ia ngi. Ha 
ka jingiadei jong ngi bad U Blei borabor ka 
don ka jingkular bad ka kam — U tyrwa ban ai 
ei ha ngi ia baroh, hynrei markylliang U dawa 
ia ka jingshakri jong ngi ia U. 

Ka long kaba shisha lem bad kano kano ka 
seng ba ka lah ban pyndep ia ka jingthmu jong 
ka tang lada lah ban shaniah ba uwei-pa-uwei 
VL dkhot jong ka un leh ia la ka bynta. ]^ne ka 



153 


long kaba shisha lem bad ki kynhun jong ki 
briew barob naduh ki nongialehkai 'foothalV ha 
ka ‘/earn’ jong ki haduh ki shipai ha ka kynhun 
shipai jong ki. Ka long ruh kaba shisha lem 
bad ka balang U Jisu Khrist. Naduh mynta 
kumne, ka burom jong U Trai bad ka balang 
ka shong ha ngi ; namar da kaba iohi ia ka 
Tukom im jong ngi ki briew kin bisharki Khristan 
ki long kiba kumno — kin bishar wat ia U Khrist 
hi U long Uba kumno ! Ka kam jong ka balang 
ka long ban pyrshang ban pyndep ia ka mon U 
Blei, bad ngi la iohi ba kata ka kam ka hap ha> 
poh lai tylli ki bynta — Ka jingmane ia U Blei, 
ka jingsakhi bad ka jingshabi (Lynnong III & 
IV). Khnang ba ka balang ka lah ban trei ia la 
ka kam, kumba long ha ki seng baroh ka dei 
ban don ka *plan* jong ka jingtrei jong ka. la 
ki jingkitkhlieh kiba kyrpangdei ban pynkhamti 
ha ki briew kiba pher*ba-pher ba kin peit halor ki 
kam ki jam. Ngi ngeit ba U Blei hi U la ialam 
ia ka balang da kaba pynkyrpang katto katne 
ngut ki briew ia kiba U la khot na ka bynta ki 
kam kiba kyrpang (Eph. 4 : 11, 12). Kito kiba 
long ki dkhot kiba shisha kin ialeh ban pyndep 
hok ia la ka bynta khlem iania bad khlem kren 
kynthoh iano iano, da kaba kynmaw ba kaei ba 
ngi pyrshang ban leh ham long kaba ma ngi hi 
ngi kwah, hynrei kaba U Blei U kwah. Baroh 
ngi don bynta ha kane, bad lada ka balang ka 
khmihlynti ei ei na ngi, wat haba ngim pat 
sngewthuh shai ia ka daw, ai ba ngin pyndep 
ia la ka kamram haba la ong ia ngi ban leh. 

Da kaba leh ia ka, ugi nang pynbit sbuh 
shuh ia lade na ka bynta ki kam kiba kham 
khraw ha ka jingim jong ka balang. Ka lah 
ban long ba lada ngi leh hok ha kane, U Blei U 
lah ban khot ia ngi ba ngin ioh ka bynta kaba 
kham khraw ha kaba ialam ia ki briew jong U 
sha ka jingsogewthuh kaba kham janai ia ka 
mon jong U. Hynrei la kumno kumno, naduh 
ba sdang ka jingkohnguh bad ka jinglehhok ki 
dei ban long ka dak kaba paw ha iwei-pa>iwei 
na ngi. 

Haba ngi rung sha kane ka jingim ba thym- 
mai jong ka jingiasyllok bad jingehakri ngi shem 
ba U Blei U ai ha ngi ia ki lad jong ka jingpyn- 
shaitbor ha ka lynti laid jong ngi. Ha kita ki 
lum Kumaon, phang shatei jong ka ri India, ka 
don kawei ka lynti iaid kjat hapoh khlaw kaba 
thieb bha na Almora shaduh kawei ka ’nongrit 
kaba kyrteng Binsan, ka jngai kumba 12 mail. 
Lajan baroh shilynter lynti ym don um satia. 
Haba ki nongiaid lynti, ki briew ne ki mrad ki 
kiew ia kata^ thieb, kham bunsien ki thait bad 
sliang um. Haba poi ha kawei ka jaka, kata ka 
lynti ka dei iaid narum ling jong uwei u briew 
ttba ki ia ithuh ithaw bha ha kane ka thaifi. Ha 
ling jong u ka don ka am, bad ha ki snem kiba 
xnyiMihnwau jttbuh awm u aarkor ban ring um 
•ha kata ka l^ti. Hiangta harnd lyati ki dwa 
kawei ka jaka dih uoaaa ka bynta ki noonleit 
jingleit kmng baki lah \m mtngaa ia la^ 
haba ki iaid na kata ka lynti. Kanaka long ka 

pharshi jone ka jingim khristan. Ka jingiaid 
jong ngi ka long kaba jngai, bad teng teng ka 
lynti ka long kaba eh. Ngi sngewshit^ sngew> 
thait bad bit jakhlia ruh ; hynrei U Kpa Uba tip 
bha ia ngi bad ia ki jingdonkam jong ngi U Ik 
shna ki pukri um harud lynti, bad a kyntu ia ngi 
ban pyndonkam ia kine ki lad jong ka jingaiei. 

1. Ka jingi(i$eng paidbak . — Man ka taiew la 
sngpwbha ia ngi bah iashim bynta ha ka jing- 
mane lang ia U Blei ha {ingmane. Ngi la iakreh 
ia kane ha ka Lynnong I ; bad ngi b ibhi kumno 
U Khrist U kular bah bsk ia kito ^i byni ju klet 
ban iawan lang hajuh ban inane ia’ U Blei. 
Hynrei naduh nangne ter ter, Bgin iapyrkhat 
shaphang kane na ka liang jong ka kamram jong 
ngi kum ki dkhot jong ka balang. Lada ngi klet 
ia kane, bad lada kiwei ruh ki leh kumjun, 
iingmane kan long kaba suda marshiteng ; badka- 
ne kan ym ai bor ai mynsiem ne jingshlur ia kiwei 
pat ki parabangeit, khamtam kUo kiba dang 
kham lung bad kham tlot 'ban ia ngi hi, kiba lah 
ban ioh smbnn ka jingiarap da kaba iashim byn- 
ta lang ha ka jingmane la U Blei lem bad kiwei 
pat ki parabangeit. Ha kawei ka thaifi ri war ha 
riSkotMnd, ka don kawei ka Iingmane bi( la B|inft 
khnang na ka- bynta' ki briew' kiba i|hqng saphred 
ha ka khlaw kaba hangta. Uwei u nriew u ju 
wan ahata man ka sngi U Trai. U 4pn n ryn- 
danj; rwaf aba khli^i0 bha had a jn ialam ia ki 
ftiorwai jtog fiMterph Bill nta ha 

bad wan lyngba uwei u lam uba jrong, hynrei 
urn ju pep jiogiaseng wat ha ki sngi kiba slap bad 
ba khriat tasam. Ma u hi u ioh jingtngen bad 
jingrhem ha ka mynsiem da kane ka jingiashim 
bynta lang ha kaba mane ia U Blei, bad ha kata 
ka rukom u pyndep ia la ka kamram ha kaba 
shakri ia ka kam jong u. Don lehse tang khyn* 
diat ngut eh na ngi kiba hap ban iaid jngai 
haduh katta. Ai ngin pyrkhat ba ka long ka 
jingkitkhlieh ba kyntang jong ngi na ka bynta ki 
jingiaseng man ka taiew — ban mane ia U Blei 
ryngkat bad kiwei pat ki parabangeit ; ai ba 
ngin ym pynmih kino kino ki daw ki bym sngew- 
shongnia ki ban pynpep ia ngi na kaba wan sha 
jingiaseng. 

2. Ki Sakrament . — Ngi aingnh ia U Blei 
khamtam eh na ka bynta ki sakrament ba U la 
ai ha ngi. Ngi ioh ia ka sakrament jong ka Jing< 
baptis tang shisien ha ka jingim jong ngi, hynrei 
ia ka sakrament ka Jingkhawai U Trai ngi iai 
rakhe bnnsien. Ka ai jingbam ia ki mynsiem 
jong ngi kumjuh kumba ngi bsa ia la ki met. 
To ngin iashim bynta ha kane ka Jingkhawai da 
kaba fiiewbarom eh ia ka, bad ha ka mynsiem 
kaba shisyrtap. Da kane ka jingleh ngi shakri 
ruh ia ka balang. 

3* KaJingdMwai ’marwei.-^V Blei U khot 
sngewb^Wngi ban ipshim bynta ha rka jiim;* 

j V khot 

ruh ia ngiban ia&em ia U ha kaba marwei, %ad 

V la khreh ia ka lad jong ka jingduwai marwei 
hi. Ngim lah ban long ki dkhot ba shisha jong ka 
balang jong U lymdangi pyrshang da lade bi ban 
‘snob skhem ba U Khlieh’, ban iaineb ha U kum- 
ba ka tnat ka iaineb ba u diengsohwaifi. Ka 
jingduwai ka long kham palat ban ia kaba ihu 
pan ei ei na U Blei. Ka jingpan jong ngi ka 
long tang sbibynta jong ka jingduwai, la ka long 
ka jingduwai ha lingmane ne ha kaba marwei. 
Ka long khamtam eh ka jingiasyllok bad Blei. 
bad ba ka lynnong II ngi la iapeit ia ki katto 
katne ki bynta jong ka. 

(») Ka jingduwai jong ngi ka dei ban long 
kaba tista bad kaba shisha. Lada ngi kwah shi> 
sha ban long ki khristan, bad ngi ngeit ba tang 
na U Blei hi ngi ioh ka bor ba ngi donkam, ngim 
dei ban iashem ia U teng teng tang ha ka por 
kaba lait. Ngi dei ban don ka por kaba tbikna 
man ka sngi ha kaba ngim dei ban pep khlem da 
duwai ha U Blei. Kane ka jingleh ka dei ban 
long kaba naduh ka dohnud bad kaba tista, 
kumba ngi bam ia ka jamiet jastep jong ngi. 
Ka long kaba bha ban ioh kum kata ka por myn- 
step, shuwa ba ngin trei la ki kam bad iakyndnh 
shibun ki jingpynwit jong ka por sngi. Haba ngi 
la buh thik ia kane ka por ai ba kan long kaei 
kaei kaba kyntang. Ngim dei ban shah ia ki 
jingpynwit ban pynthutv Ngi la iohi ia ki 
Musulman kiba bat pyrkhing ia la ka niam* haba 
wan lap ka>por dpipat'kim ju lehraifi ban dnwai 
la^i4oQhan^'i^iigbpi ^athapoh ka hamiw 



158 


Tel kftba bun biiew rub ki dnwai. fiooid, ngim 
iadei jingmut bad ki ha ka jingpyrkhat ba U Blei 
U sbabshkor ia ki jingduwai jong ngi tang ha ka 
por ba la buh beit thik» bad ba ki jingduwai 
marwei ki dei ban long thik shisha tang ha kaba 
marwei hi ; hynrei ngi lah ban ring jinghikai 
na ki kiimnp ngip pyndep hok ia ka kamram 
jong ngi kaba dei sha U Blei, bad ban ym 
shah iaei iaei ruh ban pynwit ia ka jingduwai 
jong ngi. 

(it) Kaba ar pat, ka jingduwai kaba shisha 
ka mih napoh dohnud, kam dei kaba shu iai ong 
ia kijab*pa*kijuh ki k^ien. U (Frai Jisu U hikai 
ia shapbang kane da kaba ong : f *Wat bun 
ktian bieit kum ki JentiF*. U ong ruh ha ka 
nong-Samaria t *U Blei U long U Mynsiem bad 
ka dei ia kita kiba mane ia U, ban mane ia U ha 
ka mynsiem bad ha kaba shisha’ (loan. 4 : 
24). Shisipn ha lingraane nga iohi kawei ka kyn- 
thei kaba dem khohsiew ha ka jingduwai. Kat* 
ba ka nang kren ka p 3 mkhih ia la ki rmiang 
shyntur, hynrei ki klunat jong ka pat hi bud ia 
ki bsiew kiba iaid ba ieng hangta ha finpmane, 
bad ka long kaba shai ba ka jingpynleit jingmut 
jong ka baroh ka her sha kaei ba kita ki briew ki 
leh.' ]$a shu bun ktien bieit da ki rmiang shyntur 
jong ka khlem p^mieit jiggmni ei ei l^ik humba 
leh ka teta. Kqin kita n ktiaa kirn ka jlBg 
dnvai basfaisha, Bamat la kreii ia ki kandk fa 
ka wimsltto oakekii Jais^ hi tfi bMile|g had 
kaMpgikhkiflkiid jiagilMkhaiii. mm ioi^ 

kaba del ia ngi ban lakren bad b pdralok ilba 
wan kai ha !ing jong ngi, lada ka Jingpynleit 
jingmut jong ngi ha kata ka por ka long pynban 
sha kaba pule ia ka kot khubor kaba ngi bat ha 
ka kti. Kumta ruh, U Blei Um salia eh tang 
ban sngap ia ki ktien, hynrei IT kwah ia ka jing* 
pynleit jingmut lut jong ngi ha ka por ba ngi 
kren. 

Teng teng ka iarap ia ngi ban pyndonkam ia 
ki ktien ba la pynkhreh lypa da kiwei pat ki 
briew. U Trai hi U la ai ha ngi ka jingduwai 
ban pyndonkam. Ngi khot ia ka ‘ka Jingduwai 
U Trai’. Hynrei haba ngi pyndonkam kum ia 
kita ki ktien ai ba ngin sngewthuh thikna ba ka 
dohtiud jdng ngi ruh ka don ha ki, bad ym dei ba 
ngi shu dem ong ia ki. U Blei U kham sngewbha 
ban shahshkor ia ki jingduwai kiba pynpkw shi* 
sha ia kaba don hapdh ki dohnud jong ngi ban ia 
ki ktien kiba kham pynsngewtynnat hynrei ki 
bym long ki jong ngi hi ki bym shym mih uapoh 
lade hi. 

(Hi) Ka iarap shibun ban pynloh{| ia ki 
jingduwai jong ngi kiba shisha, lada ngi ialeh 
borabor ban wan sha U Blei ha ka jing jar jar bad ha 
ba mynsiem kaba tieng buroih ia U. Ngim iohi 
ia U, hynrei ngi tip ba U don hangta ; bad lada 
ngi kynmaw ba U long U Syiein ki syiem, khlem 
artatien kata hi kan pynlong ia ngi ban pynpaw 
ka jingtieng burom ia U ha kano kano ka rukom. 
Haba u Moses U wail sha jan ka ’lawlynnong ba la 

ing da ka ding bad haba u sngewthuh ia ka jing- 
don jongU Bleiha kata ka jaka, u iohsngew ia ka 
jingsawa kaba ong : *to loit nob ia ka juti jong 
me ua la ki slajat, naba kata ka jaka ha kaba me 
ieng ka long ka khyndew ba kyntang,’ (Eks. 3:5). 
Ha la ki jong ki jong ki ri don ki rukom kiba 
pher ba pher ban pynpaw ia ka jingtieng burom. 
Shane sha ki ri mihngi jong ngi kham bunsieu ki 
briew ki loit noh la ki juti ; sha ri sepngi pat ki 
ju loit noh ia ki tupia jong ki. Shibun ki nong- 
India ki shem ba ka kham idei ban shong kyllain 
myngngor, nangta pyniadait lang ia ki slakti 
baroh artylli bad khapbrib ia ki khmat. Don 
shibun ki khristan kiba kham sngewdei ban dem 
khohsiew. Ka shong ha ngi hi ban jied ia kano- 
kano ka rukom kaba ngi kham sngewiadei ha lade 
haba ngi wan paw ha khmat U Blei, bad ngi dei 
ban bud ia kata. Ngi dei ruh ban wad ia ka 
jingjarjar bad ka jingsuk. Ia kane lah ban leh 
da kaba jem shabar iing, lane ha i kyndong jong 
ka iing jong ngi hi. La kumno kumno ai ba ngin 
wan sha U Blei da kaba rung shapoh ka jingdon 
jong U ha ka jingjarjar bad ka jingsuk, khnang 
ba ngi lah ban pynleit lut sha U ia ki jingmut 
jingpyrkhat jong ngi baroh. 

{iu) Ka long kaba bha ban pynlut katto 
katne por ha kaba pyrkhat shaphang aiu ba 
ngin duwai ha U Blei. Haba ngi duwai ha ka 
por step kan iarap lada ngi pyrkhat ia ka sngi 
baroh shisngi kaba don ha khmat jong ngi — 
pyrkhat shaphang ka jingpule ne ka jingtrei jong 

ngi ba ngin sa pyndep ha kata ka sngi — pyrkhat 
shaphang hi briew ba ngi lah ban iakynduh bad 
shaphang kiei kiei ba ngi hap ban rai jingmut. 
Nangta ngi wan rah ia ka baroh ha khmat U 
Blei bad ngi kyrpad ia U ban ialam bad ban 
kyrkhu ia kawei-pa-kawei ka jingjia ha kata ka 
sngi. Baroh shisngi katba nang wan lap ia ngi 
kawei ka jingjia hadien kawei pat, kan iarap 
lada ngi kynmaw man ka por, ba U Blei U don 
ryngkat, namar ngi la pan ia ka jingkyrkbu jong 
U halor kawei-pa>kawei ka jingjia ha kata ka 
sngi. Hynrei wat la ngi klet ia ka jingdon* 
ryngkat jong U, lada ngi la pan iaka jingkyrkhu 
jong U naduh ka mynsiem shisha, ngim dei ban 
artatien ba Un don lem bad ngi. Ngi dei ruh 
ban kynmaw ban ainguh ia U na ka bynta baroh 
ba U la leh na ka bynta jong ngi, bad shuwa ba 
ngin leh ia kata , kan bha lada *ngi hiew ia ki 
jingkyrkhu ba ngi la iohpdiang’. Ngi dei ban 
kynmaw ruh hangno ngi la bakla bad nangta 
ban kyrpad ia ka jingmap jong U. Khatduh 
eh, ngi kynmaw ia kiwei pat hi briew, ki lok 
jong ngi, bad kito baroh kiba don ka jingdawa 
kaba kyrpang, bad wallam ia ki jingdonkam jong 
ki sha U Blei ha ka jingduwai. 

(v) Ha ki jingdu wai ha iingmane u Pastor 
(ne uno uno u nongduwai) u pynkut da kaba 
ong ba ki jingduwai ki long *na ka bynta U 
Jisu’. U Trai Jisu U kyntu ia ngi ban duwai 
*na ka bynta jong U’, bad ngi dei ban leh ruh 
ia kane ha ka jingduwai ba jar jar jong ngi. 

• * % 

Hynrei ai ba ngin kyt^maw ba kine ki ktien rub 
ki kit ka jiugmut kaba shisha. Lada ngi pan 
ei ei na ka bynta (J Jisu, ka dei ban long kaei 
kaei kaba ma U U mynjur. Ban pyni nuksa, 
lada u briew u mut ban leh kaei kaei kaba 
sniew — ong ban leit tub, urn lab ban kyrpad ia 
U Blei ba kane ka kam bad ban ong ba u duwai 
*na ka bynta U Jisu’, namar ka kam tub ka 
long nadong sbadong kaba pyrsbah ia ka mon 
U Jisu. Namarkata ngi dei ban tynjub ia ki 
jingduwai jong ngi da kine ki ktien — ban sngew- 
tbnb thikna ba ngi pyndonkam bok ia ki. Bad 
baba ngi duwai ngi kynmaw ball Blei Un jubab, 
ym katba kum ka jingtip bad jingsngewtbub ba 
byrngut byrnget jong ngi» bynrei katba kum ka 
jingtip bad ka jipgieit ba janai jong U. Ngi bub 
ba k& jingkyrpad jong ngi ba ia k^ mon jong U 
yn leh, nal|ar kan, kham bba ban ia ka mon 
jong ngi, bad ngi phia ia kane da kaba ong ba 
dei ban leh *na ka bynta jong U* — kata ka mut^ 
katba kum mon jong U. Pynban> k^ba ngi 
pyndonkam ia klne ki ktien, ngi.duwai lem bad 
ka jingsngewskhem, namjir U Trai Jieu ^ U la 
pyni ba ngi baduh katno kaba janai ka jingiejt 
U Blei ia ngi ka long ; bad ngi wallam ia ki 
jingduwai jong .ngi sha U da kaba ehaniah lut 
ha kata ka jingieit. 

4. K(iba pule ia kq, Baibl — U Blei U la ai 
ha ngi ka Bait)l. Lyngba jong ka U, sngewbha 
ban uen ia ka ktjen jong U. Ngi sbem fa kaf 
Baibl, la kumno kumno ha man lbiwei-pa>kawei 

ka ling khristan ; bad bgi kwab bad bnh tydgkal 
ia ka kum ka nong kjnti Jong ngi hi. Hynrei ai 
ba ngin kynmaw ba lymda ngi pyndonkam ia 
ka bad ailad ia U Blei ban kren lyngba jong ka, 
kan ym iarap ia ngi kham palat ban ia ba long 
kano kano kawei pat ka jiat kot. 

Ha ka por jingduwai jong ngi, nyngkong dh 
ngi dei ban shahshkor aiu U Blei U don ban 
kren ha ngi. Ngi lah ban leh ia kane da kaba 
pule na ka Baibl. Ngi dei bad pule da kaba 
pynleit jingmut khnang ban sngewthtih in kabi 
ba la thoh ha ka ; hynrei ngi dei ruh bad pule da 
kaba ap kyrmen bad shem aiu U Blei It dbn bad 
kren ha ngi ha kata ka bynta ba ngi pule. Ka 
bha ban sangeh khyddiat khyndiat khdang bdd 
ioh pyrkhat shaphang kaei ba ngi la pulb, bad 
kyili ia lade la ka khubdt ha kata ka bynta ka 
long ne eid ia ngi hi. Lada ngi leh ia kane, tedg 
teng khlem pytkhat dgid sngeW kuidba ia kita ki 
ktien la thoh khnang na ka bynta jong ngi. 

Teng teng ki briew ki pyrkhat ba ki del ban ahn 
plied ia ka Baibl bad ban pule d& kadb kano ka 

J aka katba lapi da kaba kyrdien bad eheih ia ka 
htibor na ka bynta jOng ti. Dod tedg teng ki 
khubor kiba kham phylla kiba la dran sna ki 
briew ha kanb ka rdkom. Wat la khthta rdH, ki 
long ka rukom kaba bieit eh ban pyndonkam ii 
ka Baibl. Ngi del bid pyllait ka por kaba kyr- 
pang Idan ka sngi, ban ^ pule pynlbit jidgifliit 
bha ha kaba fjar jar ; bad khnang ban long ka 

jingiarap kaba ai jingmyntoi ngi del ban jied 
kawei ka bynta ban pule ha kawei por, pule 
tista ia ka, tharai kum na kawei ka Gospel 
khnaug ban dup tip shaphang ka jingim U Jisu. 
Don ki bynta jong ka Baibl kiba kham jem ba 
ngin sngewthuh ban ia kiwei pat, bad ngi dei ban 
pyndonkam kham bunsien ia kine ki Gospel kiba 
iathuh shaphang U Jisu, ki Salm kiba iarap ia 
ngi ban mane ia U Blei, bad katto katne ki 
bynta na ka shithi u Apostol Paul. Ha kaba 
kut jong kane ka Lynnong don ki jingai jingmut 
kiba lah ban iarap ia ngi. Ki don ruh ki bynta 
ba la jied lypa na ka Baibl, ba la ju shon kyr- 
pang kyrpang bad pynmih man ka teng. Bun ki 
briew ki la shem ba kine ki iarap shibun, kum ka 
**Daily Light” (ka Kot Jingshai) ha ka ktien 
Phareng ka long kaba myntoi shibun eh. Haba 
ioh lad ka bha ban pyndonkam kum ia kine ki 
kot, hynrei wat ai ba kin shim noh ia ka jaka 
jong ka Baibl, namar ngi dei ban ialeh ban tip 
ia ka Baibl hi kum ka Kitab baroh kawei. 

5. Kaha Ai bad kaba 8hakri — U Blei U 
ai ia ka jingkyrkhu ha ki briew jong U ha kawei 
pat ka rukom lyngba ka jingai jong ki. U Jisu 
shisha U la ong : **Ka kham suk ban ai ban ia 
kaba pdiang” (Ki Kam 20 : 35). Kaei kaba ngi 
ioh na ka bynta ia lade ka lam ban pynlong ia 
ngi kiba lalot bad kiba nang kwah shuh shuh 
ban ioh. Kham bunsien kane ka pynsniew 
noh ia ka jingiasyllok jong ngi parabriew, kum* 
juh lem bad U Blei. Hynrei lada ngi ai da kaba 

khuid jingmut, da kaba sngewbha rub shisha ha* 
ba ngi lah ban leh ei ei kum ka jingiarap ia kiwei 
pat, ngi ioh bynta keifi ha ka kam U Blei kaba 
pynpaw ia ka jingieit. Kane ka pynlong ia ngi 
hi ban tip ba ngi ioh ka jingiasyllok kaba shisha 
lem bad U. Wat ai ba ngin pyrkhat ba ka jing* 
ai jong ngi sha ka Balang ne sha ki phon balang 
ka long kum ka khajna ba ngi dei ban siew. 
Hynrei ngi dei ban ialeh ban sngewthuh katno 
ka long kaba phylla ba U Blei U shah ia ngi ban 
ioh bynta ha ka kam jong U, da kaba pyndon* 
kam wat ia kaba rit eh kaba ngi lah ban ai. 
Um kwah ia ki nongiatrei lem ki bym don ka 
mon na lade hi, bad Un ym pdiang ia ka jingai 
kaba tang dep, hynrei U ieit ia “Uba ai da kaba 
kmen”. Bad lada ngi ieit shisha ia U ngin 
jyn da ia kwah ban ai ia kaba ngi lah baroh 
khnang ban tip thikna ba ka kam jong U ka iaid 
beit. Ngi ai na ka bynta ka kam jong ka Balang 
ban pynkhlaifi ia ka jingtrei jong ka. Pynkyn- 
maw pat ia ka jingiathuhkhana shaphang u 
Syiem Dabid ba ngi la pule ha ka Lynnong III, 
kumno u la kwah ban ai ia kata kaba da shong- 
dor ei ei ia u. Ha kajuh ka mynsiem jong ka 
jingieit ia U Blei ngin ialeh ban ai da kaba sngew* 
bha, baroh ia kaba ngi lah, na ka bynta ka kam 
jong U. 

Ka jingai ba shisha kaba kum kata kam mut 
tang ha ka tyngka, hynrei ha ka por bad kiwei 
pat ki jingai sngewbha jong ngi ban shakri ia ka 
balang. Ngi long ka bynta balang kaba ‘shakri,* 

l)ad ngi dei ban long ki kti bad ki kjat U Kbrist 
hi — kibk kloi bkn {iyndop ia ka mon jbng tj ha 
kine ki por. Ngi lah ban shakfi ia ka balang 
ha ki bun rukom, hyorel kaba kongsan ka long 
kane — to ngin aiti mon sngcwbha ia lade hangno 
hangiio haba don jingdawa ia ngi. Bad haba 
ngi la aiti ia lade ai ban shem ia ngi ba ngi 
long kiba lah ban shaniah ban pyndep hok ia 
kata kaba ngi la kular ban leh. 

6. Ka Jingpynbeit ia lade — Kane baroh 
ka dawa ia ka jingsaibor bad ka jingshah hikai. 
Hynrei u Apdstol Paul u pynkynmaw ia ngi ba 
ym don u brioT^ uba kbmihlynti ban leh bha ha 
ki jingialehkki lyihda ukloi ban shah bikai ia iade 
(I Kor. ,9 : 22-27). Il bHew uba kwah ban 
tnatoh bha, lane ban long u nongialehkai krikei 
hba nadg, u tip ba u dei ban hikai mari ka sngi. 
tlm dei bah dih siki*et nd dih kiad, lane ban 
jieitihibt thiin, ioh uh pynsnidw ia la ki doh- 
kaah, bad kata ka pynduha ia ka bor iaiehkai 
jbng d. Ban dudiar id kine u pyrkhat ka long 
kaba p^nm^ntdi ia u Wat tangna ka bjrnia ka 
jingiaphet thoilg bad jihgialehkai kiriket kaba 
neh tdng ihihbr shipoi*. Hato ngim dei ban 
Ibhg kiba la klol ban shah shitbih na ka byhta 
kata kaba ddi ia ka jingim johg ngi barob shi* 
lyntar ? U Khrist U la khot ia ngi ban long kl 
*Shipai ba bha’ jong U. Kane ka mat ngi dei 
ban hikai ia lade bah leh ia kiei kiei, lehde ia kiba 
hgim sngew dei bah leh, hynrei ngi tip pyhban 
ba jiydniih ka jihgbha Ikda ngi leb ia ki. *'BaH 

ift la ka diengphna” — long kiba la k^o) ban shah 
shitom, ban leh hok ia kaei ba phi la kular 
h» la U ^yqri^d. Lad^ kren na k^wej pat ka 
Hang, ngi dei ban pynlong ia la ki met jung ngi 

kumkish^kri jong ngi, ym ki kyprft<i jopg ngi. 

Ki met jongngi kishaitkwah bora^or ban long ki 
kynrad halor jong ngi, ban pynleh ia ngi ia ki 
k^iji^ taips^ ^ib^ tka)^ bad kib^ pTOalkia ia ngi. 
Hynrei shisien ba ngi ailad pe spah ia ki ban 
bthah ia ngi shaphang kaei kaba ngim dei ban 
leh, kin nang hukum shah shuh ia ngi. U Blei 
U la ai ha ngi shibun kiei kiei. U la ai ha ngi ka 
jingim kaba kyrhai, bad Um kwah ban knieh 
noh ia kata na ngi ; hynrei U da kwah eh shisha 
ba ngin buh ia ka hapoh ka jingsynshar kaba dei, 
hooid, ban ialam bad pyndonkam ia kaei kaei 
baroh na ka bynta ki jingthmu bym jukut jong U 
Blei. **Kiei kiei baroh ki long ki jong phi keifi, 
bad ma phi ki jong U Khrist, bad U Khrist U 
jong U Blei” (/ Kor. 3 : 22, 23). 


Ki Jingpule Ba Man La Ka Sngi. 

Sngi 1 : Ka jingpyntngen na U Blei. Salm 63. 

„ 2 : Ka jingshaniah ha U Khrist. Eph. 3 : 

14-21. 

„ 3 : Ka jinghikai U Jisn shaphang ka jing- 

dnwai. Look 11 s 1-18. 

Sngi 4 ; Ka jingduwai ha ka jingiasyllok. Ki 
Kam. 12 : 3-12. 

„ 5 : Ka jingaiei jong ka jingai. II Kor. 9. 

,, 6 : Ka jingpynbeit ia lade. I Kor. 9 : 
24-27. 

7 : U shipai ba bha U Jisu Khrist. Eph. 

6 : 10 - 20 . 


KABA KUT. 





Bs. 3.60 




